LIVE: Israel Ge Aniyaaverikan Vanee Ithuru, Dhuniye Othee Himeynun - Vaguthu\nއިސްރާއީލަށް ހިތްވަރު ދެމުން، އެމެރިކާ ރައީސްގެ ފޯނުކޯލެއް ފަލަސްތީން ރައީސް.\nIsrael Ah Hiyyvarudhemun America Raees Ge Phone Call Eh Palestine Raees Ah https://t.co/ICJG35HMLs\nއީރާންގެ ގުދުސް ފޯސްގެ އެންމެ އިސް ޖެނެރަލް އިސްމާއިލް ޣަނީ ހަމާސްގެ ވެރިޔާ އިސްމާއިލް ހަނިއްޔާ އަށް ފޯނުން ގުޅުއްވާ މަޝްވަރާތައް ކުރިއަށް ގެންގޮސްފި. މިމަޝްވަރާތަކުގައި ހަމާސް އަށް އީރާނުން ހަތިޔާރު ފޯރުކޮށްދިނުމާއި ގުޅޭ ގޮތުން މަޝްވަރާކުރެއްވި ކަމަށް އީރާންގެ މީޑިއާތަކުން ބުނޭ.\nހަމާސްއަށް އެންމެ ގިނައިން ހަތިޔާރު ފޯރުކޮށްދެނީ އީރާނުން ކަމަށް އިސްރާއީލުން އަބަދުވެސް ތުހުމަތު ކުރޭ. ޣައްޒާއަކީ ވަށައިގެން ބަންދުކޮށް އިސްރާއީލްގެ ބާރުގެ ދަށުގައި އޮންނަ ސިޓީއަކަށް ވާތީ އީރާނުން ބޭނުންވާ ވަރަށް ހަމާސް އަށް ހަތިޔާރު ފޯރުކޮށެއް ނުދެވޭ. ބައެއް ފަރާތްތަކުން ލަފާކުރާ ގޮތުގައި އީރާނުން ހަމާސްއަށް ހަތިޔާރު ފޯރުކޮށްދެނީ ޣައްޒާއިން ލުބުނާނަށް ބިމު އަޑިން ކޮނެފައި ހުންނަ ޓަނަލްތަކުން.\nޣައްޒާ އާއި އިސްރާއީލާއި ދެމެދު ހިނގަމުންދާ ކުރިމަތިލުންތައް ހުއްޓާލަން މިސްރާއި ސައުދީ އަރަބިއްޔާ އިން ގޮވާލައިފި.\nސައުދީ އަރަބިއްޔާގެ ދައުލަތުގެ މީޑިއާއިން ބުނާ ގޮތުގައި ސައުދީ އަރަބިއްޔާގެ ފޮރިން މިނިސްޓަރ ޕްރިންސް ފައިސަލް ބިން ފަރުހާން ވަނީ މިސްރުގެ ފޮރިން މިނިސްޓަރ ސަމީހް ޝުކުރީއަށް ފޯނުން ގުޅުއްވާ ފަލަސްތީންގެ މަސްރަހާއި ގުޅޭގޮތުން މަޝްވަރާ ކުރައްވާފައި. ހަމަލާތައް ބަދަލުކުރުން ހުއްޓުވުމުގެ މަޝްވަރާތައް ކުރިއަށް ގެންދަން މިސްރުން މެދުވެރިއެއްގެ ދައުރު އަދާކުރުމާއި ގުޅޭގޮތުން ދެބޭފުޅުން މަޝްވަރާ ކުރެއްވި.\nމިރޭ ޣައްޒާގެ ގަޑިން ހަތެއް ޖެހިފަހުން ދެގަޑިއިރުގެ ތެރޭގައި އިސްރާއީލަށް 278 ރޮކެޓް ހަމަލާ ފޮނުވާލައިފި.\nޔަހޫދީންގެ އަނިޔާތަކުގައި ޒަހަމްވި ކުޑަ ކުއްޖަކަށް ފަރުވާދެނީ.\nޔަހޫދީންގެ ހަމަލާތަކުގައި ޝަހީދުވި މީހެއް.\nޓުވިޓާ އިން ޣައްޒާގެ މައުލޫމާތު ގެނެސްދޭ ބައެއް އެކައުންޓުތައް ބޭން ކުރަން ފަށައިފި.\nޣައްޒާގައި މީޑިއާތަކުން މަސައްކަތް ކުރާ ޓަވަރަށް އިސްރާއީލުން ހަމަލާދީ ބިމާ ހަމަކޮށްލުމުން ޣައްޒާގެ ހާލަތު ކުރިން ދުނިޔެއަށް އެނގުނު ވަރަށް ނޭނގޭނެ ކަމަށް އެސޯސިއޭޓެޑް ޕްރެސް (އޭޕީ) އިން ބުނެފި\nGaza Ge Haalthu Kurin Engunu Warah Dhuniye Ah Neygeyne- APhttps://t.co/hwMAJOWpoL\nކޮވިޑް-19 އާ ގުޅިގެން ގއ. ވިލިނގިލީގައި ކަރަންޓީންގައި ތިބި ދެ މީހަކު، މުއްދަތު ހަމަ ނުވަނީސް އެރަށު ކޯޓަށް ގޮސް ކައިވެނި ކުރި ދެ މައްސަލާގައި ޖޫރިމަނާ ކޮށްފި\nQuarantine Nunimenees Court Ah Goss Kaiveni Kuri2Meehaku 10,000 Rufiya In Joorimanaa Kohffihttps://t.co/2rqWCtAxa3\nއިސްރާއީލްގެ އެޝްކޮލް ސަރަހައްދަށް ޣައްޒާއިން ހަމަލާދެމުންދާތީ، އާއްމުން ބިންގަރާސްތަކުގެ ތެރެއަށް ވަންނަން ދިއުމަށް ކައުންސިލުން ދަނީ ގޮވަމުން.\nހައި ކޯޓުގެ ފަނޑިޔާރު އަލްއުސްތާޛު ޝުޢައިބު ޙުސައިން ޒަކަރިއްޔާ ކޮވިޑް-19 އަށް ފައްސިވެއްޖެ\nHighcourt Ge Fandiyaaru Shuaib Covid Ah Fassi Vehjjehttps://t.co/ncejPoRcZZ\nހަމާސް އިން ދިން ހަމަލާތަކުގައި އިސްރާއީލްގެ ތެލްއަވީވްއަށް ލިބިފައި ހުރި ގެެއްލުންތައް\nޣައްޒާގައި ހުންނަ އަލްޖަލާ ބިމާއި ހަމަ ކޮށްލުމާއި ގުޅިގެން ހަމާސް އަސްކަރިއްޔާގެ ތަރުޖަމާން އަބޫ އުބެއިދާ ވަނީ މެދު އިސްރާއީލަށް ހަމަލާ ފޮނުވާނެ ކަމުގެ އިންޒާރު ދީފަައި.\n"ޣައްޒާ ރައްޔިތުން ދިރިއުޅޭ ޓާވަރު ގޮއްވާލާފައި ތެލްއަވީޒްގެ ރައްޔިތުން ތިބެން ޖެހޭނީ ވިސްނައިގެން" ތަރުޖަމާން އިޒް އަލްދިން އަލް ޤައްސާމް\nއިސްރާއީލުން ޣައްޒާގައި ހުންނަ މީޑިއާތަކުގެ ޓަވަރު ބިމާ ހަމަ ކޮށްލާފައިވަނީ ދެ ސިކުންތުގެ ތެރޭގައި ކަމަށް ބައިނަލް އަގުވާ މީޑިއާ އަލްޖަޒީރާއިން ބުނެފި\nTower Bimaa Hama Kohlee2Sikunthu Thereyga- Al-Jazeerahttps://t.co/pJCjnIfkyW\nއިސްރާއީލުން ދިން ހަމަލާއެއްގައި ޣައްޒާގައި ހުންނަ މީޑީއާތަކުގެ ޓަވަރެއް ބިމާހަމަކޮށްލުން\nއިސްރާއީލުން ޣައްޒާގައި ހުންނަ މީޑިއާތަކުގެ ޓަވަރަށް ބޮމުގެ ހަމަލާދީ ބިމާއި ހަމަލަ ކޮށްލައިފި\nBREAKING | Israel In Media Thakuge Tower Bimaa Hama Kohlaifihttps://t.co/DcJAge7Lj4\nމީީޑިއާތަކުގެ ޓަވަރަށް ދެމުންދާ ހަމަލާތަުގައި ބައެއް ނޫސްވެރިންނަށް އަނިޔާވެފައިވާކަމަށް ފަލަސްތީންގެ މީޑިއާަތަކުން ރިޕޯޓް ކުރޭ.\nއިސްރާއީލުން ފަލަސްތީނަށް ދެމުންގެންދާ ހަމަލާތަކުގައި ޝަހީދުވި މީހުންގެ އަދަދު 140 އަށް އަރައިފި.\nތެލްއަވީވްގައި ސަަރަހައްދެއްގައި ރޯވެ އަނދަނީ\nއިސްރާއީލުން ޣައްޒާގެ މެދުތެރޭގައި ހުންނަ މީޑިއާތަކުގެ ޓަވަރަށް ހަަމާލާ ދޭން ފަށައިފި.\nއިސްރާއީލްގެ އިމާރާތެއް ކައިރީ ރޯވެ އަނދަނީ\nއަލްޖަޒީރާއާއި އިތުރު ގިނަ މީޑިއާ ތަކެއް މަސައްކަތް ކުރަމުންދާ އިމާރާތެއް ގޮއްވާލަން އިސްރާއީލުން ނިންމައިފި\nBREAKING | Al-Jazeera Ge Imaaraiy Gohvaalan Israel In Nimmaifihttps://t.co/tXpvsbgmvr\nއިސްރާއީލުން ޣައްޒާއަށް ދެމުންދާ ހަމަލާތަކުގައި އަނިޔާވާ ފަރާތްތަކަށް އެހީތެރިވުމަށް ޣައްޒާއަށް މިސްރުން އެމްބިއުލާންސް ފޮނުވައިފި\nGaza In Aniyaavi Meehun Balaa Misrun Ambulance Thah Fonuvaifihttps://t.co/H7hJagYIts\nޓެލް އަވިވްގެ އަވަށެއް ކަމަށްވާ ޓައިބެއަށް ރޮކެޓް ހަމަލާއެއް އަމާޒުވެއްޖެ. މިއީ އިސްރާއީލްގެ އަރަބި ދަރިކޮޅު މީހުން ގިނަ އަވަށެއް.\nއިސްރާއީލަށް ހަމާސް އިން މިހާރު ދެމުންގެންދާ ވަރުގަދަ ހަމަލާތަކުގައި އިސްރާއީލްގެ ވެރިކަން ކުރާ ރަށް ކަމަށްވާ ތެލްއަވީވްގައި އޮންނަ ސިޓީއެއް ކަމަށްވާ ރަމަޓް ގަން އިން އެކަކު މަރާލައިފި\nBREAKING: Tel Aviv Ah Hamalaadhee Israel Ge Meehaku Maraalaifihttps://t.co/3gZbUIdpNo\nޣައްޒާއަށް އިސްރާއީލުން ދިން ހަމަލާއެއްގައި އެއް އާއިލާއެއްގެ 10 މީހުން ޝަހީދުކޮށްލާފައިވާތީ ހަމާސް އިން އިސްރާއީލަށް ވަރުގަދަ ހަމަލާތަކެއް ދޭން ފަށައިފި\nBREAKING: Hamas In Israel Ah Varugadha Hamalaa Thakeh Dheyn Fashaifihttps://t.co/wN6SOfrnfr\nއިސްރާއިލުން މުސްލިމުންނަށް ދެމުންގެންދާ ހަމަލާތަކަށް ތާއީދު ކުރާ ވިޔަފާރިތަކުން އުފައްދާ ތަކެތި ބޭނުންކުރުން ހުއްޓާލުމަށް ބޮއިކޮޓް އިންވެސްޓްމެންޓް އެންޑް ޑައިވެސްޓުމަންޓު އެންޑު ސެންކްޝަންސް، ބީޑީއެސް މޫވްމަންޓުން އަނެއްކާވެސް ގޮވާލައިފި.\nIsrael Ge Ufehdhun Thah Beynun Nukuran Govaalaifi\nއިސްރާއީލުން ފަލަސްތީންގެ ޣައްޒާގައި ހިންގަމުން އަންނަ ގަތުލްއާންމުގައި އެއް އާއިލާއެއްގެ އަށް ކުއްޖަކު ޝަހީދުކޮށްލައިފި.\nBREAKING| Israel Ge Gathulaanmeh: 1 Aailaa Ehge 8 Kudhin Shaheedhu Kollaifi https://t.co/9CrLjuLJkt\nޣައްޒާއިން ޝަހީދުވި މީހުންގެ އަދަދު 137 އަށް އަރައިފި.\nGaza In Shaheedhvi Meehunge Adhadhu 137 Ah Araifi https://t.co/TlkjTmijvg\nއިސްރާއީލްގެ ވައިގެ ސަރަހައްދަށް ވަން ހަމާސްގެ ޑްރޯނަކަށް ހަމަލާދީ ވައްޓާލާފައިވާ ކަމަށް އިސްރާއީލުން ބުނެފި.\nފަލަސްތީނުގެ ހާލަތު ޚުތުބާއެއްގައި ގެނެސްދިނުމަށް ޝަހީމް އެދިއްޖެ.\nPalestine Ge Haalathu Khuthubaa Eh Gai Genesdhinumah Shaheem Edhijje https://t.co/6XnZzZNNQf\nއިސްރާއީލްގެ އަޝްޑޮޑަށް ޣައްޒާއިން ފޮނުވާލި ރޮކެޓެއް ތެޔޮ ބައުޒަރަކަށް އަމާޒުވެއްޖެ. މިހަމަލާގެ ސަބަބުން ވަރަށް ބޮޑު އަލިފާންގަނޑެއް ރޯވި. ނަމަވެސް މީހަކަށް ގެއްލުމެއް ލިބުނުކަމުގެ ރިޕޯޓެއް އަދި ނުލިބޭ.\nހުޅަނގު އައްސޭރީގައި އިސްރާއީލުން ފަލަސްތީންގެ 15 އަހަރުގެ ފިރިހެން ކުއްޖަކު ޝަހީދުކޮށްލައިފި. އޭނާ ޝަހީދުކޮށްލީ އިސްރާއީލް ސިފައިން އޭނާގެ ބޮލަށް ބަޑި ޖަހައިގެން ކަމަށް ފަލަސްތީނުގެ މީޑިއާތަކުން މައުލޫމާތުދޭ.\nއިސްރާއީލްގެ އަނިޔާވެރިކަން ދުވަހަކަށްވުރެ ދުވަހަކު އިތުރުވަމުން އަންނައިރު އިސްރާއީލްގެ ހަމަލާތަކުގައި ޝަހީދުވާ މީހުންގެ އަދަދު އަންނަނީ ގިނަވަމުންނެވެ. ހަމައެކަނި ޣައްޒާ އިން މިހާރު 126 މީހަކު ޝަހީދުވެއްޖެއެވެ. ހުޅަނގު އައްސޭރިން މިއަދު އެކަނިވެސް 11 މީހަކު ވަނީ ޝަހީދުވެފައެވެ.\nނަމަވެސް ފަލަސްތީނުގެ އެންމެ ކައިރީގައި އޮތް އަރަބި ގިނަ ގައުމުތަކުން އޮތީ ހިމޭނުންނެވެ. ސައުދީ އަރަބިއްޔާ ފަދަ ބޮޑެތި ގައުމުތަކުން އިސްރާއީލްގެ އަނިޔާވެރިކަން ބޮޑުކަމަކަށް ވެގެން ނޫޅެއެވެ. އިންސާނީ ހައްގުތަކުގެ ވާހަކަ އިން އަބަދުވެސް މެޑެލް ޖަހަމުން އަންނަ އެމެރިކާ އިން ދަނީ އިސްރާއީލްގެ އަމަލުތައް ދިފާއު ކުރަމުންނެވެ. އދ.ގެ ސަލާމަތީ މަޖިލީހުން އިސްރާއީލް ކުއްވެރިކޮށް ބަޔާނެއް ނެރުން ވެސް އެމެރިކާ އިން ވަނީ ހުއްޓުވާފައެވެ.\nހުޅަނގުގެ ގައުމުތައް ކަމަށްވާ އިނގިރޭސިވިލާތް، ޖަރުމަންވިލާތް އަދި ފަރަންސޭސިވިލާތުން ވަނީ އިސްރާއީލްގެ އަމަލުތަކަށް ތާއިދުކުރާކަން ރަސްމީކޮށް ހާމަކޮށްފައެވެ. އިސްރާއީލްގެ އަމަލުތައް ކުއްވެރިކޮށް އަޑުއުފުލަމުން ގެންދަނީ ހަމައެކަނި ތުރުކީވިލާތުންނާއި އީރާނުންނެވެ.\nއިސްރާއީލްގެ އަމަލުތައް ހުރިގޮތައް ބަލާއިރު މިހަނގުރާމަ އަވަހަށް ހުއްޓިދާނެ ކަމަކަށް ނުބެލެވެއެވެ.\nMale' Gai Covid Sunku Nagaa Teamakun Palestine Aai Eku Thibikan Haamakofi https://t.co/jsAke7cmhI\nPalestine Ge Rayyithunnai Ekee Jordan Ge Rayyithun Thedhuvehjjehttps://t.co/Srt0YxdUsY\nKaivenyah Thayyaaruvamun Dhiya Gaza Zuvaanaku Shaheedhu Kohlaifihttps://t.co/sHH9NshjQ2\nމެއި 15, 2021 01:05\nއީރާން ނުކުމެ ކަމެއްކޮށްބަލަ...ހިޒްބުﷲ ލައްވާ ވިޔަސް\nމެއި 15, 2021 06:49\nބަލަ އެއީ ސިޔައީން ނޫން ތަ؟؟؟؟؟؟\nމެއި 15, 2021 09:16\nތަޅާފޮޅާ މީހުން ކަތިލާން ވީމަ ނޯވޭ ޝިޔައީއެއް ފާރިސީއެއް ސޫފީއެއް ހަންބަލީއެއް ވަގުތުން ބުރަދާސް އިން އާމްސް\nމެއި 15, 2021 09:17\nދުނިޔެ މިހާރު ނޫޅޭ ތި ޕަލީވުޑު ފިލްމް ބަލާ ކަށް ލޯހުޅުވިއްޖެ އެއަށްވުރެ ބޮޑަށް\nމެއި 15, 2021 10:21\nޔާﷲ. ފަލަސްތީނުގެ މުސްލިމް އަޚުންނާއި އުޚްތުންނަށް ކެތްތެރިކަންދެއްވައި، ނަސްރުދެއްވައި އަދި ޔަހޫދީންގެ މައްޗަށް ބޮޑު ބަލާ މުސީބާތެއް ފޮނުއްވައިފާންދޭވެ. އާމީން\nމެއި 15, 2021 12:58\nމެއި 15, 2021 13:48\nމި ކޮމެންޓަަށް ޑިސްލައިކު މި ދިނީ ކޮންކައުޅެއްބާ.. ؟ ތިކައުޅު ކިތައްމެ ރުޅިއަޔަސް އިސްލާމްދީނަށް ﷲ ނަސްރުދެއްވޭނެ


Thulusdhoo aai Himmafusheege narudhamaa hidhumaiy fesheyne dhuvaheh neynge: Minister Hassan\nމިނިސްޓަރު އޮފް އެންވަޔަރަންމަންޓް ޑރ. ހުސައިން ރަޝީދު މަޖިލީހުގައި ވާހަކަ ދައްކަވަނީ-- ފޮޓޯ: މަޖިލިސް\nތުލުސްދޫ އާއި ހިންމަފުށީގެ ނަރުދަމާ ހިދުމަތް ފެށޭނެ ތާރީހު ދަންނަވަން ދަތި: މިނިސްޓަރު ހަސަން\nތުލުސްދޫ އާއި ހިންމަފުށީގައި ގާއިމްކުރި ނަރުދަމާ ނިޒާމުން ހިދުމަތް ފެށޭނެ ތާރީހެއް ދަންނަވަން ދަތި ކަމަށް މިނިސްޓަރު އޮފް އެންވަޔަރަންމަންޓް ޑރ. ހުސައިން ރަޝީދު ވިދާޅުވެއްޖެ އެވެ.\nމިނިސްޓަރު މިހެން ވިދާޅުވީ މިއަދު މަޖިލީހަށް ހާޒިރުވެވަޑައިގެން ތުލުސްދޫ ދާއިރާގެ މެމްބަރު އިބްރާހީމް ނަސީމް ކުރެއްވި ސުވާލަށް ޖަވާބު ދެއްވަމުންނެވެ. މިނިސްޓަރު ވަނީ އެ ހިދުމަތް ނުފެށި ލަސްވާ ދެތިން ނުކުތާއެއް ފާހަގަކޮށްފަ އެވެ.\nމިނިސްޓަރު ވިދާޅުވީ އެދެރަށުގެ ނަރުދަމާ ނިޒާމުގެ މަސައްކަތް ނިންމުމުން އެތަން އޮޕަރޭޓް ކުރުމަށް ހަވާލުކުރީ ސްޓޭޓް އިލްކްޓްރިކް ކޮމްޕެނީ ލިމިޓެޑް (ސްޓެލްކޯ) އާ ކަމަށެވެ. ނަމަވެސް ނަރުދަމާ ނިޒާމުގެ މެއިން ޕެނަލްގައި މައްސަލަ ހުރި ކަމަށް ބުނެ އެ މައްސަލަ ހައްލުކޮށްދިނުމަށް ސްޓެލްކޯ އިން އެދުނު ކަމަށް މިނިސްޓަރު ވިދާޅުވި އެވެ.\nއެގޮތުން ޕެނަލްގެ ބޭރުގައި ހުންނަން ޖެހޭ ސްވިޗެއް ޕެނަލްގެ އެތެރޭގައި ހުރުމުން އެމައްސަލަ ދިމާވެފައިވާ ކަމަށް ޑރ. ހުސައިން ވިދާޅުވި އެވެ. އެއީ ކޮންޓްރެކްޓް ހަވާލުކުރި އިރު އެގޮތަށް އިނުމުން ކަމަށް ވެސް މިނިސްޓަރު ވިދާޅުވި އެވެ.\nޑރ. ހުސައިން ވިދާޅުވީ އެކަން ހައްލުކޮށްދިނުމަށް ސްޓެލްކޯގެ ކިބައިން އެދުނު ކަމަށެވެ. ނަމަވެސް އެކަން ހައްލު ނުވެ އޮއްވާ ތުލުސްދޫގެ ނަރުދަމާ ނިޒާމަށް ކަރަންޓްގެ މައްސަލަތަކެއް ކުރިމަތިވެފައިވާކަން ސްޓެލްކޯއިން ފާހަގަކުރި ކަމަށް ވިދާޅުވި އެވެ.\n"މި ބްރޭކަރު އިންނަން ޖެހެނީ ބޭރުގަ ހަރުކޮށްފަ އިނގޭތޯ. ހަރުކޮށްފަ ހުރީ އެތެރޭގަ. އެހެންވީމަ އަޅުގަނޑުމެން އެދުނީ ސްޓެލްކޯގަ އެކަން ތިޔަ ބޭފުޅުންގެ ހަރަދުގަ ކުރަން. ކޮށްފަ އެކަން ބިލް ކުރާށޭ. ނަމަވެސް މިހާތަނަށް ވެސް އެކަމެއް ސްޓެލްކޯއިން، 29 އޮގަސްޓް އާ ހަމައަށް ވެސް މިދެންނެވި ކޯޓޭޝަނެއް ދޭނެ ކަމަށް ވިދާޅުވި. އެކަމެއް ކޮށްފައެއް ނުވޭ،" ޑރ. ހުސައިން ވިދާޅުވި އެވެ.\nއެގޮތުން ތުލުސްދޫގެ ޓްރީޓްމަންޓް ޕްލާންޓް ގާއިމުކޮށްފައި ވަނީ ހިއްކި ބިމުގައި ކަމަށް ވާއިރު ތުލުސްދޫގެ އިންޖީނުގެ ހުންނަނީ ރަށުގެ މެދުގައިކަން މިނިސްޓަރު ފާހަގަކުރެއްވި އެވެ. ޓްރީޓްމަންޓް ޕްލާންޓާއި އިންޖީނުގެއާ 1.6 ކިލޯމީޓަރުގެ ދުރުމިން ހުރި ކަމަށް ޑރ. ހުސައިން ވިދާޅުވި އެވެ.\nމިނިސްޓަރު ވިދާޅުވީ ހިއްކި ބިމަށް ލޭންޑް ޔޫސް ޕްލޭނެއް ހެދިފައި ނެތުމުން އެބިމުގައި މަގުތަށް ފާހަގަކޮށްފައި ނުވާ ކަމަށެވެ. އެހެންކަމުން އެ ސަރަހައްދުގައި ކަރަންޓު ކޭބަލް އެޅުމަށް މަގުތަށް ފާހަގަކޮށްދިނުމަށް ސްޓެލްކޯއިން އެދުނު ކަމަށެވެ.\nއެ ވާހަކަ ތުލުސްދީ ރަށު ކައުންސިލާ ކަމާ ބެހޭ ފަރާތްތަކާއި ހިއްސާކުރި ކަމަށް ސްޓެލްކޯއިން ބުނި ކަމަށް ޑރ. ހުސައިން ވިދާޅުވި އެވެ. ނަމަވެސް އެކަމަށް ހައްލެއް ލިބިފައި ނުވާ ކަމަށް ސްޓްލްކޯން ބުނި ކަމަށް ވެސް މިނިސްޓަރު ވިދާޅުވި އެވެ.\nޑރ. ހުސައިން ވިދާޅުވީ ދެރަށުގެ ފާހާނާ ނިޒާމް ހިންގުމާ ހަވާލުވެ ލައިސަންސް ހޯދުމަށް މިނިސްޓްރީއަށް ހުށަހެޅުމަށް ދެފަހަރެއްގެ މަތިން ސްޓެލްކޯއަށް އަންގާފައި ވާނެ ކަމަށެވެ. ނަމަވެސް މިއަދާ ހަމައަށް ވެސް އެކަން ކޮށްފައި ނުވާ ކަމަށް ވިދާޅުވި އެވެ.\nމިނިސްޓަރު ވިދާޅުވީ ތުލުސްދޫ އަދި ހިންމަފުށީގެ ނަރުދަމާ ނިޒާމު އޮޕަރޭޓަރަކާ ހަވާލު ނުކުރެވި ލަސްވަމުން ދަނީ ސްޓެލްކޯއިން އެކަމާ ހަވާލުވުމަށް ފަސްޖެހެމުން ދާތީ ކަމަށެވެ. އެހެންކަމުން މަސައްކަތް ފެށޭނެ ތާރީހެއް ދަންނަވަން ދަތި ކަމަށާއި ނަމަވެސް އުންމީދަކީ މި މަސްތެރޭ ހިދުމަތް ދޭން ފެށުން ކަމަށް ޑރ. ހުސައިން ވިދާޅުވި އެވެ.\nމިނިސްޓަރާއި ސުވާލުކުރަން ލިބުނު ދެވަނަ ފުރުސަތުގައި ތުލުސްދޫ ދާއިރާގެ މެންބަރު ވަނީ ސަރުކާރަށް ފާޑު ވިދާޅުވެފަ އެވެ. އެގޮތުން "ބޭރުގަ ހުންނަން ޖެހޭ މީސްމީހުން އެތެރެއަަށް ވެއްދޭތީ ކަންކަން ގޯސްވަމުންދާ ކަމަށް" ސަރުކާރު މެންބަރުން ވިދާޅުވާ ކަމަށް ނަސީމް ވިދާޅުވި އެވެ.\nއަދި މިނިސްޓަރު ދެއްވި ޖަވާބާއި ތުލުސްދޫ ކައުންސިލުން ދައްކާ ވާހަކަ ދިމާ ނުވާ ކަމަށް ނަސީމް ވިދާޅުވި އެވެ. އެގޮތުން ޓްރީޓްމަންޓް ޕްލާންޓަށް ކޭބަލް އެޅުމަށް ސްޓެލްކޯއިން ހުށަހެޅި އަގު މާބޮޑު ކަމަށް ކައުންސިލުން ބުނާ ކަމަށް ނަސީމް ވިދާޅުވި އެވެ.\nނަސީމް ވަނީ ޓްރީޓްމަންޓް ޕްލާންޓްގެ ޓޭންކްތަކުގެ މަތި ހުރީ ނަގާފައި ކަމަށާއި ވާރޭ ވެހިގެން މަދިިރި އުފެދި ރަށު ތެރޭ މަދިރި ވަރަށް ގިނަވެފައިވާ ކަމަށް ވެސް ވިދާޅުވި އެވެ. އެކަން އޮތީ ވަރަށް ނުރައްކާތެރި ހާލަތެއްގައި ކަމަށާއި ބަލިމަޑު ކަމެއް އުފެދިއްޖެނަމަ އެކަމުގެ ޒިންމާ ނަގާނީ ކާކުތޯ ނަސީމް ސުވާލުކުރެއްވި އެވެ.\nޖަވާބުގައި މިނިސްޓަރު ޑރ. ހުސައިން ވިދާޅުވީ ސްޓެލްކޯއާ އެކީ އަގުގެ މައްސަލައެއް ނޫޅޭ ކަމަށާއި މައްސަލައަކީ ކޭބަލް އަޅާނެ މަގު ފާހަގަކުރެވިފައި ނެތުން ކަމަށެވެ. އަދި ބަލިމަޑު ކަމެއް ފެތުރޭ ކަމުގެ މައުލޫމާތެއް އެއްވެސް ފަރާތަކުން މިނިސްޓްރީއަށް ހުށަހަޅާފައި ނުވާ ކަމަށް ވިދާޅުވި އެވެ.\nތުލުސްދޫ އާއި ހިންމަފުށީގެ ނަރުދަމާ މަޝްރޫއަކީ އިސްލާމިކް ޑިވަލަޕްމަންޓް ބޭންކުގެ ލޯނު އެހީގެ ދަށުން ހިންގި މަޝްރޫއެކެވެ. އެ މަސައްކަތް ސިއެރާ ކޮންސްޓްރަކްޝަން ޕްރައިވެޓް ކުންފުންޏާ ހަވާލުކުރީ 20 ޖުލައި 2017 ގައެވެ.\nމަޝްރޫއުގެ އަމަލީ މަސައްކަތް3އޮގަސްޓް 2017 ގައި ފެށީ 480 ދުވަހުގެ ތެރޭގައި މަސައްކަތް ނިންމާ ގޮތަށެވެ. ނަމަވެސް މަސައްކަތަށް 117 ދުވަސް އިތުރުކޮށް މަސައްކަތް ނިންމާފައިވަނީ 10 މޭ 2019 އަށެވެ.\nތުލުސްދޫގެ ނަރުދަމާ ނިޒާމް އެންވަޔަރުމަންޓް މިނިސްޓްރީން ޓެސްޓް ކުރީ 25 އޭޕްރީލް 2019 ގައެވެ. އަދި ހިންމަފުށީ ނަރުދަމާ ނިޒާމް ޓެސްޓް ކުރީ މި އަހަރުގެ އޭޕްރީލް މަހުގެ 12 ވަނަ ދުވަހު އެވެ.\nމަޖިލިސް ކ. ހިންމަފުށި ކ.ތުލުސްދޫ ސްޓެލްކޯ


(1) ا ل ر (މި އަކުރުތަކުގެ مراد ދެނެވޮޑިގެންވަނީ اللَّهއެވެ.) މިއީ ފާޅުވެ ބަޔާންވެގެންވާ، ފޮތުގެ آيةތަކެވެ.\n(2) ހަމަކަށަވަރުން، ތިމަންރަސްކަލާނގެ އެ ފޮތް ބާވައިލެއްވީ، عربބަހުންއޮތް قرآنއެއް ކަމުގައެވެ. އެއީ ތިޔަބައިމީހުން ވިސްނައި ފިކުރުކުރުމަށްޓަކައެވެ.\n(3) އެންމެ ރިވެތި ވާހަކަތައް، ތިމަންރަސްކަލާނގެ ކަލޭގެފާނަށް ކިޔައިދެއްވަމެވެ. (އެއީ) ތިމަންރަސްކަލާނގެ، ކަލޭގެފާނަށް މި قرآن وحىކުރެއްވި ކުރެއްވުމުންނެވެ. އޭގެކުރިން، ކަލޭގެފާނު އެ ވާހަކަތައް ނުދަންނަ މީހުންގެ ތެރެއިން ވީނަމަވެހެވެ.\n(4) يوسفގެފާނު، އެކަލޭގެފާނުގެ ބައްޕާއަށް ވިދާޅުވިހިނދު، ހަނދުމަކުރާށެވެ! އޭ ބައްޕާއެވެ! ހަމަކަށަވަރުން، އެގާރަ ތަރިޔާއި، އިރާއި، ހަނދު، ތިމަންކަލޭގެފާނަށް ހުވަފެނުން ފެނިއްޖެއެވެ. ފެނުނީ، އެތަކެތި ތިމަންކަލޭގެފާނަށް سجدةކުރާތީއެވެ.\n(5) އެކަލޭގެފާނު ވިދާޅުވިއެވެ. އޭ ދަރިފުޅާއެވެ! ތިބާޔަށް ފެނުނު ހުވަފެން ތިބާގެ ބޭބޭމެންނަށް ކިޔައިނުދޭށެވެ! ފަހެ، އެއުރެން ތިބާޔަށް ނުބައި ރޭވުމެއް ރާވައިފާނެތެވެ. ހަމަކަށަވަރުން، شيطانއާއަކީ، އިންސާނާއަށްހުރި، ފާޅުވެގެންވާ عداوةތެރިއެކެވެ.\n(6) އަދި ހަމައެފަދައިން، ތިބާގެ ވެރިރަސްކަލާނގެ، ތިބާ خيارކުރައްވައި، ހުވަފެނުގެ ވާހަކަތައް، މާނަކުރުން ތިބާޔަށް ދަސްކޮށްދެއްވައި، އަދި ތިބާޔަށާއި، يعقوبގެ ދަރިކޮޅަށް، އެކަލާނގެ نعمةތައް ފުރިހަމަކޮށްދެއްވާނެތެވެ. (އެއީ) މީގެކުރިން، ތިބާގެ ދެކާފައިން ކަމަށްވާ، إبراهيمގެފާނާއި، إسحاقގެފާނަށް އެ نعمةތައް ފުރިހަމަކޮށްދެއްވި ފަދައިންނެވެ. ހަމަކަށަވަރުން، ތިބާގެ ވެރިރަސްކަލާނގެއީ، މޮޅަށް ދެނެވޮޑިގެންވާ، حكيمވަންތަ ރަސްކަލާނގެއެވެ.\n(7) يوسفގެފާނާއި، އެކަލޭގެފާނުގެ أخންގެ ވާހަކައިގައި، سؤالކުރާ މީހުންނަށް، ހެކިތަކެއްވާކަން ކަށަވަރެވެ.\n(8) އެ أخންތައް، ބުނިހިނދު، ހަނދުމަކުރާށެވެ! ތިމަންމެންނީ، ގަދަފަދަ جماعةއެއްކަމުގައި ވާހިނދުވެސް، يوسفގެފާނާއި، އޭނާގެ أخ (بنيامين) ތިމަންމެންގެ ބައްޕާގެ އަރިހުގައި ލޮބުވެތިކަން މާބޮޑެވެ. ހަމަކަށަވަރުން، ތިމަންމެންގެ ބައްޕާވަނީ، ފާޅުވެގެންވާ މަގުއޮޅުމެއްގައެވެ.\n(9) ތިޔަބައިމީހުން يوسفގެފާނު قتلކޮށްލާށެވެ! ނުވަތަ، ދުރު ބިމަކަށް އެކަލޭގެފާނު އެއްލައިލާށެވެ! އޭރުން ތިޔަބައިމީހުންގެ ބައްޕާގެ ހެެޔޮކަން ތިޔަބައިމީހުންނަށް އެކަނި ލިބޭނެތެވެ. އަދި އެއަށްފަހު ތިޔަބައިމީހުން (توبةވެ) صالح ރަނގަޅު ބައެއްކަމުގައި ވާނީއެވެ.\n(10) އެއުރެންގެ ތެރެއިން ބުނާ މީހަކު ބުންޏެވެ. ތިޔަބައިމީހުން يوسفގެފާނު قتل ނުކުރާށެވެ! ތިޔަބައިމީހުން ކަމެއްކުރަންޏާ (އަނދިރި) ވަޅެއްގެ އަޑިޔަށް އެކަލޭގެފާނު އެއްލައިލާށެވެ! އޭރުން، ދަތުުރުކުރަމުންދާ ބަޔަކު، އެކަލޭގެފާނު ހޮވައިގެން ގެންގޮސްފާނެތެވެ.\n(11) އެއުރެން ދެންނެވޫއެވެ. އޭ އަހުރެމެންގެ ބައްޕާއެވެ! يوسفގެފާނާމެދު، ކަލޭގެފާނު ތިމަންމެންނަށް އިތުބާރު ނުކުރައްވަނީ ކީއްވެތޯއެވެ. ހަމަކަށަވަރުން، ތިމަންމެންނީ، އެކަލޭގެފާނަށް ހެޔޮއެދޭ ބަޔަކީމުއެވެ.\n(12) ކައިބޮއި އުފާކޮށް، ކުޅެހެދުމަށްޓަކައި، ތިމަންމެންނާއެކުގައި، މާދަމާ އެކަލޭގެފާނު ފޮނުއްވާށެވެ! ހަމަކަށަވަރުން، ތިމަންމެން އެކަލޭގެފާނު ބަލަހައްޓައި ރައްކާތެރިކުރާހުށީމުއެވެ.\n(13) އެކަލޭގެފާނު ވިދާޅުވިއެވެ. އޭނާ ގޮވައިގެން ތިޔަބައިމީހުން ދިއުމަކީ، ހަމަކަށަވަރުން، ތިމަންކަލޭގެފާނަށް ހިތާމަ ލިބޭކަމެކެވެ. އަދި ތިޔަބައިމީހުން އޭނާގެ މަތިން غافلވެގެންތިއްބައި، މިނިކާވަގު (އައިސް) އޭނާ ކައިފާނެތީ ތިމަންކަލޭގެފާނު ބިރުފުޅު ގަނެތެވެ.\n(14) އެއުރެން ދެންނެވޫއެވެ. ތިމަންމެންނީ ބާރުހުރި ބަޔެއްކަމަށްވާހިނދު، މިނިކާވަގު (އައިސް) އޭނާ ކައިފިނަމަ، ހަމަކަށަވަރުން، ތިމަންމެންވާހުށީ (ކަމެއްނުކުރެވޭ) ގެއްލެނިވިގެންވާ ބަޔަކު ކަމުގައެވެ.\n(15) ފަހެ، އެއުރެން އެކަލޭގެފާނު ގޮވައިގެން ދިޔަހިނދު، އަނދިރި ވަޅަކަށް އެކަލޭގެފާނު ލުމަށް އެންމެން އެއްބަސްވޫއެވެ. ތިމަންރަސްކަލާނގެ އެކަލޭގެފާނަށް وحىކުރެއްވީމެވެ. އެއުރެންގެ މިކަންތަކުގެ ވާހަކަ، އެއުރެންނަށް ނޭނގިތިއްބައި، ހަމަކަށަވަރުން، ކަލޭގެފާނު އެއުރެންނަށް (ފަހުން) ކިޔައިދެއްވާނެތެވެ.\n(16) އަދި عشاءވަގުތުގައި، އެއުރެންގެ ބައްޕާގެ އަރިހަށް ރޮމުން އެއުރެން އައޫއެވެ.\n(17) އެއުރެން ދެންނެވޫއެވެ. އޭ އަހުރެމެންގެ ބައްޕާއެވެ! ތިމަންމެންގެ ސާމާނުތަކުގެ ކައިރީގައި يوسفގެފާނު ބަހައްޓާފައި، ތިމަންމެން ވާދަކުރުމަށް ދިޔައީމުއެވެ. ދެން މިނިކާވަގެއްއައިސް، އެކަލޭގެފާނު ކައިިފިއެވެ. ތިމަންމެން ތެދުވެރިންކަމުގައިވިޔަސް، ކަލޭގެފާނު ތިމަންމެންގެ ބަސް ތެދެއް ނުކުރައްވާނެތެވެ.\n(18) އަދި އެއުރެން އެކަލޭގެފާނުގެ ގަމީސްކޮޅުގައި ދޮގު ލެޔެއް އުނގުޅައިގެން ގެނައޫއެވެ. (يعقوبގެފާނު) ވިދާޅުވިއެވެ. އެހެންނަކުންނޫނެވެ. ތިޔަބައިމީހުންގެ އަމިއްލަ نفسތައް (ނުބައި) ކަމެއްކުރުމަށް، ތިޔަބައިމީހުންނަށް ތަންދިނީއެވެ. ފަހެ، (ތިމަންކަލޭގެފާނަށް އޮތީ) ރިވެތިވެގެންވާ ކެތްކުރުމެކެވެ. އަދި ތިޔަބައިމީހުން، ސިފަކޮށް ބުނާ އެއްޗެއްގެ މައްޗަށް (ކެތްކުރުމުގައި) އެހީދެއްވާ ފަރާތަކީ اللَّهއެވެ.\n(19) އެތަނަށް ދަތުރުކުރާ ބަޔަކު އައޫއެވެ. އަދި އެއުރެންނަށް ފެން ގެނެސްދޭމީހާ (ވަޅުކައިރިއަށް) ފޮނުވޫއެވެ. އަދި އޭނާ ބާލިދީ ވަޅަށް ތިރިކޮށްފައި (يوسفގެފާނު ވަޅުން ނަގާފައި) ބުންޏެވެ. އޭ ހުރި އުފަލެއްގެ ބޮޑުކަމާއެވެ! މިހުރީ ކުޑަ ފިރިހެން ކުއްޖެކެވެ. ދެން ވިޔަފާރި މުދަލެއްގެ ގޮތުގައި، އެކަލޭގެފާނު ފޮރުވައި، ރައްކާކޮށްފޫއެވެ. اللَّهއީ، އެމީހުން ކުރާ ކަންތައް މޮޅަށް ދެނެވޮޑިގެންވާ ރަސްކަލާނގެއެވެ.\n(20) އަދި ވަރަށް ކުޑަ އަގަކަށް، ގުނައިލެވޭ މަދު درهمކޮޅަކަށް، އެއުރެން އެކަލޭގެފާނު ވިއްކާލައިފޫއެވެ. އަދި އެކަލޭގެފާނާމެދު، އެއުރެންވީ (މަދު އެތިކޮޅަކަށް ރުހޭ) زاهدންގެ ތެރެއިންނެވެ.\n(21) مصرން އެކަލޭގެފާނު ގަތް މީހާ، އޭނާގެ އަންހެނުންނަށް ބުންޏެވެ. ކަނބުލޭގެ، އެކަލޭގެފާނުގެ ހުންނެވުން ރަނގަޅުގޮތަކަށް ހަމަޖައްސާށެވެ! އެއީ އެކަލޭގެފާނު، ތިމަންމެންނަށް މަންފާއެއް ކުރޭތޯއެވެ. ނުވަތަ ތިމަންމެން އެކަލޭގެފާނު ދަރިއެއްކަމުގައި ހަދާނީއެވެ. އެފަދައިން، ތިމަންރަސްކަލާނގެ يوسفގެފާނު (مصرގެ) ބިމުގައި ބާރުވެރި ކުރެއްވީމެވެ. އަދި ހުވަފެނުގެ ވާހަކަތައް މާނަކުރެއްވުން އެކަލޭގެފާނަށް ދަސްކޮށްދެއްވުމަށްޓަކައެވެ. اللَّهއީ، އެކަލާނގެ ކަންތައްތައް ހިންގެވުމުގައި، ބާރުވެރިވަންތަ ރަސްކަލާނގެއެވެ. އެހެނެއްކަމަކު، މީސްތަކުންކުރެ ގިނަމީހުން (އެކަމެއް) ނުދަނެތެވެ.\n(22) އެކަލޭގެފާނު ފުރާ ފުރިހަމަވީހިނދު، ތިމަންރަސްކަލާނގެ، އެކަލޭގެފާނަށް حكمةއާއި، علمދެއްވީމެވެ. إحسانތެރިންނަށް ތިމަންރަސްކަލާނގެ ޖަޒާދެއްވަނީ، އެފަދައިންނެވެ.\n(23) އަދި އެކަލޭގެފާނު އެކަނބުލޭގެ ގޭގައި ހުންނެވި ކަނބުލޭގެ، އެކަލޭގެފާނުގެ އަރިހުން ނުބައި ކަމަކަށް އެދުނެވެ. އަދި ދޮރުލައްޕައި، އެކަނބުލޭގެ ދެންނެވިއެވެ. ކަލޭގެފާނު (ތިމަންނާގެ ގާތަށް) ވަޑައިގަންނަވާށެވެ! އެކަލޭގެފާނު ވިދާޅުވިއެވެ. [معاذ اللَّه] އެވެ. (އެބަހީ: اللَّهގެ ރައްކާތެރިކަމަށް އެދެމެވެ. خيانةތެރިވުމަށް ކަނބުލޭގެ ތިޔަ އެދޭ މީހާ) އެއީ ހަމަކަށަވަރުން، ތިމަންގެ ސާހިބު މީހާއެވެ. އޭނާ ތިމަންކަލޭގެފާނު ބަހައްޓާފައިވަނީ، މާތް ރަނގަޅުގޮތަށެވެ. ހަމަކަށަވަރުން، އަނިޔާވެރިން ނުދިނޭނެތެވެ.\n(24) އަދި ހަމަކަށަވަރުން (އެދުމާއެކު) އެކަނބުލޭގެ އެކަލޭގެފާނާ ކުރިމަތިލިއެވެ. އަދި އެކަލޭގެފާނުގެ ވެރިރަސްކަލާނގެ دليل ފެނިވަޑައިނުގެންނެވިނަަމަ، އެކަލޭގެފާނުގެ ހިތްޕުޅުވެސް އެކަނބުލޭގެ ފަރާތަށް ލެނބުނީހެވެ. އެފަދައިން (އެ دليل ދެއްކެވީ) ތިމަންރަސްކަލާނގެ އެކަލޭގެފާނުގެ ކިބައިން ނުބައި عملއާއި، ހުތުރުކަންބޮޑު ފާފަ ދުރުކުރެއްވުމަށްޓަކައެވެ. ހަމަކަށަވަރުން، އެކަލޭގެފާނު ވަނީ، ތިމަންރަސްކަލާނގެ خيارކުރެއްވި އަޅުންގެ ތެރެއިންނެވެ.\n(25) އަދި އެ ދެމީހުންމެ ދޮރާ ދިމާއަށް އަވަސްވެގެންފޫއެވެ. އަދި އެކަނބުލޭގެ އެކަލޭގެފާނުގެ ގަމީސްކޮޅު ފުރަގަހުން (ހިފައި) ވީދައިލިއެވެ. އަދި ދޮރުކައިރިން އެކަނބުލޭގެ ފިރިމީހާ އެ ދެމީހުންނަށް ފެނުނެވެ. އެކަނބުލޭގެ ބުންޏެވެ. ތިބާގެ އަނބިމީހާއަށް ނުބައިކަމެއްކުރަން އުޅުނުމީހަކަށް، އެމީހާ ޖަލުގައި ހައްޔަރުކުރުން، ނުވަތަ ވޭންދެނިވި عقوباتދިނުން ފިޔަވައި އޮތީ ކޮން ޖަޒާއެއް ހެއްޔެވެ؟\n(26) އެކަލޭގެފާނު ވިދާޅުވިއެވެ. ނުބައިކަންތަކަށް ތިމަންކަލޭގެފާނުގެ ކިބައިން އެދުނީ، އެކަނބުލޭގެއެވެ. އަދި (އެކަމާމެދު) އެކަނބުލޭގެ ތިމާގެ މީހުންކުރެ ހެކިވެރިޔަކު ހެކިދީ ބުންޏެވެ. އެކަލޭގެފާނުގެ ގަމީސްކޮޅު ވީދިފައިވަނީ، ކުރިމަތިންނަމަ، އެކަނބުލޭގެ އެބުނީ ތެދެވެ. އަދި އެކަލޭގެފާނު ވަނީ ދޮގުވެރިންގެ ތެރެއިންނެވެ.\n(27) އަދި އެކަލޭގެފާނުގެ ގަމީސްކޮޅު ވީދިފައިވަނީ، ފުރަގަހުންނަމަ، އެކަނބުލޭގެ އެހެދީ ދޮގެވެ. އަދި އެކަލޭގެފާނު އެވަނީ ތެދުވެރިންގެ ތެރެއިންނެވެ.\n(1) ފަހެ، އެކަލޭގެފާނުގެ ގަމީސްކޮޅު ފުރަގަހުން ވީދިފައިވާތަން ފެނުމުން، އޭނާ (އެބަހީ: އެކަނބުލޭގެ ފިރިމީހާ) ބުންޏެވެ. ހަމަކަށަވަރުން، އެއީ ތިޔަކަނބަލުންގެ މަކަރުވެރިކަމުގެ ތެރެއިން ކަމެކެވެ. ހަމަކަށަވަރުން، ތިޔަކަނބަލުންގެ މަކަރުވެރިކަމަކީ، ބޮޑުވެގެންވާ ކަމެކެވެ.\n(29) يوسفގެފާނެވެ! މިކަންތަކުން ދުރުހެލިވެވަޑައިގަންނަވާށެވެ! އަދި ކަނބުލޭގެ ކުރި ކުށަށް މާފު އެދޭށެވެ! ހަމަކަށަވަރުން، ކަނބުލޭގެވަނީ، ކުށްވެރިންގެ ތެރެއިންނެވެ.\n(30) (މިކަންތަކުގެ خبر ފެތުރިގެންދިޔުމުން) ރަށުތެރޭގެ އަންހެނުންގެ ބަޔަކު ބުނެފޫއެވެ. العزيزގެ އަންހެނުން، އެކަނބުލޭގެ އަޅުކުއްޖާގެ ކިބައިން ނުބައިކަންތަކަށް އެދެނީއެވެ. ހަމަކަށަވަރުން، އެކަނބުލޭގެ ހިތްވަނީ، އެކުއްޖާގެ ލޯބިން ފުރިފައެވެ. ހަމަކަށަވަރުން، އެކަނބުލޭގެ ވާކަމަށް ތިމަންމެންދެކެނީ ބަޔާންވެގެންވާ ފުރެދުމެއްގައެވެ.\n(31) ފަހެ، އެ އަންހެނުން ދެއްކި (މަލާމާތުގެ) މަކަރުވެރި ވާހަކަ އެކަނބުލޭގެއަށް އިވުމުން، އެއުރެން ބަލައިފޮނުވިއެވެ. އަދި ލެނގިގެންތިބޭނެ ތަނެއް ތައްޔާރުކުރިއެވެ. އަދި އެއިންކޮންމެ މީހަކަށް ފިޔޮއްސެއް ދިނެވެ. އަދި يوسفގެފާނަށް ދެންނެވިއެވެ. އެއުރެންގެ ތެރެޔަށް ނުކުމެވަޑައިގަންނަވާށެވެ! ދެން، އެ އަންހެނުން އެކަލޭގެފާނު ދުށްހިނދު، އެއުރެން އެކަލޭގެފާނުގެ ރީތިކަމާމެދު حيرانވޫއެވެ. އަދި އެއުރެން އަތްތައް ކޮށަމުން ދިޔައޫއެވެ. އަދި ބުނެފޫއެވެ. [حاش للَّه] އެވެ. (اللَّهގެ ހުސްطاهرވަންތަ ކަމާއެވެ!) މިއީއަކީ آدمގެދަރިއެއްވާ ނޫނެވެ. މިއީ ހަމަކަށަވަރުން، މާތްވެގެންވާ ملائكةއަކު ކަމުގައި ނޫނީ ނުވެތެވެ.\n(32) އެކަނބުލޭގެ ބުންޏެވެ. ތިޔަބައިމީހުން ތިމަންނާއަށް މަލާމާތްކޮށް ވާހަކަދެއްކީ، އޭނާއާ މެދުގައެވެ. ހަމަކަށަވަރުން، ތިމަން އޭނާގެ ކިބައިން ނުބައިކަންތަކަށް އެދުނީއެވެ. ފަހެ، އެހިނދު އޭނާ އެކަމުން ރައްކާތެރިވެގަތެވެ. އަދި ތިމަން އޭނާއަށް أمرކުރާ ކަންތައް ނުކުޅަނަމަ، ޖަލުގައި އޭނާ ހައްޔަރު ކުރެވޭނެކަން ކަށަވަރެވެ. އަދި އޭނާ ވާހުށީ، ނިކަމެތިވެގެންވާ މީހުންގެ ތެރެއިންނެވެ.\n(33) އެކަލޭގެފާނު ވިދާޅުވިއެވެ. އަޅުގެ ވެރިރަސްކަލާކޮ! ތިމަންއަޅާ ކުރުމަށް އެއުރެން އެ އެދޭކަންތަކަށްވުރެ، ޖަލުގައި ހައްޔަރުވުންވެސް، ތިމަންއަޅާއަށް ލޮބުވެތިކަން މާބޮޑެވެ. އަދި އިބަރަސްކަލާނގެ އެއުރެންގެ މަކަރުވެރިކަން ތިމަން އަޅާގެ ކިބައިން ދުރުނުކުރެއްވިނަމަ، ތިމަންއަޅާ އެއުރެންނަށް ލެނބިގެން ހިނގައިދާނެތެވެ. އަދި جاهلންގެ ތެރެއިން ތިމަންއަޅާ ވެދާނެތެވެ.\n(34) ފަހެ، އެކަލޭގެފާނުގެ ވެރިރަސްކަލާނގެ އެކަލޭގެފާނުގެ دعاء އިޖާބަކުރައްވައި، އެއުރެންގެ މަކަރުވެރިކަން އެކަލޭގެފާނުގެ ކިބައިން ދުރުކުރެއްވިއެވެ. ހަމަކަށަވަރުން، އެކަލާނގެއީ، މޮޅަށް އައްސަވާވޮޑިގެންވާ، މޮޅަށް ދެނެވޮޑިގެންވާ ރަސްކަލާނގެއެވެ.\n(35) ދެން (އެކަލޭގެފާނު ބަރީއަވެގެންވާކަމުގެ) دليلތައް އެއުރެންނަށް ފެނިދިއުމަށްފަހުވެސް، ހަމަކަށަވަރުން، އެކަލޭގެފާނު ދުވަސްކޮޅަކަށް ޖަލުގައި ހައްޔަރުކުރުމަށް އެއުރެންނަށް ފެނުނެވެ.\n(36) އަދި (ރަސްގެފާނުގެ خادمންގެ ތެރެއިންވާ) ދެކުއްޖަކުވެސް އެކަލޭގެފާނުގެ އަރިހުގައި ޖަލަށްލެވުނެވެ. އޭގެތެރެއިން އެކަކު ދެންނެވިއެވެ. ހަމަކަށަވަރުން، ރާހެދުމަށް، ތިމަން މޭބިސްކަދުރުން ދިޔަފެލާތީ ތިމަންނާއަށް ހުވަފެނުން ފެނުނެވެ. އަދި އަނެކަކު ދެންނެވިއެވެ. ހަމަކަށަވަރުން، ތިމަންގެ ބޮލުގައި ރޮށިތަކެއް ބަހައްޓައިގެން ދަނިކޮށް، ދޫނި އެއިން ކާތީ ތިމަންނާއަށް ހުވަފެނުން ފެނުނެވެ. މިކަމުގެ މާނަ ތިމަންމެންނަށް ކަލޭގެފާނު ކިޔައިދެއްވާށެވެ! ހަމަކަށަވަރުން، ތިމަންމެން ކަލޭގެފާނު ދެކެނީ، إحسانތެރިންގެ ތެރެއިންވާ ބޭކަލަކު ކަމުގައެވެ.\n(37) އެކަލޭގެފާނު ވިދާޅުވިއެވެ. ތިޔަ ދެމީހުންނަށް ލިބޭ ކާނާއެއް ތިޔަ ދެމީހުންނަށް އައުމުގެ ކުރިން، ތިމަންކަލޭގެފާނު ތިޔަ ދެމީހުންނަށް އެއީ ކޮންއެއްޗެއްކަން އަންގައިދެއްވާހުށީމެވެ. އެއީ ތިމަންކަލޭގެފާނުގެ ވެރިރަސްކަލާނގެ ތިމަންކަލޭގެފާނަށް އުނގަންނައިދެއްވި ކަންތަކުގެ ތެރެއިން ކަމެކެވެ. اللَّهއަށް إيمانނުވާ ބަޔެއްގެ دين ހަމަކަށަވަރުން، ތިމަން ދޫކޮށްލައިފީމެވެ. އަދި އެއުރެންނީ، ހަމަ، آخرةއަށް كافرވެގެންވާ ބަޔެކެވެ.\n(38) އަދި ތިމަންކަލޭގެފާނުގެ ކާބަފައިކަލުނަވި إبراهيمގެފާނާއި، إسحاقގެފާނާއި، يعقوبގެފާނުގެ دينއަށް ތިމަންކަލޭގެފާނު تبعވެވަޑައިގަތީމެވެ. اللَّهއަށް އެއްވެސް އެއްޗެއް شريكކުރުމަކީ ތިމަންމެންނަށް އޮތްކަމެއްނޫނެވެ. އެއީ ތިމަންމެންނަށާއި، މީސްތަކުންނަށް اللَّهދެއްވި فضلވަންތަކަމުގެ ތެރެއިންވާ ކަމެކެވެ. އެހެނެއްކަމަކު، މީސްތަކުންކުރެ ގިނަމީހުން (އެކަލާނގެއަށް) شكرއެއް ނުކުރެތެވެ.\n(39) އޭ ޖަލުގެ ދެ އެކުވެރިންނޭވެ! ވަކިވަކިވެގެންވާ ކަލާނގެ ތަކެއްހޭ ރަނގަޅީ، ނުވަތަ އެއްކައުވަންތަ، ބާރުވެރިވަންތަ اللَّهހެއްޔެވެ؟\n(40) ތިޔަބައިމީހުންނާއި، ތިޔަބައިމީހުންގެ ކާބަފައިން އެ އެއްޗިއްސަށް ނަންދީފައިވާ އެއްޗެހިތަކަކަށްމެނުވީ، اللَّهފިޔަވައި ތިޔަބައިމީހުން އަޅުކަމެއް ނުކުރަމުއެވެ. އެ އެއްޗަކަށް (އަޅުކަންކުރުމަށް) އެއްވެސް حجّةއެއް اللَّه ބާވައެއްނުލައްވަތެވެ. اللَّهއަށް މެނުވީ حكمކުރެއްވުމެއްނެތެވެ. އެކަލާނގެއަށް ފިޔަވައި ތިޔަބައިމީހުން އަޅުކަން ނުކުރުމަށް އެކަލާނގެ ވަނީ أمرކުރައްވާފައެވެ. އެއީ حقތެދު دينއެވެ. އެހެނެއްކަމަކު، މީސްތަކުންކުރެ ގިނަމީހުން (އެކަމެއް) ނުދަނެތެވެ.\n(41) އޭ ޖަލުގެ ދެ އެކުވެރިންނޭވެ! ތިޔަ ދެމީހުންކުރެ އެކަކު ދަންނާށެވެ! ފަހެ، އޭނާގެ ސާހިބުމީހާއަށް އޭނާ ރާ ދޭނެތެވެ. އަދި އަނެކަކު ދަންނާށެވެ! ފަހެ، އޭނާ صليبއަށް އެރުވޭނެތެވެ. ދެން އޭނާގެ ބޮލުން ދޫނި ކާނެތެވެ. ތިޔަ ދެމީހުން އޮޅުންފިލުވަން އުޅޭކަންތައްވަނީ (އެގޮތަށް) ނިޔާކުރައްވާފައެވެ.\n(42) އެ ދެމީހުންކުރެ ނަޖާވާނެކަމަށް ހީކުރެއްވި މީހާއަށް އެކަލޭގެފާނު ވިދާޅުވިއެވެ. ތިމަންކަލޭގެފާނުގެ ވާހަކަ، ތިބާގެ ސާހިބުމީހާގެ ގާތުގައި ކިޔައިދޭށެވެ! ފަހެ، އޭނާގެ ސާހިބުމީހާގެ ގާތުގައި އެވާހަކަދައްކަން شيطانއާ އޭނާ ހަނދާން ނެއްތިއެވެ. ފަހެ (އެކަމުގެ ސަބަބުން) އެކަލޭގެފާނު ޖަލުގައި (އިތުރު) އެތައްއަހަރަކު ހުންނެވިއެވެ.\n(43) ރަސްގެފާނު ވިދާޅުވިއެވެ. ހަމަކަށަވަރުން، ތިމަންނާއަށް (ހުވަފެނުގައި) ފަލަ ހަތް ގެރި ފެނެއެވެ. (ފެންނަނީ) ހިކި ހަތް ގެރި، އެ ގެރިތައް ކަނިކޮންނެވެ. އަދި ރޯ ހަތް ކުރާއާއި، ހިކި ހަތް ކުރާ ފެނެއެވެ. އޭ ބޮޑުންނޭވެ! ތިޔަބައިމީހުން ހުވަފެނުގެ މާނަ ކިޔައިދޭ ބަޔަކު ކަމުގައިވާނަމަ، އަހުރެންގެ މި ހުވަފެނާ މެދުގައި، އަހުރެންނަށް އޮޅުންފިލުވައިދޭށެވެ!\n(44) އެއުރެން ދެންނެވޫއެވެ. (ތިޔައީ) ހުވަފެނުގެ ހާސަރެކެވެ. އަދި (އެކަހަލަ) ހުވަފެން މާނަކުރަން ދަންނަ ބަޔަކު ކަމުގައި ތިމަންމެން ނުވަމުއެވެ.\n(45) އަދި އެ ދެމީހުންކުރެ (ޖަލުން) ސަލާމަތްވީމީހާ އެތައްދުވަހެއް ފަހުން (يوسفގެފާނު މަތިން) ހަނދާންވެގެން ބުންޏެވެ. އެ ހުވަފެނުގެ މާނަ ތިޔަބައިމީހުންނަށް ތިމަން ކިޔައިދީފާހުށީމެވެ. ފަހެ، ތިޔަބައިމީހުން (يوسفގެފާނުގެ އަރިހަށް) ތިމަން ފޮނުވާށެވެ!\n(46) (އޭނާ ދެންނެވިއެވެ.) އޭ يوسفގެފާނެވެ! އޭ ތެދުވެރިޔާއެވެ! ހިކި ހަތް ގެރި (ވެގެން) ކާ، ފަލަ ހަތް ގެރިއާއި، ރޯ ހަތް ކުރާއާއި، ހިކި ހަތް ކުރާއާމެދު (އެބަހީ: އެ ހުވަފެނާމެދު) އަހުރެމެންނަށް އޮޅުންފިލުއްވައި ދެއްވާށެވެ! (އެއީ) ތިމަން އެއުރެން ގާތަށް އެނބުރިގޮސް ކިޔައިދިނުމަށްޓަކައެވެ. (އެއީ) އެއުރެންނަށް (އެކަން) އެނގުމަށްޓަކައެވެ.\n(47) އެކަލޭގެފާނު ވިދާޅުވިއެވެ. ވިދިވިދިގެން ހަތް އަހަރުވަންދެން ތިޔަބައިމީހުން ގޮވާންކުރާ ހުށިކަމެވެ! އަދި ތިޔަބައިމީހުން ކަނޑާ ގޮވާމެއް، ކުރާގަނޑުގައި ބަހައްޓާށެވެ! ކެއުމަށް ބޭނުންކުރާ މަދު އެތިކޮޅެއް މެނުވީއެވެ.\n(48) ދެން އެއަށްފަހު، ތަދުމަޑު ހަތް އަހަރު އަންނާނެތެވެ. ތިޔަބައިމީހުން ރައްކާކުރި ތަކެތިން މަދުއެތިކޮޅެއް މެނުވީ، އެ އަހަރުތަކަށް ބަހައްޓާފައިހުރި ތަކެތި ތިޔަބައިމީހުން ކައިހުސްކުރާނޫއެވެ.\n(49) ދެން އެއަށްފަހު، މީސްތަކުންނަށް ވާރޭފެން ގިނައިން ލިބޭނޭ އަހަރެއް އަންނާނެތެވެ. އަދި އެ އަހަރުގައި އެއުރެން (ދިޔަފެލާ ތަކެތިން) ދިޔަފެލާނެތެވެ.\n(50) ރަސްގެފާނު ވިދާޅުވިއެވެ. ތިޔަބައިމީހުން ތިމަންގެ ގާތަށް އޭނާ ގެންނާށެވެ! ފަހެ، ރަސްގެފާނު ފޮނުއްވި މީހާ އެކަލޭގެފާނުގެ އަރިހަށް އައުމުން، ވިދާޅުވިއެވެ. ތިބާގެ ސާހިބުމީހާގެ ގާތަށް ތިބާ އެނބުރި ހިނގައިދާށެވެ! ފަހެ، އެއުރެންގެ އަތްތައް ކޮށައިލި އަންހެނުންތަކަށް ވީގޮތަކާމެދު، އޭނާއާ ސުވާލުކޮށްބަލާށެވެ! ހަމަކަށަވަރުން، ތިމަންކަލޭގެފާނުގެ ވެރިރަސްކަލާނގެ އެއުރެންގެ މަކަރުވެރިކަން މޮޅަށް ދެނެވޮޑިގެންވެތެވެ.\n(51) އޭނާ (އެބަހީ: ރަސްގެފާނު) ވިދާޅުވިއެވެ. ތިޔަކަނބަލުން يوسفގެފާނުގެ ކިބައިން ނުބައިކަމަކަށް އެދުނުހިނދު، ކަންވީގޮތަކީ ކޮބައިހެއްޔެވެ؟ އެއުރެން ދެންނެވޫއެވެ. حاش للَّهއެވެ! (اللَّهގެ ހުސްطاهرވަންތަކަމާއެވެ!) އެކަލޭގެފާނުގެ ކިބައިގައި އެއްވެސް ނުބައިކަމެއްވާ ކަމަކަށް ތިމަންމެން ދެނެއެއްނެތީމުއެވެ. العزيزގެ އަންހެނުން ބުންޏެވެ. މިހާރު حقތެދު ފާޅުވެއްޖެއެވެ. އެކަލޭގެފާނުގެ ކިބައިން ނުބައިކަމަކަށް އެދުނީ، ތިމަންނާއެވެ. އަދި ހަމަކަށަވަރުން، އެކަލޭގެފާނު ވަނީ، ތެދުވެރިންގެ ތެރެއިންނެވެ.\n(52) (يوسفގެފާނު ވިދާޅުވިއެވެ.) އެއީ ތިމަން غيبގައި އޭނާއަށް (އެބަހީ: العزيزއަށް) خيانةތެރި ނުވާކަމާއި، އަދި خيانةތެރިންގެ މަކަރުވެރި ރޭވުން اللَّه ފަހިކޮށް ނުދެއްވާނެކަން، އޭނާއަށް އެނގުމަށްޓަކައެވެ.\n(53) އަދި ތިމަންކަލޭގެފާނުގެ نفسވެސް (ތުހުމަތުން) ބަރީއައެއް ނުކުރައްވަމެވެ. ހަމަކަށަވަރުން، نفسއަކީ، ތިމަންކަލޭގެފާނުގެ ވެރިރަސްކަލާނގެ رحمةލައްވައިފިނަމަ، މެނުވީ، ނުބައިކަންތަކަށް އަބަދުވެސް އަމުރުކުރާ އެއްޗެއްކަން ކަށަވަރެވެ. ހަމަކަށަވަރުން، ތިމަންކަލޭގެފާނުގެ ވެރިރަސްކަލާނގެއީ، ގިނަގިނައިން ފާފަފުއްސަވާ، رحيمވަންތަ ރަސްކަލާނގެއެވެ.\n(54) ރަސްގެފާނު ވިދާޅުވިއެވެ. އެކަލޭގެފާނު ތިމަންގެ خدمةއަށް خاصކުރުމަށްޓަކައި، އެކަލޭގެފާނު ތިމަންގެ ގާތަށް ގެންނާށެވެ! ފަހެ، އެކަލޭގެފާނާ ވާހަކަ ދައްކަވާފައި، އެ ރަސްގެފާނު ވިދާޅުވިއެވެ. ހަމަކަށަވަރުން، ކަލޭގެފާނީ، މިއަދު ތިމަންގެ ގާތުގައި އިތުބާރުކުރެވޭ أمانةތެރިޔަކީމުއެވެ.\n(55) އެކަލޭގެފާނު ވިދާޅުވިއެވެ. (مصرގެ) ބިމުގެ خزانةތަކުގެ ވެރިޔަކަށް ތިމަން ލައްވާށެވެ! ހަމަކަށަވަރުން، ތިމަންނާއީ (އެއަށް) ރައްކާތެރިވާ (އެއާބެހޭ ކަންތައްތައް) ރަނގަޅަށް ދަންނަ މީހަކީމެވެ.\n(56) އެފަދައިން އެކަލޭގެފާނު ބޭނުންފުޅު ތަނެއްގައި ހުންނެވޭނެގޮތުން ތިމަންރަސްކަލާނގެ އެކަލޭގެފާނު (مصرގެ) ބިމުގައި ބާރުވެރި ކުރެއްވީމެވެ. ތިމަންރަސްކަލާނގެ އިރާދަކުރައްވާ ބަޔަކަށް، ތިމަންރަސްކަލާނގެ رحمةލައްވަމެވެ. އަދި إحسانތެރިންގެ ދަރުމަ، ތިމަންރަސްކަލާނގެ ގެއްލެނި ނުކުރައްވާހުށީމެވެ.\n(57) އަދި ހަމަކަށަވަރުން، إيمانވެ، تقوىވެރިވެއުޅުނު މީހުންނަށް، آخرةގެ ދަރުމައިގެ ހެޔޮކަން މާބޮޑެވެ.\n(58) އަދި يوسفގެފާނުގެ أخން އަތުވެއްޖައޫއެވެ. ދެން އެކަލޭގެފާނުގެ އަރިހަށް އެއުރެން ވަދެއްޖައޫއެވެ. އަދި އެކަލޭގެފާނަށް އެއުރެން އެނގިވަޑައިގަތެވެ. ފަހެ، އެއުރެންނަކަށް އެކަލޭގެފާނަކީ ކާކުކަމެއް ނޭނގެތެވެ.\n(59) އެއުރެން ބޭނުންވެގެން އައި ސާމާނު ތައްޔާރުކޮށްދެއްވިހިނދު، އެކަލޭގެފާނު ވިދާޅުވިއެވެ. (ތިޔަބައިމީހުން ދޫކޮށްފައި އައި) ތިޔަބައިމީހުންނާ އެއްބަފާ أخއެއް ތިމަންކަލޭގެފާނުގެ އަރިހަށް ގެންނާށެވެ! ތިމަންކަލޭގެފާނު ހަމަޔަށް މިނެދެއްވާކަމާއި، ތިމަންކަލޭގެފާނީ، އެންމެހެޔޮގޮތުގައި މެހުމާނުންނަށް ކަމޭހިތާ މީހަކުކަން ތިޔަބައިމީހުން ނުދެކެމުހެއްޔެވެ؟\n(60) ފަހެ، ތިޔަބައިމީހުން ތިމަންކަލޭގެފާނުގެ އަރިހަށް އޭނާ ނުގެނައިނަމަ، ތިމަންކަލޭގެފާނުގެ އަރިހުން ތިޔަބައިމީހުންނަކަށް މިނެދިނުމެއް ނެތެވެ. އަދި ތިޔަބައިމީހުން، ތިމަންކަލޭގެފާނުގެ އަރިހަށް ނާންނާށެވެ!\n(61) އެއުރެން ދެންނެވޫއެވެ. އޭނާގެ ބައްޕާ އަރިހުން އޭނާ ގެނެވޭތޯ ތިމަންމެން ގަދަމަސައްކަތް ކުރާނަމެވެ. އަދި ހަމަކަށަވަރުން، ތިމަންމެން (އެކަން) ކުރާހުށީމުއެވެ.\n(62) އެކަލޭގެފާނު ގެންގުޅުއްވާ ކުދިންނަށް ވިދާޅުވިއެވެ. އެއުރެން (އަގަކަށް) ގެނައި މުދާ، އެއުރެންގެ ތަކެތީގެ ތެރެޔަށްލާށެވެ! (އެއީ) އެއުރެންގެ أهلންގެ ގާތަށް އެނބުރިދާހިނދު، އެކަން އެއުރެންނަށް އެނގުމަށްޓަކައެވެ. (އަދި ތިމަންކަލޭގެފާނުގެ އަރިހަށް) އެއުރެން އެނބުރި އާދޭތޯއެވެ.\n(63) ފަހެ، އެއުރެންގެ ބައްޕާގެ އަރިހަށް އެއުރެން އެނބުރި ދިޔަހިނދު އެއުރެން ދެންނެވޫއެވެ. އޭ އަހުރެމެންގެ ބައްޕާއެވެ! (ތިމަންމެންގެ ކޮއްކޮ ތިމަންމެންނާއެކު ނުފޮނުއްވައިފިނަމަ، ދެން) ތިމަންމެންނަށް މިނެދިނުން މަނާވީއެވެ. ފަހެ، ތިމަންމެންނަށް މިނެދޭތޯ ތިމަންމެންނާއެކު ތިމަންމެންގެ ކޮއްކޮ ފޮނުއްވާށެވެ! އަދި ހަމަކަށަވަރުން، ތިމަންމެން އެކަލޭގެފާނު ބަލަހައްޓައި ރައްކާތެރިކުރާ ހުށީމުއެވެ.\n(64) އެކަލޭގެފާނު ވިދާޅުވިއެވެ. މީގެކުރިން އޭނާގެ أخ (يوسفގެފާނު) އާމެދު ތިޔަބައިމީހުންނަށް އިތުބާރުކުރި ފަދައިން މެނުވީ، އޭނާއާމެދު ތިޔަބައިމީހުންގެ މައްޗަށް ތިމަން އިތުބާރުކުރާނޭ ހެއްޔެވެ؟ ފަހެ، اللَّهއީ، ރައްކާތެރިކުރައްވާ، އެންމެ ހެޔޮ ރަސްކަލާނގެއެވެ. އަދި އެކަލާނގެއީ رحمةލައްވާ، އެންމެ رحمةވަންތަ ރަސްކަލާނގެއެވެ.\n(65) އަދި އެއުރެންގެ ސާމާނު އެއުރެން ހުޅުވިހިނދު، އެއުރެންގެ މުދާ (އޭގެތެރޭގައި) އެއުރެންނަށް ރައްދުކުރެވިފައިވަނިކޮށް ފެނިފައި، އެއުރެން ދެންނެވޫއެވެ. އޭ އަހުރެމެންގެ ބައްޕާއެވެ! (މިއަށްވުރެމޮޅަށް) ތިމަންމެން އެދޭނީ ކޮންކަމެއްހެއްޔެވެ؟ މިހިރީ ތިމަންމެންގެ މުދާ ތިމަންމެންނަށް ރައްދުކުރެވިފައެވެ. އަދި ތިމަންމެންގެ أهلންނަށް (އިތުރަށް) ކާބޯތަކެތި ގެނެސްދީ، އަދި ތިމަންމެންގެ ކޮއްކޮ ރައްކާތެރި ކުރާހުށީމުއެވެ. އަދި جملއަކަށް އެރުވޭތަކެތި އިތުރުކުރާނޫއެވެ. އެއީ މިނެދެވޭ މަދު އެތިކޮޅެކެވެ.\n(66) އެކަލޭގެފާނު ވިދާޅުވިއެވެ. ތިޔަބައިމީހުންގެ މައްޗަށް عداوةތެރިންގެ ބަޔަކު ގަދަވެއްޖެހިނދަކު މެނުވީ، އޭނާ އަނބުރާ ތިމަންކަލޭގެފާނުގެ އަރިހަށް ގެނެސްދޭންކަމަށް، اللَّهގެ حضرةންވާ عهدއެއް ތިޔަބައިމީހުން ތިމަންކަލޭގެފާނަށް ގެނެސްދީފުމަށް ދާނދެން ތިޔަބައިމީހުންނާއެކު އޭނާއެއް ނުފޮނުއްވާ ހުށީމެވެ. ފަހެ، އެއުރެންގެ ކަށަވަރުވެގެންވާ عهدގެ ބަސް ގެނެސްގަތްހިނދު، އެކަލޭގެފާނު ވިދާޅުވިއެވެ. ތިމަންމެން މިބުނާ އެއްޗަކަށް، اللَّه ހެކިވެވޮޑިގެންވާނެތެވެ.\n(67) އަދި އެކަލޭގެފާނު ވިދާޅުވިއެވެ. އޭ އަހުރެންގެ ދަރިންނޭވެ! ތިޔަބައިމީހުން (އެތަނަށްގޮސް) އެއްދޮރޯއްޓަކުން ނުވަންނާށެވެ! އަދި ތަފާތު ދޮރޯށިތަކަކުން ވަންނާށެވެ! އަދި اللَّهގެ حضرةން ތިޔަބައިމީހުންނަށް އެއްވެސްކަމެއް ތިމަންނާއަކަށް ފުއްދައެއް ނުދެވޭނެތެވެ. اللَّهއަށް މެނުވީ حكمކުރެއްވުމެއް ނެތެވެ. ތިމަންކަލޭގެފާނު وكيلކުރައްވަނީ، އެކަލާނގެއަށެވެ. އަދި وكيلކުރާމީހުން ހަމައެކަނި އެކަލާނގެއަށް وكيلކުރާހުށިކަމެވެ!\n(68) އަދި އެއުރެންގެ ބައްޕާ أمرކުރެއްވިގޮތަށް، އެއުރެންގޮސް ވަންހިނދު އެކަލޭގެފާނަކަށް اللَّهގެ حضرةން އެއްވެސްކަމެއް އެއުރެންނަކަށް ފުއްދައެއް ނުދެއްވުނެވެ. ހަމައެކަނި، يعقوبގެފާނުގެ ހިތްޕުޅުގައިއޮތް ބޭނުމެއް މެނުވީ ނުފުދެތެވެ. (އެއީ يعقوبގެފާނު ވިދާޅުވިގޮތަށް އެއުރެން އެކަން ކުރުމެވެ.) އަދި ހަމަކަށަވަރުން، އެކަލޭގެފާނީ، ތިމަންރަސްކަލާނގެ އެކަލޭގެފާނަށް އުނގަންނައިދެއްވި އެއްޗެއް ރަނގަޅަށް ދެނެހުންނެވި ބޭކަލެކެވެ. އެހެނެއްކަމަކު، މީސްތަކުންކުރެ ގިނަމީހުން (އެކަމެއް) ނުދަނެތެވެ.\n(69) އަދި يوسفގެފާނުގެ އަރިހަށް އެއުރެން ވަނުމުން، އެކަލޭގެފާނުގެ أخ އެކަލޭގެފާނުގެ އަރިހަށް ގެންދަވައި ވިދާޅުވިއެވެ. ހަމަކަށަވަރުން، ތިމަންނާއީ، ތިބާގެ أخއާއެވެ. ފަހެ، އެއުރެން ކޮށްއުޅުނު ކަންތަކާމެދު ތިބާ ހިތާމަނުކުރާށެވެ!\n(70) ފަހެ، އެކަލޭގެފާނު އެއުރެންގެ ސާމާނު ތައްޔާރުކޮށްދެއްވިހިނދު (މިނެހެދުމަށް ގެންގުޅޭ) سقاية، އޭނާގެ أخގެ ތަކެތީގެ ތެރެއަށް ލެއްވިއެވެ. ދެން ގޮވައި އަންގާ މީހަކު ގޮވިއެވެ. އޭ قافلةގެ މީހުންނޭވެ! ހަމަކަށަވަރުން، ތިޔަބައިމީހުންނީ، ވައްކަންކުރާ ބަޔެކެވެ.\n(71) އެއުރެން އެއުރެންނާ ކުރިމަތިލައި އައިސް ބުނެފޫއެވެ. ތިޔަބައިމީހުން ގެއްލިގެންތިޔަ އުޅެނީ ކޮންއެއްޗެއް ހެއްޔެވެ؟\n(72) އެއުރެން ބުނެފޫއެވެ. ތިމަންމެން ގެއްލިގެން މިއުޅެނީ، ރަސްގެފާނުގެ ނާޅިއެވެ. އަދި އެ ގެނެސްދިން މީހަކަށް އޮތް އިނާމަކީ، جملއަކަށް އެރުވޭހާ ތަކެއްޗެވެ. އެކަމަށް އަހަރެން ޖާމިނުވެގެންވަމެވެ.\n(73) އެއުރެން ދެންނެވޫއެވެ. اللَّهގަންދީ ބުނަމުއެވެ. ތިމަންމެންއައީ ބިމުގައި فساد ކުރުމަށް ނޫންކަން ތިޔަބައިމީހުންނަށް އެނގިފައިވާނެކަން ކަށަވަރެވެ. އަދި ވައްކަންކުރާ ބަޔަކު ކަމުގައި ތިމަންމެން ނުވަމުއެވެ.\n(74) އެއުރެން ބުނެފޫއެވެ. ތިޔަބައިމީހުން ދޮގުހަދާކަމަށްވާނަމަ، ފަހެ، އެކަމުގެ (އެބަހީ: މިނާއެތި ވަގަށްނެގުމުގެ) ޖަޒާއަކީ ކޮބައިހެއްޔެވެ؟\n(75) އެއުރެން ބުނެފޫއެވެ. އެކަމުގެ ޖަޒާއަކީ، އެމީހެއްގެ ތަކެތީގެ ތެރެއިން އެ މިނާއެތި ފެނުނު މީހެކެވެ. ފަހެ، އޭނާ އެއީ އެކަމުގެ ޖަޒާއެވެ. (އެބަހީ: ޖަޒާދިނުމަށްޓަކައި އެމީހަކު ހިފެހެއްޓުމެވެ.) އަނިޔާވެރިންނަށް ތިމަންރަސްކަލާނގެ ޖަޒާދެއްވަނީ، އެފަދައިންނެވެ.\n(76) ފަހެ، އެކަލޭގެފާނުގެ أخއާގެ ތަކެތި ހޯދުމުގެ ކުރިން، އެއުރެންގެ ތަކެތި ހޯދަންފެށިއެވެ. ދެން އެކަލޭގެފާނުގެ أخއާގެ ތަކެތީގެ ތެރެއިން، އެ މިނާއެތި ނެރުނެވެ. އެގޮތަށް يوسفގެފާނަށްޓަކައި، ތިމަންރަސްކަލާނގެ (އެކަންތައް) ރޭއްވެވީމެވެ. اللَّه އިރާދަކުރެއްވުމާނުލައި، ރަސްގެފާނުގެ އާދަޔާ އެއްގޮތަށް އެކަލޭގެފާނަކަށް، އޭނާގެ أخއާ އަތަކު ނުލެއްވުނީހެވެ. ތިމަންރަސްކަލާނގެ އިރާދަކުރައްވާ ބަޔަކު، ދަރަޖަ މަތިވެރިކުރައްވަމެވެ. އަދި ކޮންމެ علٰٰمވެރިޔެއްގެ މައްޗަށް (ހުރިހާކަމެއް) މޮޅަށް ދެނެވޮޑިގެންވާ ކަލާނގެ ވޮޑިގެންވެއެވެ.\n(77) އެއުރެން ބުނެފޫއެވެ. އޭނާ ވައްކަންކުރިކަމަށްވާނަމަ، މީގެކުރިން އޭނާގެ أخއަކުވެސްވަނީ ވައްކަންކޮށްފައެވެ. ފަހެ، يوسفގެފާނު، އެކަލޭގެފާނުގެ ހިތްޕުޅުގައި އެ ބަސް ސިއްރުކުރެއްވިއެވެ. އަދި އެއުރެންނަށް އެކަން ފާޅެއްނުކުރައްވަތެވެ. އެކަލޭގެފާނު ވިދާޅުވިއެވެ. ތިޔަބައިމީހުންގެ ދަރަޖަ އެއަށްވުރެ މާނުބައެވެ. އަދި ތިޔަބައިމީހުން ސިފަކޮށް ބުނާއެއްޗެއް اللَّه ދެނެވޮޑިގަތުން ބޮޑެވެ.\n(78) އެއުރެން ދެންނެވޫއެވެ. އޭ العزيزއެވެ! ހަމަކަށަވަރުން، އޭނާގެ قدرވެރި މުސްކުޅި ބައްޕައެއްވެއެވެ. ފަހެ، ތިމަންމެންގެ ތެރެއިން އެކަކު އޭނާގެ ބަދަލުގައި ހިފަހައްޓަވާށެވެ! ހަމަކަށަވަރުން، ތިމަންމެން ކަލޭގެފާނު ދެކެނީ، إحسانތެރިންގެ ތެރެއިންނެވެ.\n(79) އެކަލޭގެފާނު ވިދާޅުވިއެވެ. [معاذ اللَّه] އެވެ. (އެބަހީ: اللَّهގެ ރައްކާތެރިކަމަށް އެދެމެވެ.) އެމީހެއްގެ އަތުގައި ތިމަންމެންގެ ތަކެތި ހުއްޓައި ފެނުނު މީހަކު މެނުވީ، ތިމަންމެން ހިފެހެއްޓުމުން ދުރުވެ، ރައްކާތެރިވުން އެދެމެވެ. އެހެންވެއްޖެނަމަ، ހަމަކަށަވަރުން، ތިމަންމެންވާހުށީ އަނިޔާވެރިން ކަމުގައެވެ.\n(80) ފަހެ، އެއުރެން އެކަލޭގެފާނުގެ ކިބައިން اميدކެނޑުނުހިނދު، އެއުރެން އެކަހެރިވެ ސައްލާކުރޫއެވެ. އެއުރެންގެ ބޮޑަކަށްހުރި މީހާ ބުންޏެވެ. ތިޔަބައިމީހުންގެ މައްޗަށް ތިޔަބައިމީހުންގެ ބައްޕާ، اللَّهގެ حضرةން عهد ކަށަވަރު ހިއްޕަވާފައިވާކަމާއި، އޭގެކުރިން يوسفގެފާނާމެދު ތިޔަބައިމީހުން ފަރުވާކުޑަކޮށްފައިވާކަން، ތިޔަބައިމީހުންނަކަށް ނޭނގޭހެއްޔެވެ؟ ފަހެ، ތިމަންގެ ބައްޕާ ތިމަންނައަށް إذنދެއްވައިފުމަށްދާނދެން، ނުވަތަ اللَّه ތިމަންގެ މައްޗަށް ނިޔާކުރައްވައިފުމަށްދާނދެން ތިމަން (مصرގެ) ބިން ދޫކޮށެއް ނުލާހުށީމެވެ. އަދި އެކަލާނގެއީ حكمކުރައްވާ އެންމެ ހެޔޮ ރަސްކަލާނގެއެވެ.\n(81) ތިޔަބައިމީހުން އެނބުރި ތިޔަބައިމީހުންގެ ބައްޕާ އަރިހަށްގޮސް ދަންނަވާށެވެ! އޭ އަހުރެމެންގެ ބައްޕާއެވެ! ހަމަކަށަވަރުން، ކަލޭގެފާނުގެ ދަރިކަލުން ވައްކަންކޮށްފިއެވެ. އަދި ތިމަންމެންނަށް އެނގިފައިވާކަމަކަށް މެނުވީ، ތިމަންމެން ހެތްކެއް ނުވަމުއެވެ. އަދި غيبގައިވާ ކަންތައް ދަންނަބަޔަކު ކަމުގައި ތިމަންމެން ނުވަމުއެވެ.\n(82) އަދި ތިމަންމެންގޮސް ތިބި ރަށުގެ މީހުންނާ، އަދި ތިމަންމެން އޭގައި ދަތުރުކޮށްފައި އައި قافلةގެ މީހުންނާ سؤالކުރައްވާށެވެ! އަދި ހަމަކަށަވަރުން، ތިމަންމެންނީ ތެދުބުނާ ބަޔަކީމުއެވެ.\n(83) އެކަލޭގެފާނު ވިދާޅުވިއެވެ. އަދި ކިއެއްތަ! ތިޔަބައިމީހުންގެ نفسތައް ތިޔަބައިމީހުންނަށް (ނުބައި) ކަމެއް ޒީނަތްތެރިކޮށްދިނީއެވެ. ފަހެ، ދެން އޮތީ ރިވެތިވެގެންވާ ކެތްކުރުމެކެވެ. اللَّه އެ އެންމެން ތިމަންކަލޭގެފާނުގެ އަރިހަށް ގެނެސްދެއްވައިފާށިއެވެ! ހަމަކަށަވަރުން، އެކަލާނގެއީ، މޮޅަށް ދެނެވޮޑިގެންވާ، حكيمވަންތަ ރަސްކަލާނގެއެވެ.\n(84) އަދި އެކަލޭގެފާނު އެއުރެންނާ އެއްކިބާވެ ވަޑައިގަތެވެ. އަދި ވިދާޅުވިއެވެ. يوسفގެފާނުގެ މައްޗަށް އަހުރެން ކުރާ ހިތާމައެއްގެ ބޮޑުކަމާއެވެ! އަދި ހިތާމައިގެ ސަބަބުން، އެކަލޭގެފާނުގެ ލޯފުޅު ހުދުވެގެންދިޔައެވެ. ފަހެ، އެކަލޭގެފާނީ، ހިތާމަފާޅު ނުކުރައްވައި، ހިފަހައްޓަވާ ބޭކަލެކެވެ.\n(85) އެއުރެން ދެންނެވޫއެވެ. اللَّهގަންދީ ހުވާކުރަމެވެ. ކަލޭގެފާނު ބަލިحال ބޮޑުވެއްޖެއުމަށްދާނދެން، ނުވަތަ މަރުވެފައިވާ މީހުންގެ ތެރެއިން ހިމެނިއްޖައުމަށްދާނދެން، يوسفގެފާނުމަތިން ހަނދުމަކުރެއްވުމުގައި ކަލޭގެފާނު ފިލާވަޑައިނުގަންނަވަމުއެވެ.\n(86) އެކަލޭގެފާނު ވިދާޅުވިއެވެ. ތިމަންކަލޭގެފާނުގެ މޮޅިޔާއި، ހިތާމައިގެ شكوىދަންނަވާކަން ކަށަވަރީ، ހަމައެކަނި اللَّهއަށެވެ. އަދި ތިޔަބައިމީހުންނަށް ނޭނގޭ ކަންތައްތަކެއް، اللَّهގެ حضرةން ތިމަންކަލޭގެފާނަށް އެނގިވަޑައިގަނެއެވެ.\n(87) އޭ އަހުރެންގެ ދަރިންނޭވެ! يوسفގެފާނާއި، އޭނާގެ أخއާގެ خبرއެއްވޭތޯ ތިޔަބައިމީހުން ދާށެވެ! އަދި اللَّهގެ رحمةން ތިޔަބައިމީހުން اميد ކަނޑައިނުލާށެވެ! (ހަމަކަށަވަރުން، كافرވިމީހުން މެނުވީ، اللَّهގެ رحمةން اميدކަނޑައެއް ނުލާނެތެވެ.)\n(88) ފަހެ، އެއުރެން އެކަލޭގެފާނުގެ އަރިހަށް ވަންހިނދު، އެއުރެން ދެންނެވޫއެވެ. އޭ العزيزއެވެ! ތިމަންމެންނަށާއި، ތިމަންމެންގެ أهلވެރިންނަށް ތަދުމަޑުކަން ޖެހިއްޖެއެވެ. ތިމަންމެންއައީ، ދެރަ މުދަލަކާއިގެންނެވެ. ފަހެ، ތިމަންމެންނަށް ފުރިހަމަގޮތުގައި މިނެދެއްވައި، ތިމަންމެންނަށް صدقاتކުރައްވާށެވެ! ހަމަކަށަވަރުން، صدقاتކުރާ މީހުންނަށް اللَّه (ހެޔޮ) ޖަޒާދެއްވާނެތެވެ.\n(89) އެކަލޭގެފާނު ވިދާޅުވިއެވެ. ތިޔަބައިމީހުންނަށް ނޭނގިތިބި حال، يوسفގެފާނަށާއި، އެކަލޭގެފާނުގެ أخއާއަށް ތިޔަބައިމީހުން ކުރިކަންތައް ތިޔަބައިމީހުން ދެނެތިބީމުހެއްޔެވެ؟\n(90) އެއުރެން ދެންނެވޫއެވެ. ހަމަކަށަވަރުން، ތިޔައީ يوسفގެފާނު ތޯއެވެ؟ އެކަލޭގެފާނު ވިދާޅުވިއެވެ. އަހުރެންނަކީ، يوسفގެފާނީމެވެ. އަދި މިއީ ތިމަންކަލޭގެފާނުގެ أخއާއެވެ. ހަމަކަށަވަރުން، اللَّه ތިމަންމެންގެ މައްޗަށް ދަރުމަވަންތަވެވޮޑިގެންފިއެވެ. ހަމަކަށަވަރުން، تقوىވެރިވެ ކެތްތެރިވާމީހާ (ދަންނާށެވެ!) ފަހެ، ހަމަކަށަވަރުން، إحسانތެރިންގެ ދަރުމަ، اللَّه ގެއްލެނި ނުކުރައްވާނެތެވެ.\n(91) އެއުރެން ދެންނެވޫއެވެ. اللَّهގަންދީ ބުނަމުއެވެ. ހަމަކަށަވަރުން، اللَّه ތިމަންމެންގެ މައްޗަށް ކަލޭގެފާނު މަތިވެރިކުރައްވައި، މާތްކުރެއްވިއެވެ. އަދި ހަމަކަށަވަރުން، ތިމަންމެންވަނީ، ކުށްވެރިން ކަމުގައެވެ.\n(92) އެކަލޭގެފާނު ވިދާޅުވިއެވެ. މިއަދު ތިޔަބައިމީހުންގެ މައްޗަކަށް މަލާމާތެއް ދެރަބަހެއް ނެތެވެ. ތިޔަބައިމީހުންނަށް اللَّه ފާފަފުއްސަވާށިއެވެ! އަދި އެކަލާނގެއީ، رحمةލައްވާ އެންމެ رحمةވަންތަ ރަސްކަލާނގެއެވެ.\n(93) ތިޔަބައިމީހުން ތިމަންކަލޭގެފާނުގެ މި ގަމީސްކޮޅާއިގެން ދާށެވެ! އަދި ތިމަންކަލޭގެފާނުގެ ބައްޕާގެ މޫނުފުޅުމައްޗަށް އެ ގަމީސްކޮޅު އެއްލާށެވެ! އޭރުން ލޮލަށް ފެންނަމީހަކު ކަމުގައި އެކަލޭގެފާނު އަލުން ވެވަޑައިގެންފާނެތެވެ. އަދި ތިޔަބައިމީހުންގެ أهلވެރިންގެ އެންމެން ގޮވައިގެން ތިމަންކަލޭގެފާނުގެ އަރިހަށް އަންނާށެވެ!\n(94) އެ قافلة (ރަށުން) ވަކިވިހިނދު، އެއުރެންގެ ބައްޕާ ވިދާޅުވިއެވެ. ހަމަކަށަވަރުން، ތިމަންކަލޭގެފާނަށް يوسفގެފާނުގެ ވަސް އެބަދުވައެވެ. ތިޔަބައިމީހުން ތިމަންކަލޭގެފާނު މޮޔައަކަށް ނަހަދާނެނަމައެވެ.\n(95) އެއުރެން ދެންނެވޫއެވެ. اللَّهގަންދީ ބުނަމުއެވެ. ހަމަކަށަވަރުން، ކަލޭގެފާނުވަނީ، ކުރިންވެސް ކަލޭގެފާނު ހުންނެވި ކުށް خيالގައިކަން ކަށަވަރެވެ.\n(96) ފަހެ، އުފާވެރިކަމުގެ خبرދޭމީހާ އައިސް އެކަލޭގެފާނުގެ މޫނުފުޅުމައްޗަށް އެ ގަމީސްކޮޅު އެއްލިއެވެ. ފަހެ، އެހިނދު ލޮލަށް ފެންނަމީހަކު ކަމުގައި އަލުން އެކަލޭގެފާނު ވެވަޑައިގެންފިއެވެ. އެކަލޭގެފާނު ވިދާޅުވިއެވެ. ތިޔަބައިމީހުންނަށް\n(97) އެއުރެން ދެންނެވޫއެވެ. އޭ އަހުރެމެންގެ ބައްޕާއެވެ! ތިމަންމެންނަށް ތިމަންމެންގެ ފާފަތައް ފުއްސެވުމަށް، ކަލޭގެފާނު دعاءކޮށްދެއްވާށެވެ! ހަމަކަށަވަރުން، ތިމަންމެންވީ ކުށްވެރިން ކަމުގައެވެ.\n(98) އެކަލޭގެފާނު ވިދާޅުވިއެވެ. ތިޔަބައިމީހުންނަށް ފާފަފުއްސެވުމަށްއެދި ތިމަންކަލޭގެފާނުގެ ވެރިރަސްކަލާނގެ حضرةއަށް دعاءކުރައްވާހުށީމެވެ. ހަމަކަށަވަރުން، އެކަލާނގެއީ، ގިނަގިނައިން ފާފަފުއްސަވާ، رحيمވަންތަ ރަސްކަލާނގެއެވެ.\n(99) ފަހެ، އެއުރެން (އެންމެން) يوسفގެފާނުގެ އަރިހަށް (ގޮސް) ވަންހިނދު، އެކަލޭގެފާނުގެ މައިންބަފައިން އެކަލޭގެފާނުގެ އަރިހަށް ލަފައިލެއްވިއެެވެ. އަދި ވިދާޅުވިއެވެ. اللَّهގެ އިރާދަފުޅާއެކު، އަމާންކަން ލިބިގެންވާ حالގައި، مصرއަށް ވެދެވަޑައިގަންނަވާށެވެ!\n(100) އަދި يوسفގެފާނު އެކަލޭގެފާނުގެ މައިބަފައިކަލުން تختއަށް އުފުއްލެވިއެވެ. އަދި އެ އެންމެން އެކަލޭގެފާނަށް ކުރުނީސްކޮށް، سجدةއަށް ތިރިވެގަތޫއެވެ. އަދި އެކަލޭގެފާނު ވިދާޅުވިއެވެ. އޭ ބައްޕާއެވެ! ކުރިން ތިމަންނާއަށް ފެނިވަޑައިގަތް ހުވަފެނުގެ މާނައަކީ، މިއީއެވެ. ހަމަކަށަވަރުން، ތިމަންގެ ވެރިރަސްކަލާނގެ، އެ ހުވަފެން حقތެދެއް ކަމުގައި ލެއްވިއެވެ. އަދި ތިމަން ޖަލުން ނެރުއްވުމާއި، ތިމަންނާއާއި، ތިމަންގެ أخންނާ ދެމެދު شيطانއާ ނުބައިކޮށްފުމަށް ފަހުގައި، بدوىންގެ ދިރިއުޅުމުން ތިޔަބައިމީހުން ގެންނެވި ކަމާއި، މިހުރިހާ ކަމެއްގައި ތިމަންނާއަށް އެކަލާނގެ ރަނގަޅުގޮތް މެދުވެރިކުރެއްވިއެވެ. ހަމަކަށަވަރުން، ތިމަންގެ ވެރިރަސްކަލާނގެއީ، އެކަލާނގެ އިރާދަކުރައްވާ ކަމަކަށް އޯގާވަންތަ ރަސްކަލާނގެއެވެ. ހަމަކަށަވަރުން، އެކަލާނގެއީ، މޮޅަށް ދެނެވޮޑިގެންވާ، حكيمވަންތަ ރަސްކަލާނގެއެވެ.\n(101) އަޅުގެ ވެރިރަސްކަލާކޮ! ހަމަކަށަވަރުން، އިބަރަސްކަލާނގެ ތިމަންއަޅާއަށް ވެރިކަން ދެއްވީމުއެވެ. އަދި ހުވަފެންތައް މާނަކުރަން ދަސްކޮށްދެއްވީމުއެވެ. އިސްވެދިޔަ مثالއަކާނުލައި، އުޑުތަކާއި، ބިން ހެއްދެވި ރަސްކަލާކޮ! ދުނިޔެއާއި، آخرةގައި މިއަޅާގެ އެހީތެރިއަކީ، އިބަރަސްކަލާނގެއެވެ. مسلمއެއްގެ ގޮތުގައި މިއަޅާ މަރުގަންނަވާނދޭވެ! އަދި صالحންގެ ތެރެއިން މިއަޅާ ލައްވާނދޭވެ!\n(102) އެއީ غيبގެ خبرތަކުގެ ތެރެއިން، ކަލޭގެފާނަށް ތިމަންރަސްކަލާނގެ وحىކުރައްވާ خبرތަކެވެ. އަދި އެއުރެން މަކަރުވެރި ރޭވުންތައް ރާވާ حال، އެއުރެންގެ ކަންތައްތަކަށް އެއްބަސްވިއިރަކު، އެއުރެންގެ ގާތުގައި ކަލޭގެފާނު ވަޑައިގެން ނުވަމުއެވެ.\n(103) އަދި ކަލޭގެފާނު ކިތަންމެވަރަކަށް شوقވެރިވެވަޑައިގަތަސް، މީސްތަކުންކުރެ ގިނަމީހުން إيمانވާ ބަޔަކު ކަމުގައެއް ނުވެތެވެ.\n(104) އަދި އެ قرآنއަށްޓަކައި، ކަލޭގެފާނު އެއުރެންގެ ކިބައިން އުޖޫރައަކަށް އެދިވަޑައެއް ނުގަންނަވަމުއެވެ. عالمތަކަށް ހަނދާންކޮށްދިނުމެއްކަމުގައި މެނުވީ، އެ قرآن ނުވެތެވެ.\n(105) އުޑުތަކާއި، ބިމުގައިވާ ހެކިތަކުގެ ތެރެއިން، އެއުރެންނަށް ފެނި، ކުރިމަތިވާ، އަދި އެ ހެކިތަކުން އެއުރެން އެއްކިބާވެ، އެއާމެދު ފިކުރުނުކުރާ، ކިތައްކިތައް ހެކި ވޭހެއްޔެވެ؟\n(106) އަދި އެއުރެންކުރެ ގިނަމީހުން، شريكކުރާ ބަޔަކުކަމުގައިވާ حالގައި މެނުވީ، اللَّهއަށް إيمانއެއް ނުވެތެވެ.\n(107) ފަހެ، اللَّهގެ عذابގެ ތެރެއިން ކޯފާއެއް އެއުރެންގެ މައްޗަށް އަތުވެދާނެކަމުގެ ބިރެއް، ނުވަތަ އެއުރެން ނުދެނެތިއްބައި، ކުއްލިއަކަށް قيامةގެ ވަގުތު އެއުރެންނަށް އަތުވެދާނޭކަމުގެ ބިރެއްނެތި، އެއުރެން އަމާންކަން ލިބިގެން ތިބީހެއްޔެވެ؟\n(108) ކަލޭގެފާނު ވިދާޅުވާށެވެ! މިއީ ތިމަންކަލޭގެފާނުގެ މަގެވެ. ތިމަންކަލޭގެފާނާއި، ތިމަންކަލޭގެފާނަށް تبعވި މީހުން، اللَّهގެ ފަރާތަށް ގޮވައިލައްވަނީ، އަލިވެގެންވާ دليلއާއެކުގައެވެ. އަދި اللَّهގެ ހުސްطاهرވަންތަކަމާއެވެ! އަދި شريكކުރާ މީހުންގެ ތެރެއިން ތިމަންކަލޭގެފާނު ނުވަމެވެ.\n(109) އަދި ކަލޭގެފާނުގެ ކުރިންވެސް، ރަށްތަކުގެ أهلވެރިންގެ ތެރެއިން އެބަޔަކަށް ތިމަންރަސްކަލާނގެ وحىއިއްވަވައި، رسولކަމާއިގެން ފިރިހެނުން މެނުވީ ނުފޮނުއްވަމެވެ. ފަހެ، ބިމުގައި ދަތުރުފަތުރުކޮށް އެއުރެންގެ ކުރިން އުޅުނު މީހުންގެ ނިމުންވީ ކޮންފަދައަކުންކަން، އެއުރެން ނުބަލަނީ ހެއްޔެވެ؟ އަދި ހަމަކަށަވަރުން، تقوىވެރިވި މީހުންނަށް، آخرةގެ ގޮވަތި، ހެޔޮކަން ބޮޑެވެ. ފަހެ، ތިޔަބައިމީހުންނަކަށް ނުވިސްނޭހެއްޔެވެ؟\n(110) (މެދުވެރިވާ ދުއްތުރާތަކުގެ ސަބަބުން) رسولންގެ اميدކެނޑިި، އެބޭކަލުން ދޮގުކުރެވުނީކަމަށް އެބޭކަލުންނަށް ހީވެދާހިނދު، ތިމަންރަސްކަލާނގެ نصر، އެބޭކަލުންނަށް އަތުވެދެއެވެ. ފަހެ، ތިމަންރަސްކަލާނގެ އިރާދަކުރައްވާ ބަޔަކު ސަލާމަތްކުރައްވަމެވެ. އަދި ކުށްވެރިވި މީހުންގެ ކިބައިން، ތިމަންރަސްކަލާނގެ عذاب އަނބުރާ ރައްދުނުކުރެވޭ ހުށްޓެވެ.\n(111) ހަމަކަށަވަރުން، އެއުރެންގެ ވާހަކަތަކުގައި، ބުއްދީގެ أهلވެރިންނަށް عبرةއެއް ވާކަން ކަށަވަރެވެ. އެ قرآنއަކީ، ހަދައިގެން އުފެއްދޭ ވާހަކަތަކެއްނޫނެވެ. އެހެނެއްކަމަކު، އެއީ އޭގެކުރިން ބާވައިލެއްވި ފޮތްތައް ތެދުކުރާ، އަދި ހުރިހާކަމެއް تفصيلކޮށްދޭ، އަދި إيمانވާ ބަޔަކަށް هدايةއެއް ކަމުގައްޔާއި، رحمةއެއް ކަމުގައިވާ ފޮތެވެ.


Fandiyaaru Didi ge ithuru massala eh JSC in balanee\nޑީޑީ ގާޒީގެ އިތުރު މައްސަލައެއް ބަލަނީ\nފަނޑިޔާރު އަބްދުﷲ ދީދީ: ޑީޑީގެ އިތުރު މައްސަލައެއް ބަލަން ޖޭއެސްސީން މިއަދު ނިންމި -- ފައިލްފޮޓޯ\nސުޕްރީމް ކޯޓުގެ ފަނޑިޔާރު އަބްދުﷲ ދީދީގެ އިތުރު މައްސަލައެއް ބަލަން ޖުޑިޝަލް ސާވިސް ކޮމިޝަން (ޖޭއެސްސީ) އިން މިއަދު ނިންމައިފި އެވެ.\nފަނޑިޔާރު ޑީޑީގެ އިތުރު މައްސަލައެއް ބަލަން ޖޭއެސްސީން ނިންމީ މިއަދު އެ ކޮމިޝަންގެ މެންބަރުން ބޭއްވި ބައްދަލުވުމަގަ އެވެ. ޖޭއެސްސީން ބުނީ ފަނޑިޔާރު ޑީޑީއާ ގުޅިގެން އިތުރު ޝަކުވާއެއް ކޮމިޝަނަށް ހުށަހެޅިފައިވާ އޮތުމުން އެ ޝަކުވާގެ މައްސަލަ ވެސް މިހާރު ބަލާ މައްސަލަތަކުގެ ތެރެއަށް އިތުރުކޮށް ޑީޑީގެ މައްސަލަތައް ބަލަމުންދާ ކޮމިޓީއަށް ފޮނުވާފައިވާ ކަމަށެވެ.\nފަނޑިޔާރު ޑީޑީއާ ގުޅިގެން ޖޭއެސްސީއަށް މީގެ ކުރިން ހުށަހެޅި ސުލޫކީ މައްސަލަތަކުގައި އޭނާގެ މައްޗަށް ސީރިއަސް ތުހުމަތުތަކެއް ކޮށްފައި ވެއެވެ. އެ ގޮތުން އެމްއެމްޕީއާރްސީ މެދުވެރިކޮށް ހިންގި ހިޔާނާތުގެ މައްސަލާގައި އެކި ފަހަރު މަތިން އެ ފައިސާ ނެންގެވި މައުލޫމާތު ލިބިވަޑައިގެން ހުންނަވާ އެ މައްސަލައަށް ނުފޫޒު ފޯރުވި ކަމަށް ތުހުމަތު ކުރެ އެވެ.\nއަދި މިނިވަން ނޫހުގެ ނޫސްވެރިޔާ އަހުމަދު ރިލްވާން ގެއްލުވާލި މައްސަލާގައި ތަހުގީގަށް ހައްޔަރު ކޮށްފައި ހުރި ސ. ހުޅުދޫ މުހައްމަދު ސުވައިދާއި، ސ. މީދޫ އަބްދުﷲ ހައިޝަމް ދޫކޮށްލުމުގައި ފަނޑިޔާރު ޑީޑީ ކޮރަޕްޝަންގެ މުއާމަލާތްތަކެއް ހިންގި ކަމަށް ވެސް ތުހުމަތު ކުރެ އެވެ.\nޑީޑީގެ މައްޗަށް ކުރާ ތުހުމަތުތަކުގެ މައްސަލަތަކުގައި، އާންމުކޮށް ހުޅުވާލައިގެން ޖޭއެސްސީން މީގެ ކުރިން ބޭއްވި ބައްދަލުވުމުގައި އޭނާ ވަނީ އެ ތުހުމަތުތަކަށް އިންކާރު ކުރައްވާފަ އެވެ. އޭގެ ފަހުން އޭނާ ވަނީ ކޮމެޓީން ދިން ފުރުސަތެއްގެ ތެރެއިން މައްސަލަ ލިޔުމުން ޖަވާބުދާރީވެ ވަޑައިގަތުމަށް ފަހު ރާއްޖެއިން ބޭރަށް ވަޑައިގެންފަ އެވެ.\nޖޭއެސްސީގެ މިއަދުގެ ބައްދަލުވުމުގައި ގއ. ދާންދޫ މެޖިސްޓްރޭޓް ކޯޓުގެ އިސް މެޖިސްޓްރޭޓް ލުއައްޔު އިބްރާހިމާބެހޭ ގޮތުން ހުށަހެޅިފައިވާ އިތުރު ޝަކުވާއެއް ވެސް ބަލަން ނިންމި އެވެ. މިއަދު ބަލަން ނިންމި މައްސަލައާއެކު ޖޭއެސްސީން ދަނީ އޭނާގެ ވެސް ފަސް މައްސަލައެއް ބަލަމުންނެވެ. އަދި ހދ. ޖުޑީޝަލް ދާއިރާގެ ދާއިރާ އިސް މެޖިސްޓްރޭޓް މުހައްމަދު މައުސޫމާ ބެހޭ ގޮތުން ހުށަހެޅި ތިން ޝަކުވާއެއްގެ މައްސަލަ ބަލަން ވެސް ޖޭއެސްސީން ނިންމާފައި ވެއެވެ.


Isarel In Anekka Ves Gaza Ah Vaige Hamalaa Thakeh Dheefi\n4 ހަފްތާ, 1 ދުވަސް, 15 ގަޑި, 49 މިނެޓް, 1 ސިކުންތު ކުރިން 530ފަތޯނާ ފާއިޒް\nއިޒްރޭލުން އަނެއްކާވެސް ގައްޒާއަށް ވައިގެ ހަމަލާތަކެއް ދީފިއެވެ.\nއިޒްރޭލްގެ އަސްކަރިއްޔާއިން ބުނީ، އެހަމަލާތައް ދީފައިވަނީ ގައްޒާގައި ހުންނަ ހަމާސް ޖަމާއަތުގެ 25 ތަނަކަށް އަމާޒުކޮށް ކަމަށެވެ. ފާއިތުވި ދުވަސްތަކުގައި އިޒްރޭލުން ގައްޒާއަށް ދެމުން އަންނަ ވައިގެ ހަމަލާތައް އިތުރު ކޮށްފައިވާއިރު، އެއީ ހަމާސް ޖަމާއަތާއި ދެކޮޅަށް ދޭ ހަމަލާތަކެއް ކަމަށް އިޒްރޭލްގެ އަސްކަރިއްޔާއިން ހާމަކުރެއެވެ.\nއެގޮތުން އެންމެ ފަހުން ދިން ހަމަލާތަކުގައި ފަލަސްތީނުގެ3މީހަކަށް އެކިވަރުގެ ޒަހަމްތައް ލިބިފައިވާ ކަމަށް ރިޕޯޓްތައް ބުނެއެވެ. އެހެންނަމަވެސް އިޒްރޭލްގެ އެއްވެސް މީހަކަށް ވައިގެ ހަމަލާތަކާއި ގުޅިގެން އަނިޔާއެއް ލިބިފައެއް ނުވެއެވެ.\nގައްޒާއަށް ދެމުން އަންނަ ހަމަލާތަކުގެ ތަފްސީލް ހާމަ ކުރަމުން އިޒްރޭލްގެ އަސްކަރިއްޔާއިން ބުނީ މިހާތަނަށް 45 ރޮކެޓް ހަމަލާ ގައްޒާގެ އެކި ސަރަޙައްދުތަކަށް ދެވިފައިވާނެ ކަމަށެވެ.\nގައްޒާއިންވެސް ވަނީ އިޒްރޭލަށް އަމާޒުކޮށް ވައިގެ ހަމަލާތަކެއް ދީފައެވެ. އެހަމަލާތަކަށް ހަމާސް ޖަމާއަތުން ތައުރީފް ކުރި ނަމަވެސް، އެޖަމާއަތުން އެ ހަމަލާތަކުގެ ޒިންމާ ނަގާފައެއް ނުވެއެވެ.\nފަލަސްތީނުގެ ބިންތަކުން ފޭބުމަށް ގޮވާލާ ގައްޒާގައި ކުރި މުޒާހަރާތަކަށް ދުނިޔޭގެ ސަމާލުކަން ހުއްޓިގެން ދިޔައިރު، އެމުޒާހަރާތަކުގައި ބައިވެރިވި 127 މީހަކު އިޒްރޭލްގެ އަސްކަރިއްޔާއިން ވަނީ ޝަހީދު ކޮށްލާފައެވެ. އަދި ތިންހާސް މީހަކު ޒަހަމް ކޮށްލާފައިވެއެވެ.\nމުޒާހަރާގެ ބައިވެރިންނާއި ދެކޮޅަށް އިޒްރޭލްގެ އަސްކަރިއްޔާއިން ނުރައްކާތެރި ހަތިޔާރު ބޭނުންކޮށްފައިވާތީ، އދގެ އާންމު މަޖިލީހުން ވަނީ އިޒްރޭލް ކުށްވެރިކޮށް ޤަރާރެއްވެސް ނެރެފައެވެ. މީގެ 70 އަހަރު ކުރިން ފަލަސްތީނުގެ ބިމުގައި އިޒްރޭލް އުފެއްދި ފަހުން، ފަލަސްތީނުގެ އެތައް ހާސް ބަޔަކު ވަނީ އަމިއްލަ ގެދޮރު ގެއްލި ރެފިއުޖީންނަށް ވެފައެވެ.


January6Ge Kurin Raees Yameen Geah Badhalu Kuraanan - Shiyam - Vaguthu\nޖެނުއަރީ6ގެ ކުރިން ޔާމީން ގެއަށް ބަދަލުކުރާނަން - ޝިޔާމް\nމިރޭގެ ޖަލްސާގައި ޝިޔާމް ވާހަކަފުޅު ދައްކަވަނީ - ވަގުތު އިމޭޖްސް: މުހައްމަދު ހައްޔާން\n2020 ވަނަ އަހަރުގެ ޖެނުއަރީ މަހުގެ6ވަނަ ދުވަހުގެ ކުރިން ކުރީގެ ރައީސް ޔާމީން ގެއަށް ބަދަލު ކުރައްވާނެ ކަމަށް ޕީޕީއެމްގެ ނައިބު ރައީސް، އަދި ރައްޔިތުންގެ މަޖިލީހުގެ ނައިފަރު ދާއިރާގެ މެންބަރު، އަހްމަދު ޝިޔާމް ވިދާޅުވެއްޖެއެވެ.\nޝިޔާމް މިގޮތަށް ވިދާޅުވީ ރައީސް ޔާމީން އަށް އިއްވާފައިވާ "އަނިޔާވެރި ޙުކުމާއި ދެކޮޅަށް" ގެ ނަމުގައި މިރޭ ކާނިވަލް ސަރަޙައްދުގައި އިދިކޮޅު ޕީޕީއެމް-ޕީއެންސީގެ ކޯލިޝަނުގެ ފަރާތުން ބާއްވަމުންދާ ޖަލްސާގައި ވާހަކަފުޅު ދައްކަވަމުންނެވެ.\nޝިޔާމް ވިދާޅުވީ އެބޭފުޅުންނަށް ހިތްވަރު ލިބެނީ ޤައުމުގެ ޒުވާނުންގެ ފަރާތުން ކަމަށާއި، އެފަދަ އެތައް ޒުވާނުންނެއް އެބޭފުޅުންގެ މަސައްކަތުގައި ބައިވެރިވަމުންދާ ކަމަށެވެ.\n"އަޅުގަނޑު ދިވެހި ލޮބުވެތި ރައްޔިތުންނަށް ޔަޤީންކަން މިދެނީ އިރާދަކުރެއްވިއްޔާ މިއަދުން ފެށިގެން 1 މަސް ދުވަސް ތެރޭގައި އަޅުގަނޑުމެން ރައީސް ޔާމީން ގެއަށް ބަދަލުކުރާނަން. އަޅުގަނޑުމެން މިދަންނަވަނީ ޖެނުއަރީ މަހުގެ6ގެ ކުރިން ރައީސް ޔާމީން ގެއަށް ބަދަލު ކުރާނަމޭ. އަޅުގަނޑުމެން އިރާދަކުރެއްވިއްޔާ އިބްރާހީމް މުހައްމަދު ޞާލިހަށް ދައްކާނަން ރައީސް ޔާމީން މިނިވަން ކޮށްފައި." ޝިޔާމް ވިދާޅުވިއެވެ.\nމިރޭގެ ޖަލްސާގައި ވާހަކަ ދައްކަވަމުން ޝިޔާމް ވިދާޅުވީ ހައްޔަރު ކޮށްފާނެތީވެ، ނުވަތަ ޖަލަށް ލާފާނެތީ، މިހާރު މިއޮތް ސަރުކާރު ދެކެ ކުޑަކޮށްވެސް ބިރެއް ނުގަންނާނެ ކަމަށާއި، ރައީސް ޔާމީނަށް ތާޢީދު ކުރައްވާ 96،000 ރައްޔިތުންވެސް ހައްޔަރުކުރެވިދާނެ ކަމަށާއި، ނަމަވެސް އެބޭފުޅުންގެ މަސައްކަތް ދުވަހެއް، ދުވަހަކުން އިތުރަށް ވާނީ ވަރުގަދަ ކަމަށެވެ.\n"އަޅުގަނޑުމެން ހައްޔަރު ކުރެވިދާނެ، ހައްޔަރުކޮށްގެން ޖަލަށް ލެވިދާނެ. މަރާވެސް ލެވިދާނެ. އެކަމަކު މިހާރު މިއޮތް ސަރުކާރު ދެކެ ކުޑަކޮށްވެސް އަޅުގަނޑުމެން ބިރެއް ނުގަންނާނެ. އަޅުގަނޑުމެން ބިރު ގަންނަނީ ހެއްދެވި ފަރާތަށް އެކަނި." ޝިޔާމް ވިދާޅުވިއެވެ.\nޝިޔާމް ވިދާޅުވީ ފަނޑިޔާރުގެއަށް ނުފޫޒު ފޯރުވަނީ ސީދާ ރައީސް އޮފީހުން ކަން އެނގޭ ކަމަށެވެ. ފަނޑިޔާރުންނަށް ފޯން ކޯލްތައް އަންނަނީ ސީދާ ރައީސް އޮފީހުން ކަމަށް އޭނާ ވިދާޅުވިއެވެ. ޝިޔާމް ވިދާޅުވީ އެބޭފުޅުންގެ ވެރިކަމެއްގައި ފަނޑިޔާރުގެއަށް ނުފޫޒު ފޯރުވާ ބޭފުޅުންނާ ޢަދުލު އިންސާފު އަރާ ހަމަކުރާނެ ކަމަށެވެ.\nއެމްޑީޕީ ހަރުގޭގައި ޕީޕީއެމް ބޮޑު ޖަލްސާ ދައްކައިފި\nމުއިޒް ދެކެ ކޯފާ ވެގެން ހާސިލްވާނެ ކަމެއް ނެތް - ޝިޔާމް\nޑިސެމްބަރު 6, 2019 23:22\nތިޔަދައްކަނީ މިޤައުމުގައި ކަލޭ ބަޣާވާތް ކުރާ ވާހަކަ ! ބަޣާވާތް ކޮށްފީވިއްޔާ ކަލޭވެސް ލާނީ ޖަލަށް !\nޑިސެމްބަރު 6, 2019 23:52\nބަގާވާތް ވިޔަސް ރިވޮލިއުޝަން ވިޔަސް ބަސްނޭހުން ކަމަށް ވިޔަސް ކުރާކަމެއް ކޮއްގެން މިގައުމު މިވެރިންގެ ނު ބައިވަކިތަކުން ސަލާމަތް ކުރާން އެ ބަޖެހޭ.\nޑިސެމްބަރު 7, 2019 11:21\nއެހްންތަ؟ ހާދަ ދުރުވިސްނޭ ބޭފުޅެއް. ތިހާ ވިސްނޭ މީހުން ވަގުތު ނިއުސް ގަ ކީބޯރޑް ޕޮލިޓިކްސް ކުޅެނީ\nޑިސެމްބަރު 6, 2019 23:59\nއަލްޖިބޫ ކަލެޔަށް އެނގޭތަ ފަލަމަސްގަނޑުގައި ފިސްތޯލަ ބަނދެގެން އެންމެ ފުރަތަމަ ބަގާވާތްކުރީ ކޮންބައެއްކަން؟ އަދި ބަގާވާތް ކުރަން ދަސްކުރީ ކޮން ބައެއްކަން؟ 19 ދިވެހިން ޝަހީދު ކުރީ ކޮންބައެއްކަން؟ ބަލަ އެހަޑި ހޭވި މީހުން އެތިބީ ވެރިކަމުގަ. ލާދީނީ ވަސްދުވާ ވައްްތަރު ވާހަކަ ނުދައްކާ އިހަށް.\nޑިސެމްބަރު 7, 2019 00:17\nކީއްކުރަން ޖެނުއަރީ ހަޔަކަށް ލަސްކުރަނީ ! ހަމަ މިހާރު ގެއަށް ގެންނަގަ ! ޝިޔާމު ޔާންޓޭއަތުން ކޭބައިވަރުގެ ރަހަނުކެޑޭތީއޭ ތިހާއަށްޗިކޮށް ތިއުޅުއްވަނީ !\nޑިސެމްބަރު 7, 2019 00:36\nކިތަންމެވަރަކަށް ފުއްޕިޔަސް މިފަހަރު ޔާމިނަކަށް ޖަލަކުން ނުނިކުމެވޭނެ.\nޑިސެމްބަރު 7, 2019 01:11\nމިފަހަރު ރައީސްޔާމީން މިނިވަންކުރާނީ ރައްޔަތުން އެދުވަހު ސޯލިިހުފިލާރައްކާވާނެ.\nޑިސެމްބަރު 7, 2019 01:39\nތީއްޗަކު ތި އުޅެނީ ވަގު ކަލޭގެ ތިރީސް އަހަރައް ޖަލައް ކަޑާ ނުލެ ވިގެން. ރާއްޖެ އިން ބޭރުން އައިސް އިއްޔެގަ ހުރީ އަގަ އައްޕަނެއް ހެން ހަދައިގެން .. ދުވާލަކު ބައްތިރީސް ފަހަރު މުޒާހަރާ ކުރިޔަސް ކަލޭމެނައް ކުރެ ވޭނެ ކަމެއް ނެތް.\nޑިސެމްބަރު 7, 2019 06:10\nމިއީ ޔާމީނު ޝަރީއަތް ނިންމާފައި އަންނާނީ މިނިވަނެއްގެ ގޮތުގައި ބުނި މީހާ.\nޑިސެމްބަރު 7, 2019 07:48\nހުކުރު ހޮނިހިރު އަދި ރަސްމިދުވަސްތައް އަދި ރަސްމީބަންދުދުވަސްތައް ނުލާ ގުނޭ އޭރުން ތިހިސާބު ކަމުދާނީ އޭރުން ޖަނަވަރީ6އަންނާނީ 2024 ގައި\nޑިސެމްބަރު 7, 2019 09:00\nއަލްޖިބްރާ ކައޭމެން ގެ ނޫހަކީ މިހާރު ނޫހެއްނު އެއީ ކައޭމެން ގެ މިލާދީނީ ސަރުކާރަށް ބައިއަތު ހިފައިގެން އުޅޭ ނޫހެއް މައިމެން ލާދީނީ ފިކުރާއި ދެކޮޅަށް ލިޔެލާ ކޮމެންޓެއް ޖަހާލަންވެސް ނުކެރޭ. އެވަރަށް ވިކިހުސްވެފައި ހަމަހަމަ ނޫސް ވެރިކަން. އަލްޖިބްރާ މެން ވަގުތުނޫހަށް ކޮމެންޓް ކޮށް މައިމެންނާއި ޒުވާބު ކެރާން ނަހައްދަވާ. ވ. ވެދުން\nޑިސެމްބަރު 7, 2019 09:33\nޔާމިނު ގެއަށް ގެނެސްގެން ވަކި އަހަރެމެން ރައްޔިތުންނަށް ވާނެ މޮޅެއް އެބައޮތްތަ؟ ހުރިތާކު ބަހައްޓާ\nޑިސެމްބަރު 7, 2019 09:37\nކިތަންމެ ފޮނެއް ބުރުވިޔަސް ތިދާނީ ހަވަޔައް އަރައިގެން.\nޑިސެމްބަރު 7, 2019 09:43\nޔާމީނަށް ތާއީދުކުރާ 96000 ރައްޔިތުންނޯ އެއީ ބިރުދައްކައިގެން ވޯޓުދިން މީހުންގެ އަދަދުދޯ ތާއިދު އިތްވަރު ފެނޭ ރާއްޖޭގެ ހުރިހާ ރަށެއްގެ ރައްޔިތުން އެތިބެނީ ނުކައި ނުބޮއި އިހުތިޖާޖުގަ\nޑިސެމްބަރު 7, 2019 09:58\nވައްކަންކޮށްގެން ވަރަށް ގިނަމީހުން ޖަލަށް ލައިފަ އެބަތިބި\nޑިސެމްބަރު 7, 2019 10:32\nޑިސެމްބަރު 7, 2019 11:10\nބަޢާވާތް ކުރުމުގެ އެންމެ އަޑީގައި ތިބީ އޭރުގަކަލޭމެން އެންމެން ވެގެން އެވަރެއް ނެތިގެން ކަލޭމެންގެ ކޮޑަށް ލައިގެން އުޅުނު މާމަތީ އިލްމުވެރިއެއް ! މިހާރު ވީގޮތް ފެނޭތަ ؟\nޑިސެމްބަރު 7, 2019 11:13\nތިހާ ބާރެއް އޮތީވިއްޔާ ކޮން ޖަނަވަރީ އެއް ފެބްރުވަރީއެއް ؟ ތިޔައީ ކަލޭމެންގެ ޖަލްސާތަކުގައި ބައިވެރިވާ މަދު މީސްކޮޅުގެ ބޯކާލަން އަރުވާ އަޑެއް !\nޑިސެމްބަރު 7, 2019 11:16\nތެދެއް ޖަލަކީ ނިކަމެތިންގެ ތަނެއް.\nޑިސެމްބަރު 7, 2019 13:28\nޢެމް.އެމް.ޕީ.އާރު.ސީ ގެ ލާރި ބަނޑުއަޅައިގެން އުޅުނު ހުރި ހައި ވަގުންނޭވެ. ތިޔަބައި މީ ހުން ފިލަންނުދުވާ ހުށި. ދެންފަ ހެ، ތިޔަބައި މީ ހުންގެ މައްޗައް ހުކުމްކޮށް ޖަލުގޮޅިއަށް ގަޅާލުމުގެ ވަގުތު އައިސްފިކަން ކަށަވަރެވެ. އިބްރާ ހީމް މުޙައްމަދު ސާލިހ ހް ގެ ވެރިކަން ދިގުކުރައްވާ ގައުމައް ގައްދާރުވި ހުރި ހައި ވަގުން ހިފަައި ހައްޔަރު ކުރައްވައިފާދޭވެއެވެ.


ސީ.ސީ.ޓީ.ވީ މޮނިޓަރިންގ ސިސްޓަމްއެއް ސަޕްލައިކޮށް އިންސްޓޯލްކޮށްދޭނެ ފަރާތެއް ހޯދުން\n1. މިކޮމިޝަނުން ދޭ މަޢުލޫމާތާއި އެއްގޮތަށް ސީ.ސީ.ޓީ.ވީ މޮނިޓަރިންގ ސިސްޓަމްއެއް ސަޕްލައިކޮށް އިންސްޓޯލްކޮށްދޭނެ ފަރާތެއް ހޯދަން ބޭނުންވެއެވެ. ވީމާ، ޝަރުތުހަމަވާ ހުރިހާ ފަރާތްތަކަށް މި މަސައްކަތަށް ބީލަން ހުށަހެޅުމުގެ ދަޢުވަތު ހުޅުވާލަމެވެ.\nސީ.ސީ.ޓީ.ވީ މޮނިޓަރިންގ ސިސްޓަމް ސަޕްލައިކޮށް އިންސްޓޯލް ކުރުން\n2. ބީލަމާ ގުޅޭ މައުލޫމާތު ކަރުދާސް މި އިއުލާނާ އެޓޭޗް ކުރެވިފައިވާނެއެވެ. މި ޕްރޮޖެކްޓާ ބެހޭގޮތުން އެއްވެސް ސުވާލެއްވާނަމަ އީމެއިލް ކުރައްވާނީ 2018 ޖޫން 03 ވާ އާދީއްތަ ދުވަހުގެ 11:30 ގެ ކުރިން، ތިރީގައިވާ އީމެއިލް އެޑްރެހަށެވެ. މި އިޢުލާނާއި ގުޅިގެން އިތުރު މަޢުލޫމާތު ހޯއްދެވުމަށް އީމެއިލް ކުރައްވާނީ procurement@elections.gov.mv އަށެވެ. މިއިޢުލާނު މިކޮމިޝަނުގެ ވެބްސައިޓް www.elections.gov.mv ގައި ޝާއިޢު ކުރެވިފައިވާނެއެވެ.\n3. ބީލަން ހުޅުވުން އޮންނާނީ 2018 ޖޫން 04 ވާ ހޯމަ ދުވަހުގެ 11:30 ގައި އިލެކްޝަންސް ކޮމިޝަން (ޕޯޓް ކޮމްޕްލެކްސް5ވަނަ ފަންގިފިލާ، ހިލާލީމަގު) ގައެވެ. ގަޑިޖެހުމަށްފަހު ހުށަހަޅާ ބީލަންތައް ބަލައިނުގަނެ އަނބުރާ ރައްދު ކުރެވޭނެއެވެ. ބީލަންތައް ހުންނަންވާނީ ސިޓީ އުރައެއްގައި ބަންދުކުރެވިފައެވެ. ބޭރުގައި ބީލަމަށް ދެވިފައިވާ ނަން، ޕްރޮޖެކްޓް ނަންބަރ، ހުޅުވަން ކަނޑައެޅިފައިވާ ތާރީޚާއި ވަޤުތު އަދި ކޮންޓްރެކްޓަރުގެ ނަން ލިޔެވިފައި އޮންނަންވާނެއެވެ.\n24 މޭ 2018\nޕަބްލިޝްކުރި ތާރީޚު: 24 މޭ 2018\nސުންގަޑި: 04 ޖޫން 2018 1130


Katy Perry vihaifi, eynaage alathu dharifulhuge nan engeytha? – Iru\nކޭޓީ ޕެރީ ވިހައިފި، އޭނާގެ އަލަތު ދަރިފުޅުގެ ނަން އެނގޭތަ؟\nއެމެރިކާގެ މަޝްހޫރު ލަވަކިޔުންތެރިޔާ ކޭޓީ ޕެރީ ވިހައިފިއެވެ.\nކޭޓީ، 35، ވިހެއިކަން އިއުލާނުކޮށްފައި ވަނީ ޔުނިސެފް ގެ އޮފިޝަލް އިންސްޓަގްރާމް ޕޭޖުންނެވެ. ސަބަބަކީ ކޭޓީ އާއި އޭނާގެ ލޯބިވެރިޔާ އެކްޓަރު އޯލެންޑޯ ބްލޫމް އަކީ ޔުނިސެފްގެ ގުޑްވިލް އެމްބެސަޑަރުންނަށް ވާތީއެވެ. އަދި ޔުނިސެފަކީ ދުނިޔޭގެ އެކި ކަންކޮޅުތަކުގައި ދިރިއުޅޭ ކުޑަކުދިންނަށް އެހީތެރިކަން ފޯރުކޮށްދޭ ޖަމިއްޔާއެކެވެ.\nޔުނިސެފުން ކޭޓީ ޕެރީއަށާއި އޯލެންޑޯ އަށް މަރުހަބާ ކިޔައި ހިއްސާކުރި ފޮޓޯއަކީ އެދެމީހުންގެ ދަރިފުޅުގެ އަތުގައި ހިފަހައްޓާލައިގެން ދެމީހުން ނަގާފައިވާ ކަޅާއި ހުދުގެ ފޮޓޯއެކެވެ. އެއާއެކު އެތައް ބަޔަކު އަންނަނީ ކޭޓީ އަށާއި އޯލެންޑޯއަށް މަރުހަބާ ކިޔަމުންނެވެ.\nކޭޓީއާއި އޯލެންޑޯ އެމީހުންގެ ދަރިފުޅަށް ދީފައިވާ ނަމަކީ ޑެއިޒީ ޑަވް ބްލޫމް އެވެ. އަދި ގިނަ ބަޔަކު ވަނީ އެ ނަމަކީ އަންހެން ކުއްޖަކަށް ކިޔަން ވަރަށް “ލޯބި” ނަމެއްކަން ފާހަގަކޮށް ތައުރީފުކޮށްފައެވެ.\nކޭޓީ ޕެރީ ބަލިވެ އިންކަން އެންމެ ފުރަތަމަ އިއުލާނުކޮށްފައި ވަނީ މި އަހަރުގެ މާޗު މަހުގައެވެ.


Dhivehi Qaumu edhigovanee fahi maadhamaaeh dhivehinnah hoahdhavaa...\nދިވެހި ޤައުމު އެދިގޮވަނީ ފަހި މާދަމާއެއް ދިވެހިންނަށް ހޯއްދަވާ ދެއްވާނެ ވެރިއަކަށް\n1 މަސް,3ދުވަސް, 8 ގަޑި, 36 މިނެޓް, 21 ސިކުންތު ކުރިން 780އަލީ ޝިފާޒް\nރައީސުލްޖުމްހޫރިއްޔާ ޢަބްދުﷲ ޔާމީން ޢަބްދުލް ޤައްޔޫމް. ފޮޓޯ: ޗެނަލް13\nޤައުމެއްގެ ޙަޔާތުގައި އެ ޤައުމަކަށް އަންނަ އެންމެ މުހިންމު އިންތިޚާބަކީ ރިޔާސީ ދައުރެއްނިމި އާ ދައުރަކަށް ރައީސަކު ހޮވުމުގެ އިންތިޚާބެވެ.\nރިޔާސީ އިންތިޚާބަކަށް ޤައުމު ތައްޔާރުވަނީ ހިނގަމުންދާ ރިޔާސީ ދައުރުގައި ރައްޔިތުންނަށް ކޮށްދީފައިވާ ޚިދުމަތްތަކަށް މާކްސް ދިނުމުގެ ގޮތުންނެވެ. ރިޔާސީ އާ ރޭހަށް ނިކުންނަ ބަޔަކު ހުށަހަޅާ މެނިފެސްޓޯ ބަލާ އެއަށްވެސް މާކްސް ދިނުމުގެ ގޮތުންނެވެ. އަދި ހިނގަމުންދާ ރިޔާސީ ދައުރުގެ ރައީސް އަންނަން އޮތް ދައުރަށް ހުށަހަޅާ މެނިފެސްޓޯއާއި މެދު ގޮތެއް ނިންމުމުގެ ގޮތުންނެވެ.\nރިޔާސީ އިންތޚާބަށް މިއަދު ދިވެހިން މިވަނީ ތައްޔާރުވެފައެވެ. އިންތިޚާބު ބޯމަތިވެ ވޯޓުލާ ދުވަސް ކަނޑައަޅައިފިއެވެ. 23 ސެޕްޓެމްބަރ ގައި ރައްޔިތުން ނިކުމެ ވޯޓުލުމުގެ ކުރިން ވިސްނާލަން ޖެހޭ މުހިންމު ކަންކަން އެބަހުއްޓެވެ.\nދިވެހި ޤައުމުގެ މުސްތަޤުބަލް ހަވާލުކުރުމަށް އަޅުގަނޑުމެން ވޯޓުލާން ތައްޔާރުވާއިރު، ހިނގަމުންދާ ވެރިކަމުން ދިވެހި ޤައުމަށާއި، ރައްޔިތުންނަށް ޚިދުމަތްކޮށްދެއްވީ ކިހާ ވަރަކަށްތޯ ބަލާލަން އެބަ ޖެހެއެވެ. ރާއްޖޭގެ ރައީސުލްޖުމްހުރިއްޔާ ކަމުގެ މަޤާމަށް ޢަބްދުﷲ ޔާމީން ޢަބްދުލް ޤައްޔޫމް އިންތިޚާބު ކުރީ އެ މަނިކުފާނުގެ ފުރިހަމަ މެނިފެސްޓޯއާއި އެކީގައެވެ. އެ މެނިފެސްޓޯގެ ހުވަފެންތައް ދިވެހިންވެސް ދިޔައީ ދެކެމުންނެވެ. އެމަނިކުފާނު އެދުނީ "އުންމީދު" ކުރެއްވުމަށެވެ. އަދި "އިތުބާރު" ކުރެއްވުމަށެވެ.\nއެމަނިކުފާނު ހުށަހެޅި މެނިފެސްޓޯއަށް އިދިކޮޅު ފަރާތްތަކުން ހަޖޫ ޖަހާ ޖޯކު ޖަހާ ހެދިއެވެ. އަދި އެއީ ހުވަފެނީ ބިލާހެއްކަން ދިވެހިންނަށް ދައްކަން މަސައްކަތް ކުރިއެވެ. ނަމަވެސް އެ ހަޖޫތަކުގެ ތެރެއިން ދިވެހިން ސަލާމަތްވެ ރައީސް ޔާމީނަށް ވޯޓުދެއްވާ ރިޔާސީ ދައުރެއް އެމަނިކުފާނާއި ހަވާލުކުރެއްވިއެވެ.\nއެމަނިކުފާނާއި ހަވާލުކުރި ޒިންމާއަށް މިއަދު ދިވެހިން މާކްސް ދޭން ތައްޔާރުވާއިރު، އެމަނިކުފާނު މިވަނީ ދިވެހިން ކުރި އިތުބާރާއިއެކު އެކު، ދިވެހިން ކުރި އުންމީދު ތަކުގައި ކުލަޖައްސާދެއްވާފައެވެ. މިހާތަނަށް ދިވެހިން ހުވަފެނުގައިވެސް ދެކެފައިނުވާ ފަދަ ބޮޑެތި ބިޔަ މަޝްރޫޢުތަކެއް ހިންގަވައިގެން މަދަނިއްޔަތާއި ތަހުޒީބު ލިބިގެންވާ ތަރައްޤީއެއް އެމަނިކުފާނު މިވަނީ ދިވެހިރާއްޖެއަށް ގެނެސްދެއްވާފައެވެ. ޗައިނާ-މޯލްޑިވްސް ފްރެންޑްޝިޕް ބްރިޖާއި، ހުޅުމާލޭ ޔޫތު ސިޓީއާއި، ދަރުމަވަންތަ ހޮސްޕިޓަލުގެ މަޝްރޫޢަކީ، މިހާތަނަށް ރާއްޖޭގައި ހިންގާފައި ނުވާފަދަ އާދަޔާ ޚިލާފު ބިޔަ ބޮޑެތި މަޝްރޫޢުތަކެވެ.\nމީގެ އިތުރުން، މާލެއާއި އަތޮޅުތަކުގެ ރައްޔިތުންނަށް އުފާފާގަތިކަން ހޯދައިދިނުމަށްޓަކައި ރައްޔިތުންނަށް ބޭނުންވާ އެންމެ އަސާސީ ޚިދުމަތްތައް ރާއްޖޭގެ ވަރަށް ގިނަ ރަށްރަށުގައި ޤާއިމުކޮށްދީ ރައްޔިތުންނަށް ހިތްފަސޭހަ ދިރިއުޅުމެއް އުޅެވޭނޭ މަގު ފަހިކޮށްދީ، އަމިއްލަ ފައިމައްޗަށް ތެދުވެ އުޅެވޭނެ ފަދަ ދިރިއުޅުމެއް ދިވެހިންނަށް ދަނީ ހޯއްދަވާދެއްވަމުނެވެ.\nވައުދުތަކާއި އަހުދުތަކުގެ ބޮޑު ބައެއް އަދާކޮށްދެއްވާފައިވާއިރު ހަމަހަމަ ކަމާއިއެކު ޤާނޫނުތައް ދަނީ ތަންފީޒުކުރައްވަމުނެވެ. ޤައުމުގެ އެތެރެއިން ކުރާ ޖެއްސުންތަކާއި ޣައްދާރުން ރާވާ ބަޣާވާތްތަކުން ޤައުމު ސަލާމަތްކޮށްދީ، ޤައުމުގެ ބޭރުން އަންނަ އިންޒާރުތަކުން ޤައުމު ސަލާމަތްކުރައްވާ ހަމަ އިސްކޮޅަށް ތެދުވެ ޤައުމު ދަނީ ބާރަށް ކުރިޔަށެވެ. ޤައުމުގައި އިސްލާމްދީން ނޫން އެހެން ދީނަކަށް ފުރުސަތު ދޭން ގޮވާލާ އެންމެންނަށް ރައްދު ދެއްވާ މި ޤައުމުގައި އިސްލާމް ދީން ނޫން އެހެން ދީނަށް ފުރުސަތު ނުލިބޭނެކަން ދަނީ ފާޅުގަ އިއުލާނު ކުރައްވަމުންނެވެ.\nރައީސް ޔާމީންއަށް ދެވަނަ ދައުރެއް ދޭން ފެނޭތޯ މާކްސް ދޭން ބަލާލާއިރު ޤައުމުގައި މަދުވެގެން ހައެއްކަ ޕްރޮޖެކްޓް ނުހިނގާ އެއްވެސް ރަށެއް ނެތެވެ. ބައެއް ރަށްރަށުގައި ފަންސާހުން ގުނާލެވޭ ޕްރޮޖެކްޓްތައް ވަނީ ހިންގާފައެވެ. އެމަނިކުފާނުގެ ވައުދުތައް ފުއްދަވަމުން ދާއިރުވެސް އިދިކޮޅު ފަރާތްތަކުން ކުރަމުން ދަނީ އެންމެ ކަމެކެވެ. ކަށީގައި ހިފާފައިވާ ހަޖޫޖެހުމާއި ޖޯކް ޖެހުމެވެ. އިންތިހާބުގައި ވޯޓު ލާން ދާއިރު މި ޤައުމަށް ބޭނުންވަނީ، އަބަދު ޖޯކު ޖަހާ، ހަޖޫ ޖެހުމުގެ އިތުރުން ދިވެހިން ވިއްކާލައިގެން ނުވަތަ ދިވެހިން ނީލަން ކިޔައިގެންވިޔަސް ވެރިކަމަށް އަންނަން ބޭނުންވާ ބަޔަކުތޯ މިއީ ކޮށްލަން ޖެހޭ ސުވާލެކެވެ. އަދި އިސްލާމް ދީން ނޫން އެހެން ދީންތަކަށް ފުރުސަތު ދިނުމަށް ގޮވާލުމުން އެކަން ކުށްވެރިކޮށްލަންވެސް ނުކެރުނު، ދީނާއި ބީރައްޓެހި ބަޔަކާތޯވެސް މިއީ ކޮށްލަން ޖެހޭ ސުވާލެކެވެ. ޤައުމު އަޅުވެތިކޮށްލާ ޤައުމަށް ޣައްދާރުވެފައި ތިބޭ މުޖުރިމުންނަށްތޯ މިއީވެސް ކޮށްލަންޖެހޭ ސުވާލެކެވެ.\nދިވެހި ޤައުމު އެދި ގޮވަނީ ތަރައްޤީއާއި ތަހުޒީބުގައި ހެސްކިޔާފަ ކުރިހޯދާފައިވާ ވެރިއަކަށެވެ. ތަރައްޤީގެ ބަހާރު މޫސުމެއް ދިވެހިންނަށް ގެނެސްދެއްވި ހީވާގި ވެރިއަކަށެވެ. ހަމަހަމަކަމާއި އެކު ޤާނޫނު ތަންފީޒުކޮށްދޭނެ އަދުލްވެރި ވެރިއަކަށެވެ. ހަމައިސްކޮޅަށް ތެދުވެ، އެހެން ބަޔަކަށް ބަރޯސާނުވާ ދިރިއުޅުމެއް ދިވެހިންނަށް ހޯއްދަވާދެއްވި ވެރިއަކަށެވެ. ފަހި މާދަމާއެއް ދިވެހިންނަށް ހޯއްދަވާ ދެއްވާނެ އުންމީދީ ވެރިއަކަށެވެ. ދިވެހި ޤައުމު އެދި ގޮވަނީ އަދިވެސް ރައީސް ޔާމީނަށެވެ.\n9 ގަޑި ކުރިން 554 0


ވިނޯދް ކަންނާގެ ޖަނާޒާގައި ތަރިން މަދުވުމުން ރިޝީ ކަޕޫރު ފާޑު ކިޔައިފި\nޖަނާޒާގައި ބައިވެރިވީ މަދު ބައެއްކަމަށާއި އެކަމާ ލަދުގަންނަން ޖެހޭނެ ކަމަށް ރިޝީ ކަޕޫރު ވަނީ ބުނެފަ\n29 އޭޕްރިލް 2017 | ހޮނިހިރު 19:42\nބުރާސްފަތިދުވަހުގެ ހެނދުނު ނިޔާވި ވިނޯދްކަންނާގެ ޖަނާޒާގައި ފަހުގެ ބޮލީވުޑްގެ ތަރިން ބައިވެރިނުވުމުން ރިޝީ ކަޕޫރު ވަރަށް ބޮޑަށް ފާޑު ކިޔައިފިއެވެ. ވިނޯދް ކަންނާގެ ޖަނާޒާގެ ކަންތައްތައް ކުރިޔަށް ގެންދިޔައީ ބުރާސްފަތި ދުވަހުގެ ހަވީރުއެވެ. އެ ޖަނާޒާގައި ގިނައިން ބައިވެރިވީ ކުރީގެ ތަރިންނެވެ. މިހާރުގެ ޒުވާން ތަރިންގެ ތެރެއިން ޖަނާޒާގައި ބައިވެރިވީ އަބީޝެކް ފަދަ މަދު ތަރިއެކެވެ. ރިޝީގެ ދަރިފުޅު ރަންބީރު ކަޕޫރު އެ ޖަނާޒާގައި ބައިވެރިވެފައެއް ނުވެއެވެ. ރަންބީރު ބައިވެރި ނުވީ އިންޑިއާގައި ނެތުމުން ކަމަށްވެއެވެ.\nއުމުރުން 64 ވަނަ އަހަރުގެ ރިޝީ ވަނީ އެ ޖަނާޒާގައި މީހުން މަދުވުމުގެ ސަބަބުން ވަރަށް ބޮޑަށް ފާޑުކިޔާ ޓްވީޓްތަކެއް ކޮށްފައެވެ. ރިޝީ ކޮށްފައިވާ ޓްވީޓްތަކަށް ބަލާއިރު ބުނެފައިވަނީ މިހާރުގެ ޒުވާން ތަރިންގެ ފަރާތުން ކުރީގެ ތަރިންނަށް ދޭންޖެހޭ ގަދަރާއި އިހުތިރާމް ނުދޭކަމަށެވެ. އަދި ކުޑަމިނުން ވިނޯދާއިއެކު މަސައްކަތް ކުރި ޒުވާން ތަރިންނަށްވެސް ޖަނާޒާގައި ބައިވެރިވާން ނުކެރުމަކީ ހިތާމަ ހުރި ކަމެއް ކަމަށެވެ. އަދި ވަރަށް ރުޅިއައިސްފައި ހުރިކަމަށް ރިޝީ ބުނެފައި ވެއެވެ.\nއޭގެ އިތުރުން ރިޝީ ބުނެފައިވަނީ ޕްރިޔަންކާ ޗުއްޓީގައި އިންޑިއާއަށް ދިއުމުން ގިނަ އަދަދެއްގެ ތަރިން އެއްވެގެން ޕާޓި ބާއްވާއިރު ވިނޯދްގެ ޖަނާޒާގައި ބައިވެރިވާނެ ވަގުތު ނުވި ކަމަށެވެ.\nމީގެ އިތުރުން ރިޝީ ބުނެފައިވަނީ އޭނާގެ އުމުރުގެ ފިލްމިސްޓާރުންގެ ތެރެއިންވެސް ޖަނާޒާގައި ބައިވެރިވީ މަދު ބައެއްކަމަށާއި އެކަމާ ލަދުގަންނަން ޖެހޭނެކަމަށެވެ.\nމިދިޔަ ބުރާސްފަތިދުވަހުގެ ހެނދުނު މަރުވެފައިވާ ވިނޯދް ކަންނާ ކުޅެފައިވާ މަޝްހޫރު ފިލްމުތަކުގެ ތެރޭގައި "މެރަ ގައޯން މެރާ ދޭޝް"، "އިމްތިހާން"، "ދަޔާވަން" އަދި "ހޭރާފޭރީ" ހިމެނެއެވެ. ވިނޯދް ކަންނާ ކުޅެފައިވާ ފިލްމް "އަމަރް އަކްބަރް އެންތޮނީ" އަކީ އަދިވެސް ބެލުންތެރިންގެ ތަރުހީބު ލިބެމުންދާ ފިލްމެކެވެ. މީގެ އިތުރުން ސަލްމާން ޚާނާ އެކު ކުޅެފައިވާ "ދަބަންގް" އަކީ ވެސް އޭނާގެ ފާހަގަކޮށްލެވޭ ފިލްމެކެވެ.


ވަޒީފާގެ ފުރުސަތު - އެސިސްޓެންޓް ސަރވެޔަރ (ފޭދޫ އަވަށު އޮފީސް)\nއައްޑޫސިޓީ ކައުންސިލް އިދާރާގެ ފޭދޫ އަވަށު އޮފީހުގެ ނަންބަރ (IUL)426/426/2020/66 އިއުލާނަށް އެކަށީގެންވާވަރަށް މީހުން ކުރިމަތިލާފައި ނުވާތީ އެ އިއުލާން ބާތިލްކޮށް އަލުން އިއުލާން ކުރީމެވެ.\n1. އައްޑޫސިޓީގެ އަވަށްތަކުގެ ސާރވޭ ކުރަންޖެހޭ ބިންތައް ސާރވޭ ކުރުމުގެ މަސައްކަތްކުރުން.\n2. ސިޓީގެ އަވަށްތަކުގެ ޗާޓުތައް އަޕްޑޭޓް ކުރުމުގައި އިދާރީ އަދި ޓެކްނިކަލް އެހީދިނުން.\n4. ސިޓީގެ ބިން ބޭނުންކުރާނެ ގޮތް ޕްލޭންކުރުމުގައި އެހީތެރިވުން.\n5. ސިޓީގެ ތަރައްގީގެ ޕްލޭން ހެދުމުގައި އެހީތެރިވުން.


Madey ge Bodu Ehee Eh MNDF Ah | Kuhli Habaru\nހުޅުމާލޭގައި އިމާރާތް ކުރަމުން ގެންދާ ކޭޕާކް ރެސިޑެންސްގެ ވެރިޔާ ހަސަން މަމްދޫހް (މަންޑޭ) އެމްއެންޑީއެފް އާއި އައިޖީއެމްއެޗަށް ގިނަ އަދަދެއްގެ މާސްކާއި ސެނެޓައިޒާ އަދި ރައްކާތެރިކަމުގެ ގޮތުން ބޭނުންކުރާ ގޯން ހެދުން ހަދިޔާ ކޮށްފިއެވެ.\nހަމްބޯ ކުންފުނީގެ ވެރިޔާ، މަންޑޭގެ ފަރާތްޕުޅުން މިރޭ އައިޖީއެމްއެޗާއި އެމްއެންޑީއެފްއަށް ހަދިޔާކޮށްފައި ވަނީ ކޮންމެ އިދާރާއަކަށް 100 ފުޅި ސެނެޓައިޒާ އާއި 1000 މާސްކާއި 100 ސެޓް ހެދުމެވެ. އެ ތަކެތި ހަވާލުކޮށް ދެއްވީވެސް އޭނާ އެވެ.\nމިރޭ މަންޑޭ ވިދާޅުވީ މި ވަވުތަކީ ރައްޔިތުންނާއި ގައުމަށް އެހީވެ ދިނުމުގެ ގޮތުން ހުރިހާ ވިޔަފާރިވެރިން ވެސް ސަރުކާރާއެކުގައި ކުރިޔަށް ދާންޖެހޭ ވަގުތު ކަމަށާއި އޭނާގެ ފަރާތުން އެކި ފަރާތްތަކަށް އެހީތެރި ވެދޭން ފެށީ ސަރުކާރުން ކޮވިޑް-19 އާ ދެކޮޅަށް ކުރާ މަސައްކަތުގައި ބައިވެރިވާން ވެގެން ކަމަށެވެ.\n”އަޅުގަނޑަށް ހީވަނީ މިއީ އެންމެ ބޮޑަށް ވިޔަފާރިވެރިންގެ ބޭނުން ގައުމަށާއި ރައްޔިތުންނަށް ޖެހެނޭ ވަގުތުހެން. އަދި މިއީ އެހީތެރިވެ ދިނުމުގައި ސަރުކާރާއެކު ކުރިޔަށް ދާންވީ ވަގުތުހެން، އެހެން ވެެގެން އަޅުގަނޑަށް ވެވެން އޮތް އެހީއެއް ވަމުން މިދަނީ،“ އޭނާ ވިދާޅުވި އެވެ.\nމިރޭ އައިޖީއެމްއެޗާއި އެމްއެންޑީއެފް އަށް މި ތަކެތި ހަދިޔާ ކުރި އިރު މީގެ ދެ ދުވަސް ކުރީން އޭނާ ވަނީ ނޭޝަނަލް އެމަޖެންސީ އޮޕަރޭޝަން ސެންޓަރު (އެންއީއޯސީ) އާއި ދެކުުނުގެ ދެ އަތޮޅަކަށް ވެސް ގިނަ އަދަދެއްގެ މާސްކާއި ސެނެޓައިޒާ ހަދިޔާ ކުރައްވާފަ އެވެ.\nއެ ފަހަރު އެންއީއޯސީން 2000 މާސްކާއި 100 ފުޅި ސެނެޓައިޒާ މަންޑޭ ހަދިޔާ ކުރެއްވި އެވެ. އަދި އައްޑޫ ސިޓީއަށް 1500 މާސްކާއި 96 ފުޅި ސެނެޓައިޒާ ވަނީ ހަދިޔާ ކުރެއްވި އިރު ގއ. އަތޮޅަށް 500 މާސްކާއި 96 ފުޅި ސެނެޓައިޒާ ވަނީ ހަދިޔާ ކުރެއްވި އެވެ.\nމަންޑޭ ވަނީ މީގެ ކުރިން ވެސް މިފަދަ އެހީތެރިކަން އެކި ފަރާތްތަކަށް ފޯރުކޮށް ދެއްވާފަ އެވެ. އަދި ރާއްޖެއަށް އިންވެސްޓަރުން ގެނައުމަށް ވެސް ގިނަ މަސައްކަތްތަކެއް އޭނާ ދަނީ ކުރައްވަމުންނެވެ.


Luthufeeaa medhu amalu kuraa goyi haama kuran idhikolhun govaalaifi\nލުތުފީއާމެދު އަމަލު ކުރާ ގޮތް ހާމަކުރަން އިދިކޮޅުން ގޮވާލައިފި\nނޮވެމްބަރު 3، 1988 ގައި ރާއްޖެއަށް ދިން އުދުވާނީ ހަމަލާގެ އިސްކޮށް ހުރި ބާޣީ އަބްދުﷲ ލުތުފީ\nނޮވެމްބަރު 3، 1988 ގައި ރާއްޖެއަށް ދިން އުދުވާނީ ހަމަލާގައި އިސްކޮށް ހުރި، ބާޣީ އަބްދުﷲ ލުތުފީއާ މެދު ސަރުކާރުން މިހާރު އަމަލު ކުރަމުންދާ ގޮތް ހާމަ ކުރަން ކަމަށް އިދިކޮޅު ޕީޕީއެމާއި ކޮންގްރެސް ޕާޓީން މިއަދު ގޮވާލައިފި އެވެ.\nޕީޕީއެމާއި ޕީއެންސީން ގުޅިގެން ބޭއްވި ނޫސްވެރިންގެ ބައްދަލުވުމުގައި ކޮންގްރެސްގެ ރައީސް އަބްދުއްރަހީމް އަބްދުﷲ (އަދުރޭ) ވިދާޅުވީ ލުތުފީ އަނބުރާ ރާއްޖެ ގެނެސް އޭނާއާމެދު ސަރުކާރުން މިހާރު އަމަލު ކުރާ ގޮތް ރައްޔިތުންނަށް ސާފުކޮށްދޭން ޖެހޭނެ ކަމަށެވެ.\n"ސަރުކާރުން އެބަޖެހޭ ލުތުފީ ހުރީ ކޮންތާކުތޯ ސާފުކޮށްދޭން. ސަރުކާރުން އެބަޖެހޭ ދިވެހި ރައްޔިތުންނަށް އެކަން ކިޔައިދޭން،" އަދުރޭ ވިދާޅުވި އެވެ.\nއަދުރޭ ވިދާޅުވި ގޮތުގައި ލުތުފީ އަނބުރާ ރާއްޖެ ގެނައި ނަމަވެސް އޭނާއަށް ހަރުކަށި ފިޔަވަޅެއް އަޅަން ރައީސް އިބްރާހިމް މުހައްމަދު ސޯލިހަށް ފަސޭހަފުޅު ނުވާނެ އެވެ. އަދި ވިދާޅުވީ ލުތުފީއާ މެދު ހަރުކަށި ފިޔަވަޅެއް އަޅައިފިނަމަ ރައީސަށް އަވާހަރަފުޅުލައްޕަވަން ދަތިފުޅުވާނެ ކަމަށެވެ.\nއެތައް ބަޔަކު ޝަހީދުކޮށްލި ހަމަލާގައި އިސްކޮށް ހުރި ބާޣީއަކަށް ދައުލަތުގެ މުއައްސަސާއެއްގެ ތެރޭގައި ހިމާޔަތް ދެވިގެން ނުވާނެ ކަމަށާއި އެމްބަސީގައި ލުތުފީ ރައްކާކޮށްގެން އުޅުނު މައްސަލަ މި ސަރުކާރުން ބަލަން ޖެހޭނެ ކަމަށް އަދުރޭ ވިދާޅުވި އެވެ. އޭނާ ވިދާޅުވި ގޮތުގައި ލުތުފީގެ މައްސަލާގައި މުޅި މި ސަރުކާރު އޮތީ ފޭލިވެފަ އެވެ.\n"ލުތުފީއަށް ދައުލަތުގެ މުއައްސަސާއެއްގައި ހިމާޔަތް ދެވިގެން ނުވާނެ. އެ ވަރުގެ ހާއިނަކަށް ދައުލަތުން ހަރަދުކޮށްގެން ވީއައިޕީ ފެންވަރުގައި ބެހެއްޓޭނީ ކޮންމެ ވެސް މީހެއްގެ ނުފޫޒުން. ސަރުކާރުން އެބަ ޖެހޭ މި އަމަލު ހިންގި މީހުންނާ މެދު ފިޔަވަޅު އަޅަން" އަދުރޭ ވިދާޅުވި އެވެ.\nބޭސްފަރުވާއަށް ރާއްޖެއިން ބޭރަށް ލުތުފީ ފޮނުވާލީ ކުރީގެ ރައީސް މުހައްމަދު ނަޝީދުގެ ވެރިކަމުގައި ޖެނައަރީ 2010 ގަ އެވެ. އޭގެ ފަހުން ލުތުފީ ފިލައިގެން އުޅެމުން ގެންދިޔައީ ސްރީލަންކާގަ އެވެ. ނަމަވެސް މިިދިޔަ މަހުގެ ފުރަތަމަ ދުވަހު ލުތުފީ ވަނީ އެ ގައުމުގައި ހުންނަ ރާއްޖޭގެ އެމްބަސީއަށް އަމިއްލައަށް ވަދެ އެމްބަސީގެ ހިމާޔަތް ހޯދާފަ އެވެ.\nބާޣީ ލުތުފީ އެމްބަސީގައި ހުންނަތާ ދެ މަސް ދުވަސް ވީއިރު ވެސް ސަރުކާރުން އެކަން ހާމަ ނިކޮށް ސިއްރުކޮށްފައި ވަނިކޮށް އެކަން ފަޅާ އަރުވާލީ ކުރީގެ ހޯމް މިނިސްޓަރު އުމަރު ނަސީރެވެ.\nރައީސް އިބްރާހިމް މުހައްމަދު ސޯލިހު އަބްދުއްރަހީމް އަބްދުﷲ ނަސްރުގެ ދުވަސް + އަބްދުﷲ ލުތުފީ\nރައްޔިތުން ނުކުމެ ރައީސް ވެރިކަމުން ދުރުކުރަން ވެއްޖެ: އަދުރޭ\nޒާހިރު ވަކިކޮށް ފަނޑިޔާރުން ސަސްޕެންޑް ކުރަން ގޮވާލައިފި\n"ބްރިޖް ޕްރޮޖެކްޓަށް ރައީސްގެ އިތުބާރެއް ނެތް"


Saudi, UAE mathindhaa boat thakun Yemen ge veri rashah bon alhaifi - vNews.mv\nސައުދީ، ޔޫއޭއީ މަތިންދާ ބޯޓްތަކުން ޔަމަންގެ ވެރިރަށަށް ބޮންއަޅައިފި\nސައިފް އަޒްހަރު 16 May 2019, 22:12\nޔަމަންގެ ވެރިރަށް ސަންއާގައި އާންމުން ދިރިއުޅޭ ސަރަހައްދުތަކަށް ސައުދީ އަރަބިއްޔާއާއި، ޔޫއޭއީގެ މަތިންދާ ބޯޓްތަކުން ބޮން އަޅައިފިއެވެ.\nސައުދީ އަދި ޔޫއޭއީ މަތިންދާ ބޯޓްތަކުން ދިން ހަމަލާތަކުގައި އާންމުންގެ ހަމީހުން މަރުވެފައިވާ ކަމަށާއި، މަރުވި މީހުންގެ ތެރޭގައި އަންހެނުންނާއި ކުޑަކުދިންވެސް ހިމެނޭ ކަމަށް ރިޕޯޓްތައް ބުނެއެވެ.\nއަދި މިހަމަލާތަކުގައި އިތުރު އެތައްބަޔަކު ޒަޚަމްވި ކަމަށްވެސް ރިޕޯޓްތައް ބުނެއެވެ.\nސައުދީ، ޔޫއެއީ މަތިންދާ ބޯޓްތަކުން ސަންއާގައި އާންމުން ދިރިއުޅޭ 11 ތަނަކަށް ބޮންއެޅި ކަމަށާއި، ހޫޘީންގެ ތަންތަނާއެކު މިއަދު އެކަނިވެސް 19 ތަނަކަށް ބޮންއެޅި ކަމަށް، ސަންއާގައި ވެރިކަންކުރާ ހޫޘީން ހިންގާ އަލް-މާސިރާ ޓީވީން ބުނެފައި ވެއެވެ.\nޔަމަނުގެ ވެރިރަށަށް ސައުދީ އަރަބިއްޔާއާއި، ޔޫއޭއީގެ މަތިންދާ ބޯޓްތަކުން ބޮން މިއެޅީ، ސައުދީ އަރަބިއްޔާގެ މުހިންމު ތެޔޮ ހޮޅިތަކަކަށް، ޑްރޯން ބޭނުންކޮށްގެން ހަމަލާދިންތާ ދެދުވަސް ފަހުންނެވެ. ތެޔޮ ހޮޅިތަކަށް ހަމަލާދިނީ ހޫޘީންނެވެ.\nޔަމަނަށް ހަމަލާދޭ އަރަބި ކޯލިޝަނުން ނެރުނު ބަޔާނަކާ ހަވާލާދީ ސައުދީ އަރަބިއްޔާގެ އަލް އަރަބިއްޔާ ޓީވީން ބުނެފައިވަނީ، މިއަދުގެ ހަމަލާއަކީ، އުދުވާނުތައް ހިންގުމުގެ ގާބިލްކަން ހޫޘީންގެ ކިބައިން ނެތިކޮށްލުމަށް ދެވުނު ހަމަލާތަކެއް ކަމަށެވެ.\nމިއަދުގެ ހަމަލާތައް ކާމިޔާބު ކަމަށާއި، ހަމަލާގެ ކުރިން އާންމުން އެ ހިސާބުތަކުން ދުރަށް ދިއުމަށް އިންޒާރު ކުރެވުނު ކަމަށްވެސް، ކޯލިޝަންގެ ބަޔާނުގައި ބުނެފައި ވެއެވެ.\nހޫޘީންގެ ހެލްތު މިނިސްޓްރީއާ ހަވާލާދީ އަލް-މާސިރާ ޓީވީން ބުނެފައިވަނީ، ސައުދީން އާންމުންގެ ތަންތަނަށް ބޮންއެޅީ ގަސްތުގައި ކަމަށެވެ. މިހަމަލާތަކުގައި އާންމުންގެ ހަމީހުން މަރުވިއިރު އޭގެ ތެރޭގައި ހަތަރު ކުޑަކުދިން ހިމެނޭ ކަމަށް ބުނެފައި ވެއެވެ. އަދި 52 މީޙުން ޒަޚަމްވި ކަމަށާއި، ޒަޚަމްވި މީހުންގެ ތެރޭގައި ހެލްތު ސެކްޓާގައި މަސައްކަތްކުރާ ރަޝިޔާގެ ދެ އަންހެނުންވެސް ހިމެނޭ ކަމަށް ބުނެފައި ވެއެވެ.\n2015 ވަނަ އަހަރުގެ މާޗްމަހުން ފެށިގެން ސައުދީ އަރަބިއްޔާ އިސްވެ އޮވެ އަރަބި ކޯލިޝަނަކުން ޔަމަނަށް ހަމަލާދެމުން ގެންދަނީ، ޔަމަނުގެ ވެރިކަމުގެ މައްޗަށް އަތްގަދަކޮށްގެން ތިބި ހޫޘީން ބަލިކުރުމަށެވެ.\nނަމަވެސް އަރަބި ކޯލިޝަނަށް މިހާތަނަށްވެސް އެކަން ކާމިޔާބުވާ ގޮތް ވެފައެއް ނުވެއެވެ. އޭގެ ބަދަލުގައި ޔަމަނުގެ އެތައްމިލިއަން ބަޔަކު މަރުވެ، އެތައް މިލިއަން ބަޔަކު ގެދޮރުނެތި މަގުމަތިވެ ރެފިއުޖީންގެ ގޮތުގައި ގައުމު ދޫކޮށް ގޮސްފައި ވާއިރު، މުޅި ގައުމު ވަނީ ސުންނާފަތި ކޮށްލާފައެވެ. ގައުމުގައި ތިބި ނިކަމެތި އާންމުން ދަނީ ބަނޑަށް މަރުވަމުންނެވެ.


Hira School ah Zayed Sustainability award libijje - AO News\nހިރާ ސްކޫލަށް ޒައިދު ސަސްޓެއިނަބިލިޓީ ޕްރައިޒް ލިބިއްޖެ\nއައްޑޫސިޓީގައި އަމިއްލަ ފަރާތްތަކުން ހިންގަމުން އަންނަ ހިރާ ސްކޫލަށް ޒައިދު ސަސްޓެއިނަބިލިޓީ ޕްރައިޒް ލިބިއްޖެއެވެ.\nހިރާ ސްކޫލަށް މި ޕްރައިޒް ލިބިފައިވަނީ މިއަދު ދުބާއީގައި ކުރިއަަށް ގެންދާ އަބޫދާބީ ސަސްޓެއިނަބިލިޓީ ވީކް ގައި މިއަދު ކުރިއަށްގެންދިޔަ ސަސްޓެއިނަބިލިޓީ އެވޯޑު ދިނުމުގެ ރަސްމިއްޔާތުގައެވެ. އެ ސްކޫލަށް މި އެވޯޑު ލިބިފައިވަނީ ދެކުނު އޭޝިޔާ ސަރަހާއްދުގެެ ގްލޯބަލް ހައި ސްކޫލު ކެޓަގެރީއިންނެވެ. ހިރާ ސްކޫލްގެ އިތުރުން މި އެވޯޑުގެ ފައިނަލަށް ނޭޕަލް ގެ ދި ބްލިންކް ނައު ފައުންޑޭޝަނާއި އިންޑިއާގެ ކުވާރީ ހަންސާ ހަޔާ ސެކަންޑްރީ ސްކޫލް ވަނީ ހިމެނިފައެވެ.\nގްލޯބަލް ހައި ސްކޫލް ކެޓަގަރީ، ހަ ރީޖަންއަކަށް ބަހާލާފައިވާއިރު މި އެވޯޑަށް ޖުމްލަ 18 ގައުމަކުން 18 ސްކޫލު ވަނީ ވާދަކޮށްފައެވެ މީގެ ތެރެއިން ހޮވާފައިވަނީ6ސްކޫލެކެވެ. އަދި އެވޯޑް ކާމިޔާބުކުރާ ހަ ސްކޫލުގެ ތެރެއިން ކޮންމެ ސްކޫލަކަށް 100،000 ޔޫއެސްޑޮލަރު ލިބިގެން ދާނެއެވެ.\nމިއީ މި އެވޯޑު އައްޑޫސިޓީގެ ސްކޫލަކަށް ލިބިގެން ދިޔަ2ވަނަ ފަހަރެވެ. މީގެ ކުރިން އައްޑޫހައިސްކޫލުން ވެސް ވަނީ މި އެވޯޑު ހާސިލް ކޮށްފައެވެ.


މިމަހުގެ 8 ވަނަ ދުވަހުގެ ރޭ ދީނީ އިލްމުވެރިންގެ ދަރުހެއް އޮތްކަމަށް ބުނެ ފަތުރަނީ ދޮގުވާހަކައެއް — Ihavandhoo.com\nމިމަހުގެ 8 ވަނަ ދުވަހުގެ ރޭ ދީނީ އިލްމުވެރިންގެ ދަރުހެއް އޮތްކަމަށް ބުނެ ފަތުރަނީ ދޮގުވާހަކައެއް\n6 ޖެނުއަރީ 20150މުހައްމަދު އަކްރަމް\nމިމަހުގެ 8 ވަނަދުވަހުގެރޭ ދަހެއް އޮންނަކަމަށްބުނެ ކުރަމުންދާ އިސްތިހާރު.\nމިހިނގާ ޖެނުއަރީ މަހުގެ 8 ވަނަ ދުވަހުގެރޭ ދީނީ އިލްމުވެރިންގެ ދަރުހެއް އޮތްކަމަށް ބުނެ ފޭސްބުކްގައި ފަތުރަނީ ދޮގުވާހަކައެއްކަމަށް ބައެއް ދީނީ އިލްމްވެރިން ވިދާޅުވެއްޖެއެވެ. އެގޮތުން ޝެއިހް މުހައްމަދު ޝައްމޫން އެބޭފުޅާގެ ފޭސްބުކް ޕޭޖްގައި ވަނީ، ޖެނުއަރީ 8 ގައި ދިީނީ އިލްމުވެރިންގެ ދަރުހެއް އޮތްކަމަށްބުނެ ފެތުރޭ ދޮގުވާހަކަ އާއި މެދު ސަމާލުވުމަށް ގޮވާލައްވާފައެވެ. މިކަމާއި ބެހޭގޮތުން ޝެއިހް ޝާފިއުއަށް ގުޅާލުމުން އެބޭފުޅާ ވިދާޅުވީ 8 ވަނަދުވަހުގެ ރޭ ދަރުހެއް އޮތްކަމަށް ބުނެ ފަތުރަމުންދާ ވާހަކައަކީ ދޮގެއް ކަމަށާއި، ފޭސްބުކް ގައި ދައުރުވަމުންދާ އިސްތިހާރުގައި އެދަރުސްދެނީ ކޮން ބައެއްކަމާއި ކޮން ޝެއިހުންނެއް ކަންވެސް އެނގެން ނެތްކަމުގައެވެ. ޝެއިހް ޝާފިއު އިތުރަށް ވިދާޅުވީ 8 ވަނަ ދުވަހުގެރޭ ދަރުސް ނުބޭއްވިއަސް7ވަނަދުވަހުގެރޭ އިޝާނަމާދަށް ފަހު ފުރުގާން މިސްކިތުގައި، ޖަމިއްޔަތުއް ސަލަފުން އިންތިޒާމް ކޮށްގެން "މިދީބުގެ ޒުވާނުންނޭވެ!" ގެނަމުގައި ޝެއިހް މުހައްމަދު ޝައްމޫން ދަރުހެއް ދެއްވާނެ ކަމުގައެވެ.\n8 ވަނަ ދުވަހުގެރޭ އާޓިފިސިއަލް ބީޗްގައި ދަރުހެއް ބާއްވާކަމަށްބުނެ ޝޯޝަލް މީޑިއާގައި ދަނީ ވަރަށްބާރަށް އިސްތިހާރު ކުރަމުންނެވެ. އެއިސްތިހާރުތަކުގައި ބުނެފައި ވަނީ އެ ދަރުހަކީ އިސްލާމް ދީނަށް ނަސްރުދިނުމަށް ދީނީ އިލްމުވެރިން ބާއްވާ ދަރުހެއް ކަމަށެވެ. ނަމަވެއް އެދަރުސް ދެއްވަނީ ކޮން ކޮން އިލްމުވެރިންނެއް ކަމެއް ބަޔާންކޮށްފަކާ ނުވެއެވެ. ނޭގިމަވެސް އެ އިސްތިހާރުތައް އެތައްބަޔަކު ޝެއާރ ކުރަމުން ދާކަން ފާހަގަކޮށްލެވެއެވެ.\nމިމަހުގެ 8 ވަނަ ދުވަހުގެ ރޭ، ޓޫރިސްޓް އެރައިވަލް ކައުންޓް ޑައުންގެ ނަމުގައިޝޯއެއް މަޝްހޫރު އާރުއެންޑުބީ/ހިޕްހޮޕް/ރެޕް ލަވަކިޔުންތެރިޔާ އޭކަން އާއި އެކު ބޭއްވުމަށް، ސަރުކާރުން ދަނީ މަސައްކަތް ކުރަމުންނެވެ.


vnews - Real alun thaavaluge 1 vana ah\nސްޕެނިޝް ލީގުގެ އެއް ވަނަ މަގާމަށް އަލުން ރެއާލް މެޑްރިޑް ޖެހިލައިފި\nއަމިއްލަ ދަނޑުގައި ރޭ ރެއާލް ބެޓިސް އަތުން 2-1 ލަނޑުން މޮޅުވެ، ސްޕެނިޝް ލީގުގެ އެއް ވަނަ މަގާމަށް އަލުން ރެއާލް މެޑްރިޑް ޖެހިލައިފި އެވެ.\nރޭގެ މޮޅާއެކު ލީގުގެ އެއް ވަނަ މަގާމްގައި ރެއާލް އޮތީ ކުޅުނު 26 މެޗުން 62 ޕޮއިންޓް ހޯދައިގެންނެވެ. އަދި މެޗުން ބަލިވި ރެއާލް ބެޓިސް އޮތީ ކުޅުނު 27 މެޗުން ލިބުނު 28 ޕޮއިންޓާއެކު 14 ވަނަ މަގާމްގައެވެ.\nރޭގެ މެޗުގެ ފުރަތަމަ ލަނޑުޖަހައި ލީޑު ހޯދީ ބެޓިސްއިންނެވެ. މެޗުގެ 25 ވަނަ މިނެޓުގައި ބެޓިސްއަށް ލީޑު ލިބުނީ ރެއާލްގެ ކީޕަރު ކޭލާ ނަވާސް އަތުން ބައިކޮޅަށް ވަން ލަނޑުންނެވެ. އަދި މިމެޗުގެ ފުރަތަމަ ހާފު ނިމުމުގެ ކުރިން ރެއާލުން ވަނީ ލަނޑެއް ޖަހާ ނަތީޖާ ހަމަހަމަކޮށްފައެވެ. މެޗުގެ 41 ވަނަ މިނެޓުގައި މާސެލޯ ނަގައިދިން ހުރަހަކުން ރެއާލަށް އެ ލަނޑު ކާމިޔާބުކޮށްދިނީ ކްރިސްޓިއާނޯ ރޮނާލްޑޯއެވެ.\nދެޓީމުގެ ފަރާތުން ވެސް ފޯރިގަދަ ކުޅުމެއް ފެނިގެން ދިޔަ މިމެޗުގެ 78 ވަނަ މިނެޓުގައި ބެޓިސްގެ ކްރިސްޓިއަން ޕިޗިނީއަށް ރެފްރީ ވަނީ ދެ ވަނަ ރީދޫ ކާޑަކާއެކު ރަތް ކާޑު ދައްކާ ދަނޑުން ފޮނުވާލައިފައެވެ. އެހެން ކަމުން މެޗުގެ ބާކީ ބައި އެޓީމުން ކުޅެން ޖެހުމުގެ ފައިދާ ރެއާލްއިން ނަގައި މެޗުގެ 81 ވަނަ މިނެޓުގައި ރެއާލްއިން ވަނި ލަނޑެއް ޖަހާ މެޗުގެ ލީޑް ނަގައިފައެވެ. އެލަނޑު ރެއާލްއަށް ކާމިޔާބު ކޮށްދިނީ ކެޕްޓަން ސާޖިއޯ ރާމޯސްއެވެ.\nލީގުގައި ރޭ ކުޅުނު އެހެން މެޗްތަކަށް ބަލާއިރު، ބާސެލޯނާ ވަނީ ރަށުން ބޭރުގައި ޑިޕޯޓިވޯ ލަކަރޫނިއާ އަތުން 2-1 ލަނޑުން ބަލިވެފައެވެ. އަދި ގްރެނާޑާ އަތުން އެތުލެޓިކޯ މެޑްރިޑް 1-0 ލަނޑުން މޮޅުވިއިރު، ކެލްޓަ ވިގޯ އަތުން ވިލަރެއާލް މޮޅުވީ 1-0 ލަނޑުންނެވެ.


SunOnline: Council ge lafa eh nethi SG ayyan kuran hushahelhee Siyaasee vakitahkun salamaiy kuran: Saeed\nކައުންސިލްގެ ލަފައެއް ނެތި އެސްޖީ އައްޔަން ކުރަން ހުށަހެޅީ ސިޔާސީ ވަކިތަކުން ސަލާމަތް ކުރަން: ސައީދު\nގެމަނަފުށި ދާއިރާ މެމްބަރު ސައީދު -- ފޮޓޯ/ މަޖިލިސް\nކައުންސިލްގެ ލަފައެއް ނެތި އެތަންތަނުގެ ސެކެޓްރީ ޖެނެރަލް (އެސްޖީ) އައްޔަން ކުރަން ގާނޫނަށް އިސްލާހު ހުށަހެޅީ, ކައުންސިލްގެ މަސައްކަތާއި ސިވިލް ސާވިސް ސިޔާސީ ނުފޫޒުން ސަލާމަތް ކުރަން ކަމަށް ބިލަށް އިސްލާހު ހުށަހެޅުއްވި ގެމަނަފުށީ ދާއިރާ މެމްބަރު އަހްމަދު ސައީދު ވިދާޅުވެއްޖެ އެވެ.\nލާމަރުކަޒީ ގާނޫނާއި ސިވިލް ސާވިސްގެ ގާނޫނު މިހާރު އޮންނަ ގޮތުން, ކައުންސިލްގެ އެންމެ އިސް މުވައްޒަފަކީ, އެ ކައުންސިލެއްގެ އެސްޖީ އެވެ. އަދި އެސްޖީ އައްޔަން ކުރަން ވަނީ ކައުންސިލްގެ ލަފައާއެކު, ސިވިލް ސާވިސް ކޮމިޝަނުން ކަމަށް އެ ދެ ގާނޫނުގައިވެސް ބުނެ އެވެ.\nމެމްބަރު ސައީދު ވަނީ ދެ ގާނޫނުގެ ވެސް އެ މާއްދާ އިސްލާހު ކުރުމަށް ހުށަހަޅާފަ އެވެ. އެގޮތުން އޭނާ ހުށަހެޅުއްވީ, ކައުންސިލްގެ ލަފައާއެކު އެސްޖީ އައްޔަން ކުރަން ނުޖެހޭ ގޮތަށެވެ. އެގޮތުން ކައުންސިލްގެ ބަހެއް ނެތި, އެސްޖީ އައްޔަން ކުރުމުގެ ބާރު ދީފައިވަނީ, ސީދާ ސިވިލް ސާވިސް ކޮމިޝަނަށެވެ.\nމިއަދުގެ މަޖިލިސް ޖަލްސާގައި ސިވިލް ސާވިސްގެ ގާނޫނަށް އިސްލާހު ގެނައުމުގެ ބިލަށް ވާހަކަ ދައްކަވަމުން ސައީދު ވިދާޅުވީ, ދެ ބިލަށްވެސް އިސްލާހު ހުށަހެޅުއްވީ ދެ ބިލުގައިވާ އެ ކަންކަން އެއްގޮތް ކުރުމަށެވެ. އަދި ކައުންސިލްގެ ބަހެއް ނެތި އެސްޖީ އައްޔަން ކުރުމަކީ އޭނާ ތާއީދު ކުރާ ގޮތް ކަމަށް ސައީދު ވިދާޅުވި އެވެ. އޭނާ ގަބޫލު ކުރާ ގޮތުގައި, ކައުންސިލްގެ ލަފައާއެކު އެސްޖީ އައްޔަން ކުރުމުން ސިޔާސީ ނުފޫޒު އެމީހަކަށް އޮވެ އެވެ.\n"ސިވިލް ސާވިސްގެ އެންމެ އިސް މުވައްޒަފެއްގެ ގޮތުގައި ކައުންސިލްތަކަަށް އައްޔަން ކުރެވޭ ފަރާތް ވާން ޖެހޭނީ, ސިޔާސީ ނުފޫޒުން އެއްކިބާވެ, މުޅި އެ ރަށެެއްގެ ތަރަގީއަށް މަސައްކަތް ކުރާ ބައެއްގެ ގޮތުގައި," ސައީދު ވިދާޅުވި އެވެ.\n"އޭރުގެ އޮންނަ ކައުންސިލްގެ ލަފައާއެކު ބަޔަކު އައްޔަން ކުރަން ފަށައިފި ނަމަ, އަޅުގަނޑުމެން މި ރާއްޖެއަށް ގެންނަ ބޭނުންވާ އެންމެ ރަގަނޅު ތަތީޖާ ނެރެވޭނެ ކަމަށް ގަބޫލެއް ނުކުރަން,"\nސައީދު ވިދާޅުވީ, ސިވިލް ސާވިސް ކޮމިޝަކީވެސް ސިޔާސީ ނުފޫޒުން އެއްކިބާވެފައިވާ ޕްރޮފެޝަނަލްކޮށް މަސައްކަތް ކުރަން ޖެހޭ ބަޔަކަށް ހަދަން ޖެހޭ ކަމަށެވެ.\n"ސިޔާސީ މަސްލަހަތުތަކުން އެކަހެރިވެފައިވާ, ވަކި ފަރާތެއްގެ ނުފޫޒަކަށް ތަބާނުވެ, އަދި ވަކި ފަރާތެއްގެ ރުހުން ހޯދުމަށް މަސައްކަތް ނުކުރާ, ޕޮރެފެޝަނަލް މިންގަނޑުތަކަކުން ހިދުމަތް ފޯރުކޮށްދޭ ބައެއްގެ ގޮތުގައި ސިވިލް ސާވިސް ވާން ޖެހޭ," އިސްލާހު ހުށަހެޅުއްވި ސަބަބު ހާމަ ކުރައްވައި, ސައީދު ވިދާޅުވި އެވެ.\nސައީދު އެދިވަޑައިގެންނެވީ, ފުޅާ ބަހުސްއެއްކޮށް, މަޖިލީހުގެ ލާމަރުކަޒީ ކޮމިޓީއާއި މިނިވަން މުއައްސަސާ ކޮމިޓީ އެއްކޮށް ޖޮއިންޓް ކޮމިޓީއަކުން ދެ ބިލު ދިރާސާކުރުމަށެވެ. އަދި މަޖިލިސް ޗުއްޓީއަށް ދިޔުމުގެ ކުރިން ބިލުގެ މަސައްކަތް ވީހާވެސް އަވަހަކަށް ނިންމައި ދިނުމަށްވެސް އޭނާ އެދިވަޑައިގެންނެވި އެވެ.\nބިލު އެގޮތަށް އޮވެ ފާސްވެއްޖެނަމަ, އަމަލު ކުރުމަށް ހަމަޖެހިފައިވަނީ, ބިލު މަޖިލިސް ތަޅުމުން ފާސްވެ, ރައީސުުލްޖުމްހޫރިއްޔާ ތަސްދީގު ކުރާ ދުވަހުން ފެށިގެންނެވެ.\nމެމްބަރު އަހްމަދު ސައީދު


Canareef Resort Alun Hulhuvaifi – adduLIVE\nކެނަރީފް ރިސޯޓު އަލުން ހުޅުވައިފި\nJan 15, 2022, 18:58 ހަސަން ރަޝީދު\nއައްޑޫގައި ހިންގާ ކެނަރީފް ރިސޯޓު މިއަދު އަލުން ހުޅުވައިފި އެވެ.\nމާލީ ހާލަތު ދަށްވުމުގެ ސަބަބުން ކެނަރީފް ބަންދުކުރީ 2020 ވަނަ އަހަރުގެ ޖޫން މަހުގެ ތެރޭގައެވެ. އޭގެ ސަބަބުން އެ ރިސޯޓުގައި މަސައްކަތް ކުރަމުންދިޔަ އައްޑޫގެ 200 އެއްހާ މުވައްޒަފުންގެ ވަޒީފާ ވަނީ ގެއްލިގެން ގޮސްފައެވެ.\nކެނަރީފުން ބުނީ ރިސޯޓު ހުޅުވަނީ 142 ކޮޓަރި އޮޕަރޭޝަނަށް ގެނެސްގެން ކަމަށާއި އެ 142 ކޮޓަރީގެ ތެރެއިން 140 ކޮޓަރި ރިސޯޓު ލައިފް ކުންފުނިން ގަނެފައިވާ ކަމަށެވެ.\nރިސޯޓު އަލުން ހުޅުވުމަށްޓަކާ ރިސޯޓު ލައިފް ޓްރެވެލްސް އަދި އެ ކުންފުނީގެ މެނޭޖިން ޑިރެކްޓަރު ޝާޒްލީ ވަލީދު މުހިއްމު ރޯލެއް އަދާކުރި ކަމަށް ކެނަރީފުން ބުނެ އެވެ. އަދި ރިސޯޓު ހުޅުވުމަށް ސަރުކާރާއި ކަމާގުޅޭ އެހެން ފަރާތްތަކުން ފޯރުކޮށްދިން އެހީތެރިކަމަށް ކެނަރީފް އިން ވަނީ ޝުކުރު އަދާކޮށްފަ އެވެ.\nކެނަރީފް ރިސޯޓުން ވަނީ މިދިޔަ ނޮވެމްބަރު މަހުގެ ތެރޭގައި އެ ރިސޯޓުގެ އެކި ޑިޕާޓްމެންޓުތަކަށް ބޭނުންވާ މުވައްޒަފުން ނެގުމަށް އިއުލާންކޮށްފަ އެވެ.\nކެނަރީފް މިއަދު އަލުން ހުޅުވިއިރު އައްޑޫގައި ހިންގަމުން އައި އެންމެ ބޮޑު ރިސޯޓު، ޝަންގްރިއްލާ ވިލިނގިލި ރިސޯޓް އެންޑް ސްޕާ އަދިވެސް އޮތީ ބަންދުކޮށްފައެވެ. އެ ރިސޯޓު ހުޅުވޭނެ ތާރީހެއް އަދި މިހާތަނަށް ހާމަކޮށްފައެއް ނުވެއެވެ.


Covid-19: Gaumu thakah fethurey nisbai ithuru vanee | Mihaaru\nތެހެރާނުގައި މާސްކް އަޅައިގެން ތިބި ދެ އަންހެނުން މިއަދު ބަހަކުން ފައިބަނީ: އީރާނުން ވަނީ ކޮވިޑް-19 ގައި 12 މީހުން މަރުވެފައި. --ފޮޓޯ:އޭއެފްޕީ\n24 ފެބުރުއަރީ 2020 - 16:212comments\nއޭޝިއާގެ އިތުރުން މެދުއިރުމަތި އަދި ޔޫރަޕުގައި ވަނީ ކޮވިޑް-19 ޖެހޭ މީހުންގެ އަދަދު އިތުރުވާން ފަށައިފަ އެވެ. ޗައިނާގައި ވެސް މަރުވާ މީހުންގެ ރޭޓް ދަށްވުމަށް ފަހު އާދިއްތަ ދުވަހު ވަނީ އަދަދު މައްޗަށް ޖެހިފަ އެވެ. ޗައިނާ އިން މަރުވި މީހުންގެ އަދަދު މިހާރު ވަނީ 2،600 އަށް އަރައިފަ އެވެ.\nވޭތުވެދިޔަ ހަފުތާއެއްހާ ދުވަހު ތެރޭ ވަނީ ސައުތު ކޮރެއާ އާއި އީރާނުން މަރުވާ މީހުންގެ އަދަދު އިތުރުވާން ފަށައިފަ އެވެ. މީގެ އިތުރުން ބަހުރޭން، ކުވޭތު އަދި އަފްޣާނިސްތާނުން ވެސް ވަނީ ކޮވިޑް-19 އަލަށް ފެނިފަ އެވެ. ކޮވިޑް-19 ފެނުނު ގައުމުތަކުގެ އަދަދު މިހާރު ވަނީ 30 އަށް އަރައިފަ އެވެ.\nއީރާނުން އިއްޔެ ވަނީ ހަތަރު މީހުން މަރުވެ، މިހާތަނަށް އެ ގައުމުން މަރުވި މީހުންގެ އަދަދު 12 އަށް އަރައިފަ އެވެ. ޗައިނާ ފިޔަވައި ދެން އެންމެ ގިނައިން މީހުން މަރުވެފައި ވަނީ އީރާނުންނެވެ.\nހަލުވިކަމާ އެކު ވައިރަސް ފެތުރެމުންދާ ސައުތު ކޮރެއާގައި ވަނީ ރަތް އެލާޓް އިއުލާންކޮށްފަ އެވެ. އެ ގައުމުން އަށް މީހުން މަރުވެފައިވާ އިރު ވައިރަސް އެރި މީހުންގެ އަދަދު ވަނީ 830 އަށް އަރައިފަ އެވެ.\nކޮވިޑް-19 ގައި އިޓަލީން ވަނީ ހަތަރު މީހުން މަރުވެފަ އެވެ. އިޓަލީގައި ވަނީ 150 މީހުންނަށް ވައިރަސް އަރައިފަ އެވެ. އިޓަލީ ލީގުގެ ބައެއް މެޗުތައް ވެސް މިހާރު ވަނީ ފަސްކޮށްފަ އެވެ. އިޓަލީގެ އުތުރުގެ ޓައުނެއްގައި ބައި ލައްކަ މީހުން ވަނީ ކަރަންޓީންކޮށްފަ އެވެ.


Deepika Ge karugai Jehi Tatto Foheleebaa?\nދީޕިކާގެ ކަރުގައި ޖެހި ޓެޓޫ ފޮހެލީބާ؟\n1 އަހަރު, 1 މަސް,3ހަފްތާ,6ދުވަސް, 18 ގަޑި, 8 މިނެޓް, 40 ސިކުންތު ކުރިން 5490އައިޝަތު ޝިމްނާ\nދީޕިކާއާއި ރަންވީރުގެ ކައިވެނީގެ ވާހަކަތަަކީ އެންމެ ގިނައިން މިހާރު ދެކެވޭ ވާހަކަތަކެކެވެ. އެގޮތުން އެވާހަކަތައް އޮނބިގެން ނުދަނީސް ފެނިގެންދިޔައީ ދީޕިކާގެ ކަރުގައި ޖަހާފައިހުރި ޓެޓޫ ފޮހެލާފައިވާ ކަމަށް ދެކެވޭ ވާހަކަތަކެވެ.\nއެވާހަކަތައް ދެކެވެން ފަށާވައިވަނީ ވައިރަލްވެފައިވާ ފޮޓޯއެއްގައި ދީޕިކާގެ ކަރުގައިވާ ޓެޓޫ ނެތުމުގެ ސަބަބުންނެވެ. އެއާ ގުޅިގެން ނޫސްތަކުގައި އެކިގޮތްގޮތަށް ވާހަކަ ދެކެވިގެންދާއިރު ގިނަ ބަޔަކު ވަނީ ދީޕިކާ އެ ޓެޓޫ ފޮރުވާފައިވަނީ މޭކަޕުންތޯ ސުވާލުކޮށްފައެވެ. އަދި ބައެއް މީހުން ބުނެފައިވާ ގޮތުގައި ދީޕިކާ ވަނީ އޭނާގެ ކައިވެންޏަށް އެ ޓެޓޫ ފޮހެލާފައެވެ.\nދީޕިކާގެ ކަރުގައިވާ އެޓެޓޫ އަކީ އޭނާ ރަންބީރު ކަޕޫރާއެކު ލޯބީގެ ގޮތުން ގުޅިގެން އުޅުނު އިރު ޖަހާފައިވާ ޓެޓޫއެކެވެ. އެޓެޓޫގައި ފެނިގެންދަނީ ރަންބީރު ކަޕޫރުގެ ނަމުގެ ފަށާ ދެ އަކުރު ކަމުގައިވާ "އާރް ކޭ"އެވެ.\nދީޕިކާ ކައިވެންޏަށްފަހު އެޓެޓޫ ނެތް ފޮޓޯއެއް އާންމުވެފައިވާއިރު، މީގެ ކުރިން އޭނާ ކުޅުނު ބައެއް ފިލްމުތަކުގައި ވަނީ މޭކަޕް ބޭނުން ކޮށްގެން އެޓެޓޫ ނުފެންނަ ގޮތް ހަދާފައެވެ. އޭގެ ތެރޭގައި މަޝްހޫރު ފިލްމް ރޭސް2ގެ ސީންއަކާއި، ކޮކާ ކޯލާ އިސްތިހާރެއްގެ އިތުރުން ފެޝަން ޝޯއެއްގެ ފެނިލުން ހިމެނެއެވެ.\nދީޕިކާގެ ޓެޓޫއާއި ގުޅޭގޮތުން ސުވާލުތަކެއް އުފެދިފައިވާއިރު، އެކަމާއި ގުޅިގެން އެއްވެސް ބަހެއް އޭނާ ބުނެފައި ނުވާކަން ފާހަގަކޮށްލެވެއެވެ.


COVID-19 ge ussali: March 14 ge fahun UK in ai enmen test kuranee\nކޮވިޑް-19ގެ އުސްއަލި: މާޗް14 ގެ ފަހުން ޔޫކޭއިން އައި އެންމެން ޓެސްޓް ކުރަނީ\nދިވެހިރާއްޖެއިން މިހާތަނަށް ކޮވިޑް-19 ޖުމްލަ 18 ފަރާތަކަށް ޖެހިފައިވާކަމަށް ސަރުކާރުން ވަނީ ހާމަކޮށްފައެވެ.\nމިރޭ ދަރުބާރުގޭގައި އޮތް ނޫސްވެރިންގެ ބައްދަލުވުމެއްގައި ވާހަކަދައްކަވަމުން ނޭޝަނަލް އިމަރޖެންސީ އޮޕަރޭޝަންސް ސެންޓަރުގެ ތަރުޖަމާނު މަބްރޫކް އަޒީޒް ވިދާޅުވީ އެންމެ ފަހުން ކޮވިޑް-19އަށް ޕޮޒިޓިވްވެފައިވަނީ އިނގިރޭސިވިލާތުން އައުމަށްފަހު ރޯޔަލް އައިލެންޑް ރިސޯޓްގައި ކަރަންޓީންގައި ހުރި ފަރާތެއްކަމަށެވެ. އަދި އެއީ މީގެ ކުރިން ހަމަ އެ ރިސޯޓުން ޕޮޒިޓިވްވި ދިވެހިމީހާއާއި އެއް ކޮަޓަރިއެއްގައި ހުރި ފަރާާތެއްކަމަށް މަބްރޫކް ވިދާޅުވިއެވެ.\nފާހަގަކޮށްލެވޭ ގޮތުގައި ކޮވިޑަށް ދިވެހިރާއްޖެއިން ޕޮޒިޓިވްވި ހުރިހާ ދިވެހިންނަކީވެސް އިނގިރޭސިވިލާާތުން އައި މީހުންނެވެ. މިއާއިއެކު، ސަރުކާރުން މިރޭ ވަނީ މާޗްމަހުގެ 14 ވަނަ ދުވަހުން ފެށިގެން އެގައުމުން ރާއްޖެއަށް އައި ހުރިހާ ދިވެހިންގެ ކޮންޓެކްޓް ޓްރޭސިންގ ހެދުމަށާއި، ޓެސްޓް ހެދުމަށް ނިންމާާފައެވެ.\nމި ޚަބަރާއި މިރޭގެ ނޫސްވެރިންގެ ބައްދަލުވުމުގައި ދެކެވުނު އެހެނިހެން ވާހަކަތަކަށް ބަލާލާނަމެވެ.\nމާޗް14 އަށް ފަހުގައި ޔޫކޭއިން އައި މީހުން ޓެސްޓް ކުރަނީ\nމަބްރޫކް ވިދާޅުވީ މިމަހުގެ 14ވަނަ ދުވަހާއި 19ވަނަ ދުވަހާާއި ދެމެދުގައި އިނގިރޭސިވިލާތުން ދިވެހިރާއްޖެއަށް އައި މީހުން ކޮވިޑް-19 އަށް ޓެސްޓްކުރަން ނިންމާާފައިވާކަމަށެވެ. މިގޮތަށް ނިންމާފައިވަނީ ޓެކްނިކަލް އެޑްވައިޒަރީ ގްރޫޕުންނެވެ. އެގައުމުން އަންނަ މީހުން ކަރަންޓީން ފެސިލިޓީތަކުގައި ބައިތިއްބަން ފެށީ މިމަހުގެ 21ވަނަ ދުވަހުން ފެށިގެންނެވެ.\nމިފަރާތްތަކުގެ އިތުރުން އެމީހުންނާާއި ކޮންޓެކްޓްވި ފަރާތްތައް ދެނެގަނެ އެފަރާތްތައްވެސް ކޮވިޑް-19 އަށް ޓެސްޓްކުރާނެކަމަށް ވަނީ ހާމަކޮށްފައެވެ.\nރިސޯޓު މުވައްޒަފުން ތިލަފުށިން މާލެއަށް އަންނަން މަސައްކަތް ކުރަނީ\nމަބްރޫކް ވިދާޅުވީ ބައެއް ރިސޯޓްތަކުގެ މުވައްޒަފުން އެ ރިސޯޓްތަކުން ތިލަފުއްޓަށް ކުނި އުކާލަން ދާއިރުގައި، ތިލަފުއްޓަށް ގޮސް މާލެއަށް ދިއުމަށް މަސައްކަތް ކުރަމުންދާާ ކަމަށެވެ. އަދި މިއަދު އެފަދަ ބަޔަކު ފުލުހުން ހުއްޓުވާފައިވާނެކަމަށް އެބޭފުޅާ ވިދާޅުވިއެވެ.\nއެބޭފުޅާ އިތުރަށް ވަނީ ދެން މިފަދަ ކަންތައްތައް ހިނގާނަމަ ފުލުހުން ގާނޫނީ ފިޔަވަޅު އަޅާނެކަމަށްވެސް ވިދާޅުވެފައެވެ.\nމިއީ 31 މާރިޗު ދުވަހުގެ ރޭގައި ބޭއްވި ނޫސްވެރިންގެ ބައްދަލުވުމުގެ އުސްއަލިތަކެވެ.


BREAKING: "Ihulaastheri Party" Ufedhumah Dhin Hudhha Baathil Kohffi - Vaguthu\n2 މަސް ކުރިން ( އޮކްޓޯބަރ 5, 2021 )\nއީސީގެ ރައީސް ފުވާދު ؛- ވަގުތު އިމޭޖަސް- މުހައްމަދު އަފްޒަލް\n"އިހްލާސްތެރި ޕާޓީ މޯލްޑިވްސް"ގެ ނަމުގައި ސިޔާސީ ޕާޓީއެއް އުފައްދަން އިލެކްޝަންސް ކޮމިޝަން (އީސީ) އިން ދިން ހުއްދަ ބާތިލްކޮށްފިއެވެ.\nކަރިޝްމާ ޕާޓީގެ ނަމުގައި ސިޔާސީ ޕާޓީއެއް އުފައްދަން މ.ކެލަން މުހައްމަދު އިސްމާއިލް ދެފަހަރަށް ހުށަހަޅައިގެން ވެސް ހުއްދަ ނުލިބުމުން އޭނާ އެންމެ ފަހުން އިލެކްޝަނަށް ހުށަހެޅީ އިޚްލާސްތެރި ޕާޓީ މޯލްޑިވްސްގެ ނަމުގައި ސިޔާސީ ޕާޓީއެއް އުފައްދުމުގެ ހުއްދައަކަށެވެ. އެ ހުއްދަ ކޮމިޝަނުން އޭނާ އަށް ދީފައި ވަނީ މިދިޔަ ހޮނިހިރު ދުވަހުއެވެ.\nއީސީން ބުނި ގޮތުގައި ހުއްދަ ބާތިލް ކުރީ މުހައްމަދު އިސްމާއިލްގެ އެދުމުގެ މަތިންނެވެ.\nކަރިޝްމާ ޕާޓީގެ ނަމުގައި ސިޔާސީ ޕާޓީއެއް އުފައްދަން މުހައްމަދު އިސްލާއީލް އެންމެ ފުރަތަމަ ހުށަހެޅީ 2019 ވަނަ އަހަރު އެވެ. އޭގެ ފަހުން މިދިޔަ މަހު ވެސް އޭނާ ވަނީ އެނަމުގައި ސިޔާސީ ޕާޓީއެއް އުފެއްދުމުގެ ހުއްދައަށް އެދި ހުށަހަޅާފައެވެ.\nކަރިޝްމާ ޕާޓީގެ ނަމުގައި ސިޔާސީ ޕާޓީއެއް އުފެއްދުމުގެ ހުއްދަ ދެވެން ނެތްކަން އަންގާ މިދިޔަ މަހު އިލެކްޝަންސް ކޮމިޝަނުން ވިދާޅުވީ މުހައްމަދު އިސްމާއީލް ހުށަހަޅާފައިވާ ނަމަކީ ސިޔާސީ ޕާޓީއަކަށް ކިޔަން އެކަށީގެންވާ ނަމެއް ނޫން ކަމަށެވެ.\nސިޔާސީ ޕާޓީއެއް އުފައްދަން އިލެކްޝަންސް ކޮމިޝަނުން ހުއްދަ ދިނުމުން 3000 މީހުންގެ ސޮއި ހަމަކޮށް، އިލެކްޝަންސް ކޮމިޝަނަށް ހުށަހަޅަން ޖެހޭނެއެވެ. އެމަސައްކަތް ކުރުމަށް ތިން މަސް ދުވަހުގެ މުއްދަތެއް ލިބޭނެއެވެ. 3000 މެންބަރުން ހަމަކުރުމުން ޕާޓީ ރަޖިސްޓްރީ ކުރުމުގެ ޖަލްސާ ބޭއްވުމުގެ ހުއްދަ ލިބޭނެއެވެ. ނަމަވެސް ސިޔާސީ ޕާޓީތަކަށް ދައުލަތުން ފައިސާ ދޭނީ ދިހަހާސް މެންބަރުން ހަމަވުމުންނެވެ.\nމިހާރު ރާއްޖޭގައި ދިހަ ސިޔާސީ ޕާޓީއެއް އެބައޮތެވެ. އަދި އިތުރު ދެޕާޓީއެއް އުފެއްދުމުގެ މަސައްކަތް ކުރަމުން އެބަގެންދެއެވެ.\nއޮކްޓޯބަރ 5, 2021 16:45\nވެދާނެ އިޚްލާޞްތެރިން ތިޕާޓީގައި ނެތީކަމަށްވެސް!


Mua "Leena" ge masakkathah thayyaaruvejje | Mihaaru\nމުއާ ޑައިރެކްޓް ކުރާ "ލީނާ" ގެ ފަސްޓްލުކް.\n"ލީނާ"ގެ މަސައްކަތަށް މުއާ ތައްޔާރު، ޑްރާމާ މި އަހަރު ފެންނާނެ\n20 ޖުލައި 2016 - 05:175comments\nމުއާ ބުނީ "ލީނާ" މި އަހަރު ބެލުންތެރިންނާ ހަމައަށް އަންނާނެ ކަމަށް. އަދި ޑްރާމާ ދައްކާނީ ޗެނަލް 13 އިން ކަމަށް ބުނި. އޭނާ ބުނީ ބެލުންތެރިންނަށް ޑްރާމާ ދޫކޮށްލާނީ އޭނާ އަށް ކުރެވުނު އެންމެ ރަނގަޅަކަށް މަސައްކަތްކޮށްފައި ކަމަށް.\nމީގެ 18 އަހަރު ކުރިން ހިނގާފައިވާ އަޒްލީނާ ނަފީސްގެ މަރުގެ ހާދިސާ އިން ހިޔާލު ހޯދައިގެން މަޝްހޫރު އެކްޓަރު އަބްދުﷲ މުއާޒް (މުއާ) ހަދަން ނިންމާފައިވާ ޑްރާމާ ސިލްސިލާ "ލީނާ" ގެ މަސައްކަތް ފެށުމުގެ އެންމެ ފަހުގެ ތައްޔާރީތައް ވާން ފަށައިފި އެވެ.\nއަހުމަދު ޒަރީރުގެ ސްކްރީންޕްލޭއަކަށް ހަދާ މި ޑްރާމާ ސިލްސިލާގައި ހިމެނެނީ ފަސް އެޕިސޯޑެވެ. މި ޑްރާމާ ޕްރޮޑިއުސްކޮށް ޑައިރެކްޓްކުރާނީ ވެސް މުއާ އެވެ.\nމީގެ މަސައްކަތް ކުރިން ފަށަން ރޭވީ މި އަހަރުގެ ކުރީކޮޅު ކަމަށް ވިޔަސް، އެހެން ޕްރޮޖެކްޓްތަކެއްގައި މުއާ ބިޒީވެގެން "ލީނާ" މަޑު ޖައްސައިލީ އެވެ.\n"މިހާރު މިއޮތީ ސްކްރިޕްޓަށް ވެސް ކުދިކުދި ބައެއް ބަދަލުތައް ގެނެސް ވަރަށް ފުރިހަމަ ވަރަށް ވަރުގަދަ ސްކްރިޕްޓެއް ފައިނަލް ކުރެވިފައި،" މި އަހަރުގެ އޮފީސް ޓެލެޑްރާމާ މުބާރާތުގައި އެމްޑަބްލިއުއެސްސީގެ ޑްރާމާ ޑައިރެކްޓް ކުރި މުއާ ބުންޏެވެ. "ޒަރީރުގެ ވަރަށް ފުރިހަމަ މަސައްކަތެއް މިއީ. ސްކްރިޕްޓާ ދޭތެރޭ ވަރަށް ހިތްހަމަޖެހޭ."\nއޭނާ ބުނީ ކުރިން ރޭވި ގޮތާ ހިލާފަށް "ލީނާ" ގެ ކާސްޓަށާއި ފިލްމް ޝޫޓް ކުރާ ލޮކޭޝަނަށް ވެސް ބަދަލުތަކެއް ގެނެސްފައިވާ ކަމަށެވެ. ޑްރާމާ ޝޫޓް ކުރަން ކުރަން ނިންމީ ށ. އަތޮޅުގަ އެވެ.\nޑްރާމާގެ ޓައިޓްލް ރޯލް މިހާރު ޒުވާން ބަތަލާ ފާތުމަތު އާޒިފާ (އަޒޫ) އަށް ހުށަހަޅާފައިވާ އިރު، ޑްރާމާގެ ލީޑިން އެކްޓަރަކަށް އާ މީހަކު އަންނަނީ ހޯދަމުންނެވެ. ކުރިން އެ ރޯލަށް ހަމަޖެއްސީ އަހުމަދު އަޒްމީލް (އަޒޭ) އެވެ.\nއަޒޫ: "ލީނާ" ގެ ޓައިޓްލް ރޯލް އޭނާ ވަނީ ހުށަހަޅާފައި.\n"ޑްރާމާގެ ބަތަލާގެ ރޯލަށް އަޒޫ ގެންނަން ބޭނުން ވަނީ. އޭނާއާ ވާހަކަ ދައްކަމުން މި އަންނަނީ. އެކަމަކު އަޒޫގެ ޝެޑިއުލް ވަރަށް ޓައިޓްކޮށް އުޅެނީ. އެހެން ނަމަވެސް އޭނަ އަށް ވަގުތު ދެވޭނެ ކަމަށް ބަލައިގެން މި އުޅެނީ،" މިހާރު ކ. އަތޮޅުގެ ރަށެއްގައި ޝޫޓް ކުރަން ނިންމާފައިވާ "ލީނާ" އާ ބެހޭ ގޮތުން މުއާ ބުންޏެވެ.\n"ދެން މީގެ ލީޑް އެކްޓަރަކަށް އާ މީހަކު މި ހޯދަނީ. އެ ރޯލަކީ ވަރަށް ވަރުގަދަ އަދި ބޮޑު ރޯލެއް."\nމުއާ ބުނީ "ލީނާ" ގެ ޝޫޓިން އަށް ނަގާނީ 10 ވަރަކަށް ދުވަސް ކަމަށެވެ. އަދި ޕޯސްޓް ޕްރޮޑަކްޝަނަށް ނަގާނީ 15 ދުވަސް ކަމަށް ބުންޏެވެ.\n"މީތި ފެންނާނެ މި އަހަރު. ޗެނަލް 13 އާ އެކު މިހާރު ވަނީ މި ޑްރާމާ ސިލްސިލާ ދެއްކުމުގެ އެއްބަސްވުމުގައި ސޮއިކުރާ ހިސާބުގައި،" އޭނާ ބުންޏެވެ. "ފެންވަރު ރަނގަޅު ބެލުންތެރިން ބަލާ ހިތްވާ ކަހަލާ ޑްރާމެއް ގެނެސް ދެވޭނެ ކަމުގެ ޔަގީންކަން އެބަ އޮތް."\nމުއާ ބުނީ "ލީނާ" އަކީ އޭނާ ހަދަން ހިތުލައިގެން ހުންނަތާ ޒަމާންތަކެއް ވެފައިވާ އެއްޗެއް ކަމަށެވެ.\nމުއާ: އޭނާ ޕްރޮޑިއުސްކޮށް، ޑައިރެކްޓް ކުރާ "ލީނާ" ގެ މަސައްކަތް ފަށަން މިހާރު އަންނަނީ ތައްޔާރުވަމުން.\n"އެހެންވެ ހަމަ ގައިމުވެސް އެއްޗަކަށް އެއްޗެއް ހަދާފައި ދުލެއް ނުކުރާނަން. އަހަރެންގެ މެކްސިމަމް ދީފައި މީތި ބެލުންތެރިންނަށް ދޫކޮށްލާނީ،" މުއާ ބުންޏެވެ.\nއޭނާ ބުނީ "ލީނާ" ތީމް ލަވައިގެ މަސައްކަތް ވެސް މިހާރު ކުރިއަށްދާ ކަމަށެވެ.\n"ކާސްޓުން ފައިނަލްވިހާ އަވަހަކަށް ޝޫޓިން ފަށައި ގަންނާނަން،" މީގެ ކުރިން ވެސް ބައެއް ކުރު ފިލްމްތައް ޑައިރެކްޓްކޮށް، އެވޯޑް ހޯދާފައިވާ އެކްޓަރު ބުންޏެވެ.


SunOnline: IOIG ge bid hoadhumugai2vazeerunge diplomacy ge hissaa bodu\nއައިއޯއައިޖީގެ ބިޑު ހޯދުމުގައި ދެ ވަޒީރުންގެ "ޑިޕްލޮމެސީ"ގެ ހިއްސާ ބޮޑު\nޢަބްދުﷲ އައިމަން 10 Jul 2019, 11:31\nރާއްޖެއިން 2023 ވަނަ އަހަރު އޮންނަ އިންޑިއަން އޯޝަން އައިލަންޑް ގޭމްސްއަށް ކުރާ ބިޑު ކާމިޔާބު ކުރުމުގައި ހާރިޖީ ވަޒީރު އަބްދުﷲ ޝާހިދު އާއި މިނިސްޓަރ އޮފް ޔޫތު، ސްޕޯޓްސް އެންޑް ކޮމިއުނިޓީ އެމްޕަވަރމަންޓް އަޙްމަދު މަޙްލޫފްގެ ބައިނަލް އަގުވާމީ ގުޅުންތަކުގެ ހުނަރަކީ އެންމެ މުހިއްމު ދައުރެއް އަދާ ކުރާނެ އެއް ކަމެވެ.\nރައީސުލް ޖުމްހޫރިއްޔާ އިބްރާހިމް މުހައްމަދު ސޯލިހުގެ އެންމެ ބޮޑު އެއް ޕްރިއޮރިޓީ ކަމުގައިވާ 2023 ވަނަ އަހަރުގެ އިންޑިއަން އޯޝަން އައިލަންޑް ގޭމްސް ދިވެހި ފަސްގަނޑުގައި ބޭއްވުމަށް ސަރުކާރުން އަންނަނީ ބޮޑެތި މަސައްކަތްތަކެއް ކުރަމުންނެވެ. އެގޮތުން އެތައް ގައުމުތަކެއްގެ ކުޅިވަރާ ބެހޭ އިސްފަރާތްތަކާ ބައްދަލުކޮށް މައުލޫމާތު ދީ، ރާއްޖޭގައި އެކަން ކުރުމަށް ބޭނުންވާނެ ވަސީލަތްތަކާ ކަންކަން ސަރުކާރުން ވަނީ ވަރަށް ގާތުން ބަލައިފަ އެވެ.\nއަދި އެކަންކަން ބެލުމަށްފަހު އައިއޯއައިޖީއަށް ރާއްޖެއިން ބިޑު ކުރަން ނިންމުމާ ގުޅިގެން މިދިޔަ ހަފްތާގައި އައިއޯއައިޖީގެ ޑެލިގޭޝަން ޓީމެއް ވަނީ ރާއްޖެ ޒިޔާރަތް ކޮށްފައެވެ.\nއައިއޯއައިޖީގެ ޑެލިގޭޝަން ޓީމަކީ ގޭމްސް ބާއްވަން ބިޑްކުރާ ގައުމުތަކުގެ ވަސީލަތްތައް ބަލައި މުބާރާތް ބޭއްވޭނެ ފެންވަރު ހުރިތޯ ބަލާ ޓީމެކެވެ. އެގޮތުން އެ ޓީމު ވަނީ ދިވެހި ރާއްޖެއަށް ޒިޔާރަތްކޮށް ސަރުކާރުގެ ފަރާތްތަކާ ބައްދަލުކުރައްވައިފަ އެވެ. އަދި މި ބައްދަލުވުންތަކަށް ފަހު އެ ބޭފުޅުންގެ ވާހަތައް ހުރީ ވަރަށް ޕޮސިޓިވްކޮށް ކަމަށް ވެސް ސަރުކާރުން ވަނީ ބުނެފަ އެވެ.\nބިޑު ކާމިޔާބު ކުރުމަށް ސަރުކާރުން ކުރާ މަސައްކަތުގެ ތެރެއިން ރައީސްގެ ހާއްސަ ދެ މަންދޫބުންގެ ގޮތުގައި އަދުގެ ހާރިޖީ ވަޒީރު އަބްދުﷲ ޝާހިދުއާއި ކުޅިވަރާ ބެހޭ މިނިސްޓަރު އަހުމަދު މަހްލޫފް މިވަގުތު އަންނަނީ ގޭމްސްގައި ވާދަ ކުރާ ބައެއް ގައުމުތަކަށް ޒިޔާރަތްކޮށް އެގައުމުގެ އިސްވެރިންނާ ބައްދަލު ކުރައްވަމުންނެވެ. އެގޮތުން އެ ދެބޭފުޅުން އިއްޔެ ވަނީ ސީޝެލްސްއަށް ޒިޔާރަތްކޮށް އެގައުމުގެ ރައީސް ޑެނީ ފޯރ އަދި އެގައުމުގެ ކުޅިވަރުގެ އިސްފަރާތްތަކާ ވެސް ބައްދަލު ކުރައްވާފަ އެވެ.\nރާއްޖެއަކީ އިންޑިއަން އޯޝަން އައިލެންޑުގެ ގައުމުތަކުގެ ތެރޭގައި އެހެނިހެން ގައުމުތަކާ ވަކިން ދުރުގައި އޮންނަ ގައުމެއް ކަމުން އެ ގައުމުތަކާ މީގެ ކުރިން ރާއްޖޭގެ ސަރުކާރުން މާ ބޮޑެތު ގުޅުންތަކެއް ބަދަހިވެފައެއް ނެތެވެ. އަދި ގޭމްސްގައި ދެން ތިބި ގައުމުތަކަކީ ގުޅުންތައް ވަރުގަދަ ގައުމުތަކަކަށް ވެފައި މީގެ ކުރިން މި ގޭމްސް ބާއްވާފައި ތިބި ގައުމުތަކެވެ.\nނަމަވެސް ރާއްޖެއަށް އެގައުމުތަކުގެ ރުހުން ހޯދުން މިވަނީ ފަސޭހަ ކަމަކަށް ވެފަ އެވެ. ސަބަބަކީ ރައީސްގެ ދެ މަންދޫބުންގެ "ޑިޕްލޮމެސީ" އެވެ. ޝާހިދުއާއި މަހްލޫފް އަކީ މީގެ ކުރިން ވެސް ގިނަ ގައުމުތަކަކަށް ރަސްމީ ޒިޔާރަތްތައް ކުރައްވައި ގިނަ ބޮޑެތި ފައިދާތަކެއް ރާއްޖެއަށް ހޯދައިދީފައި ތިއްބެވި ދެ ބޭފުޅުންނެވެ.\nއަދި މި ދެބޭފުޅުން ސީޝެލްސްއަށް މިހާރު ކުރައްވަމުން ގެންދަވާ ދަތުރުފުޅު ވެސް ވަނީ ކާމިޔާބު ދަތުރުފުޅަކަށް ހައްދަވައިފަ އެވެ. އެގޮތުން އެ ގައުމުގެ ރައީސް ވަނީ އައިއޯއައިޖީގެ ބިޑު ރާއްޖެއަށް ކާމިޔާބު ކުރުމުގައި ތާއިދު ކުރައްވާނެ ކަމުގެ ފުރިހަމަ ޔަގީންކަން ދެއްވާފަ އެވެ.\nމީގެ އިތުރުން އެ ދެބޭފުޅުން ވަނީ އެގައުމުގެ ގައުމީ ޓީވީއަށް ވެސް މައުލޫމާތު ދީފަ އެވެ. އެ ބޭފުޅުން ވިދާޅުވީ ސީޝެލްސްއާއި ރާއްޖެއަކީ ވަރަށް އެއްގޮތް ކަންތައްތަކެއް ހުރި ދެ ގައުމު ކަމަށާއި ކުރިއަށް އޮތްތާ ދެގައުމުގެ ގުޅުން އިތުރު ކުރާނެ ކަމުގެ ޔަގީންކަން ދޭ ކަމަށެވެ.


Russia ge covid-19 vaccine aa medhu suvaalu ufahdhaifi\nއަންނަ މަހު ހުއްދަ ދޭ ރަޝިއާގެ ކޮވިޑު ވެކްސިނާމެދު ސުވާލު އުފައްދައިފި\nކޮވިޑް-19 އާ ދެކޮޅަށް 100 އަށް ވުރެ ގިނަ ވެކްސިން އުފެއްދުމުގެ މަސައްކަތް ދަނީ ކުރެވެމުން. -- ފޮޓޯ: ރޮއިޓާސް\nމޮސްކައު (ޖުލައި 29) - އަންނަ މަހުގެ ތެރޭގައި ރަޝިއާއިން އުފައްދާފައިވާ ކޮވިޑް-19 އިގެ ވެކްސިނަށް ހުއްދަ ދޭން ތައްޔާރުވަމުން އަންނަކަމަށް އެ ގައުމުން ބުނެފައިވީ ނަމަވެސް، އެ ވެކްސިނާމެދު ސިއްހީ މާހިރުން ސުވާލު އުފައްދައިފި އެވެ.\nވެރިރަށް މޮސްކައު ގައި ހުންނަ ގަމަލެޔާ އިންސްޓިޓިއުޓުން އުފެއްދި ވެކްސިނަށް އަންނަ މަހުގެ 10 ވަނަ ދުވަހުގެ ކުރިން ހުއްދަ ދިނުމަށް މަސައްކަތް ކުރަމުންދާކަމަށް ކަމާބެހޭ އޮފިޝަލުން ވަނީ ބައެއް މީޑިއާތަކަށް ވިދާޅުވެފަ އެވެ.\nއެ ވެކްސިނަށް ހުއްދަ ދިނުމާއެކު، އެ އެންމެ ފުރަތަމަ ދޭނީ ފްރަންޓްލައިނުގައި މަސައްކަތްކުރާ މީހުނަށްކަމަށްވެސް ވަނީ ބުނެފަ އެވެ.\nނަމަވެސް، އެ ވެކްސިން އުފެއްދި ގޮތާއި، ޓެސްޓު ކުރި ގޮތުގެ މާގިނަ މައުލޫމާތެއް ހާމަކޮށްފައިނުވާތީ، އެ ވެކްސިންގެ ރައްކާތެރިކަމާއި ކާމިޔާބީއާމެދު އެހެން ސިއްހީ މާހިރުން ގެންދަވަނީ ކަންބޮޑުވުންފާޅު ކުރައްވަމުންނެވެ.\nއަދި ވެކްސިނާގުޅޭ ހުރިހާ މައުލޫމާތެއް އެހެން ސައިންސްވެރިންނާ އަންނަ މަހު ހިއްސާ ކުރާނެކަމަށްވެސް ވަނީ ބުނެފަ އެވެ.


Mumbai ge sarahadhdhakun gasken'dun India ge Supreme Court in huttuvaifi - vNews.mv\nމުމްބާއީގެ ސަރަހައްދަކުން ގަސްކެނޑުން އިންޑިއާގެ ސުޕްރީމް ކޯޓުން ހުއްޓުވައިފި\nސައިފް އަޒްހަރު 07 October 2019, 23:41\nއިންޑިއާގެ ވިޔަފާރީގެ މައި ހަބް ކަމަށްވާ މުމްބާއީގައި އަލަށް ގާއިމްކުރާ ބިމުއަޑީގެ ޒަމާނީ ރޭލު ވިއުގަ ބިނާކުރަން ގަސް ކަނޑަމުން ދަނިކޮށް އިންޑިއާގެ ސުޕްރީމް ކޯޓުން އެކަން ހުއްޓުވައިފިއެވެ.\nސުޕްރީމް ކޯޓުން ގަސްކެނޑުން ހުއްޓުވީ، އާންމުންނާއި، ތިމާވެށްޓަށް މަސައްކަތްކުރާ ފަރާތްތަކުން ވަރުގަދައަށް ދެކޮޅުވެރިކަން ފާޅުކުރަން ފެށުމާ ގުޅިގެންނެވެ.\nރިޕޯޓްތައް ބުނާގޮތުގައި، ގަސްތައް ކަނޑަމުންދިޔައީ ރޭލު ވިއުގަ ބިނާކުރުމުގެ ތެރެއިން ރޭލުތައް ޕާކްކުރަން ކަނޑައަޅާފައިވާ ސަރަހައްދުންނެވެ. އެއީ، އާރޭ ނަމަކަށްކިޔާ ސަރަހައްދެކެވެ.\nއެގޮތުން، އެ ސަރަހައްދުން 2،700 ގަސް ކެނޑުމުގެ މަސައްކަތް ކަމާބެހޭ ފަރާތްތަކުން ގެންދިޔައީ ކުރަމުންނެވެ.\nއެހެންކަމުން، ބޮލީވުޑްގެ ފިލްމީ ތަރިންނާއި، ތިމާވެށީގެ އެކްޓިވިސްޓުންނާއި، ސިޔާސީ ފަރާތްތަކާއި އަދި އާންމުންވެސް އެކަމަށް ވަރަށް ބޮޑަށް ދެކޮޅުހަދައި ޝުއޫރު ފާޅުކުރަން ފެށިއެވެ.\nއެ ހިސާބަކީ، މުމްބާއީގައި މިހާރު ހިމެނޭ، ގަސްތައް ހުރި މަދު ސަރަހައްދުތަކުގެ ތެރޭގައި ސަރަހައްދަކަށް ވުމުން، ދެކޮޅުވެރިކަން ފާޅުކުރަން ފެށި ފަރާތްތަކުން ބުނަމުންގެންދިޔައީ އެ ގަސްތައް ކަނޑާލައިފިނަމަ މުމްބާއީގެ ވައިގެ ނުސާފުމިން ހައްތަހާ ދާނީ މައްޗަށް ކަމަށެވެ.\nއެކަމަކު، ރޭލު ވިއުގައިގެ މަސައްކަތް ކުރަމުންދިޔަ ފަރާތުންނާއި، މުމްބާއީ ހިމެނޭ މަހާރަޝްޓްރާ ސްޓޭޓް ސަރުކާރުން ބުނަމުންދިޔައީ، މުމްބާއީއަކީ ތޮއްޖެހުން ބޮޑު ރަށެއް ކަމަށްވެފައި، ރޭލުތައް ޕާކުރާނެ ތަން ހަދާނެ އިތުރު ބިމެއް ނެތް ކަމަށެވެ.\nސުޕްރީމް ކޯޓުގެ އަމުރުގެ ކުރިން ކަނޑާލީ ކިތައް ގަސްކަމެއް ސާފެއް ނުވެއެވެ. އިންޑިއަން އެކްސްޕްރެސް އިން ބުނެފައިވަނީ 2،134 ގަސް މިހާރުވެސް ކަނޑާލާފައިވާ ކަމަށެވެ. ގަސް ކެނޑުން ހުއްޓުވަން އެކްޓިވިސްޓުން މަސައްކަތް ކުރުމުން ފުލުހުންވަނީ އެތައްބަޔަކު ހައްޔަރުވެސް ކޮށްފައެވެ.\nއެހެން ނަމަވެސް، އިންޑިއާގެ ސުޕްރީމް ކޯޓާ ހަމައަށް މި މައްސަލަގޮސް، ސުޕްރީމް ކޯޓުން މިހާރުވަނީ އިތުރަށް އެންމެ ގަހެއްވެސް ނުކެނޑުމަށް މަހާރަޝްޓްރާ ސްޓޭޓް ސަރުކާރުގެ މައްޗަށް އަމުރު ނެރެފައެވެ. މިމައްސަލާގައި ސުޕްރީމް ކޯޓުން ގޮތެއް ނިންމާނީ އޮކްޓޫބަރު 21 ގައި ކަމަށްވެސް އަމުރުގައި ބުނެފައި ވެއެވެ.\nއޮކްޓޫބަރު 21 ގައި އިންތިޚާބު ބާއްވަން މަހާރަޝްޓްރާ ސްޓޭޓް ތައްޔާރުވަމުން ދާއިރު، ގަސްކެނޑުމުގެ މައްސަލަ މިހާރުވަނީ ސިޔާސީ މައްސަލައަކަށް ވެފައެވެ.\nމުމްބާއީ މެޓްރޯ3އަކީ 35 ކިލޯމީޓަރުގެ މަޝްރޫއެކެވެ. މި ރޭލު ވިއުގަ 2021 ވަނަ އަހަރުގެ ޑިސެމްބަރުމަހު ހުޅުވަން ތާވަލް ކޮށްފައި ވާއިރު، މިހާރު ދިމާވެގެން މިއުޅޭ މައްސަލާގައި އެ ވިއުގަ ހުޅުވުން ފަސްވެގެންދާނޭ ކަމަށް ކަމާބެހޭ ފަރާތްތަކުން ލަފާކުރެއެވެ.


"Luka Chuppi" record kuran Lata, kolhah 8 gadiiru\n"ލުއްކާ ޗުއްޕީ" ރެކޯޑްކުރަން ލަތާ، ކޮޅަށް އަށް ގަޑިއިރު\n"ލުއްކާ ޗުއްޕީ" ލަވައިގެ މަންޒަރެއް\nރާކޭޝް އޯމްޕްރަކާޝް މެހެރާގެ "ރަންގް ދޭ ބަސަންތީ" މީގެ 16 އަހަރު ކުރިން ރިލީޒް ކުރުމުން ފިލްމުގެ ގިނަ ލަވަތަކަކަށް ވަރަށް ބޮޑު މަގްބޫލުކަމެއް ލިބުނެވެ. އޭ.އާރް ރަހްމާން މިއުޒިކް ތައްޔާރު ކޮށްދީފައިވާ މި ފިލްމުގެ ހުރިހާ ލަވަތަކެއް ވެސް ވަރަށް މޮޅުވެފައި ރީއްޗެވެ.\nޚާއްސަކޮށް ލަތާ މަންގޭޝްކަރް އާއި އޭއާރް ރަހްމާން ކިޔައިދީފައިވާ އަސަރުގަދަ ލަވަ "ލުއްކާ ޗުއްޕީ" އަކީ މިހާރު ވެސް ގިނަ ބަޔަކަށް ވަރަށް މަގްބޫލު އަދި އެ ލަވައެއް އަޑުއަހާލުމުން ލޮލުން ކަރުނަ ހިލިގެންދާ ވަރުގެ ޖަޒުބާތީ ލަވަ އެކެވެ.\n"ރަންގް ދޭ ބަސަންތީ"ގައި އެ ލަވަ އަންނަނީ އާރް. މާދަވަން ކުޅުނު އަޖޭގެ ކެރެކްޓާ މަރުވުމުން އެކަމާ އޭނާގެ މަންމަ އާއި އާއިލާގެ މީހުން އަދި އެކުވެރިން ހިތާމަކުރާ ދަނޑިވަޅުގަ އެވެ. މިއީ ދަރިއަކު މަރުވުމުން މަންމައަކަށް ކުރާނެ އަސަރު ވަރަށް ފުރިހަމައަށް ކިޔައިދީފައިވާ ލަވަ އެކެވެ. ލަތާގެ ރީތި އަޑުން މި ލަވަ ވިރުވާއަޅާލާފައިވާލެއް ވަރަށް ވެސް ފުރިހަމަ އެވެ.\nލަތާގެ އަޑުން ކިޔައިދީފައިވާ "ލުއްކާ ޗުއްޕީ"\nގިނަ މީހުންނަށް ހީވާނީ މި ކަހަލަ ލަވައެއް ކިޔާލުމަކީ ލަތާއަށް މާ އުނދަގޫ ކަމަކަށް ނުވާނެ ކަމަށެވެ. އަދި ދާގޮތަށް ގޮސް މައިކް ކައިރީގައި ހުއްޓިލާފައި އޭނާ ލަވަ ކިޔާ ނިންމާލާނެ ކަމަށެވެ. އެއީ މިޒަމާނުގައި ގިނަ ލަވަކިޔުންތެރިން ކަން ކުރާ އުސޫލުކަމަށް ވާތީ އެވެ. ނަމަވެސް ހަގީގަތަކީ އެއެއް ނޫނެވެ. ލަތާ އަކީ ކިތަންމެ ތަޖުރިބާކާރު ލަވަކިޔުންތެރިޔަކަށް ވިޔަސް އޭނާގެ ޕްރޮފެޝަން އަށް އަބަދުވެސް ލަތާ ވަރަށް އިހްތިރާމްކުރެ އެވެ. އޭނާ ކިޔާ ކޮންމެ ލަވައަކަށް ވަގުތު ދީ އެ ލަވައެއް ފަރިތަކޮށް ހަދަ އެވެ. "ލުއްކާ ޗުއްޕީ" ރެކޯޑް ކުރަން ވެސް ލަތާ ހަތަރު ދުވަސް މަތިން ރިހާސަލް ބާއްވާފައި ވެއެވެ. އެއީ ކޮންމެހެން މިއުޒިކް ޑައިރެކްޓަރު އެކަމަށް ޑިމާންޑް ކޮށްގެންނެއް ނޫނެވެ. އެ ލަވައަށް އޭނާއަށް ގެނެވޭނެ ފުރިހަމަކަމެއް ގެނައުމަށް ލަތާ ބޭނުން ވެގެން ކުރި ކަމެކެވެ.\nފިލްމުގެ ޑައިރެކްޓަރު ރާކޭޝްގެ ތަންކޮޅެއް ކުރީގެ އިންޓަވިއު އެއްގައި މި ލަވަ ކިޔަން ލަތާ އެއްބަސްވީ ގޮތާއި އޭގެ ފަހުން ކަންތައް ވީގޮތް ކިޔައިދީފައި ވެއެވެ. އޭނާ ބުނި ގޮތުގައި މި ލަވަ ލަތާ ލައްވާ ކިޔުއްވަން ބޭނުން ވެގެން އޭނާ އެތައް މަހެއް ވަންދެން ލަތާ އާ ވާހަކަ ދެއްކި އެވެ. ނަމަވެސް ކޮންމެވެސް ކަމެއް ދިމާވެގެން ކޮންމެ ފަހަރަކު ވެސް ލަވަ ކިޔަން ލަތާ އެއްބަސް ކުރެވޭ ގޮތެއް ނުވެ އެވެ.\nއެގޮތަށް އެތައް މަހެއް ފާއިތުވީ ފަހުން އެއް ދުވަހަކު އޭނާ ލަތާއަށް ގުޅައި އަނެއްކާވެސް އެކަމަށް އެދުނެވެ. އެފަހަރު ވަރަށް ފަސޭހައިން ލަތާ އެ ލަވަ ކިޔައިދޭން އެއްބަސްވި އެވެ.\n"ލަތާ ބުނި އާނ ދަރިފުޅާއޭ. ކޮން ކަހަލަ ލަވައެއްހޭ؟ ތިމަންނައަށް ފޮނުވާށޭ. އަހަރެން ބުނިން އޭ.އާރް ރަހްމާން އެނގޭ ނޫންހޭ. އޭނާއަކީ ލަވައިގެ މިއުޒިކް ކުރިން ތައްޔާރުކޮށްފައި ބާއްވާ މީހެއް ނޫނޭ. އަދިވެސް އޭނާ ލަވަ ހެދުމުގެ މަސައްކަތް ކުރަނިއްޔޭ. ލިރިސިސްޓް ޕްރަސޫން ޖޯޝީ ވެސް ލަވަ ލިޔުމުގެ މަސައްކަތް އަދިވެސް ހަމަ ކުރަނިއްޔޭ. އެހެން ބުނީމަ ލަތާޖީ އަހައިފި އެގޮތަށް ހޭ މިޒަމާނުގަ ކަންތައް ކުރަނީ. އަހަރެން ބުނިން އާނއެކޭ،" ރާކޭޝްގެ އިންޓަވިއުގައި ކިޔައިދީފައި ވެއެވެ.\nލަވަ ރެކޯޑް ކުރަން ހަމަޖެހިފައި އޮތީ ނޮވެމްބަރު މަހެއްގެ 15 ވަނަ ދުވަހު އެވެ. އެ ވާހަކަ ލަތާ ކައިރީ ބުނުމުން ނޮވެމްބަރު 9-10 ހިސާބުގައި ޗެންނައިގައި ހުންނަ އޭއާރް ރަހްމާން ސްޓޫޑިއޯ އަށް ދާން ލަތާ އެއްބަސްވި އެވެ.\nޑައިރެކްޓަރު ހީކުރީ ލަތާ އަންނަ ގޮތަށް އައިސް ލަވަ ރެކޯޑް ކޮށްލާފައި ދާނީ ކަމަށެވެ. ނަމަވެސް ކަންވީ އެއާ ދިމާ އިދިކޮޅަށެވެ. ކޮންމެ ދުވަހަކު އޭނާ އައިސް އެތައް އިރެއް ވަންދެން ލަވަ ފަރިތަ ކުރެ އެވެ. އެގޮތަށް ހަތަރު ދުވަހު ފަރިތަކުރުމަށްފަހު ލަވަ ރެކޯޑް ކުރަން ތައްޔާރުވި އެވެ.\n"މިޒަމާނުގައި ގިނަ ލަވަކިޔުންތެރިން ސްޓޫޑިއޯ އަށް އައުމާއެކު ލަވަ ރެކޯޑްކޮށްފައި ގިނަ ފަހަރަށް ޑައިރެކްޓަރަށް އޭނަ އައިކަން ނުވެސް އެނގެނީސް އެތަނުން ދާނެ. ނަމަވެސް ލަތާ ކަހަލަ ޝަޚްސިއްޔަތަކު ހަތަރު ދުވަސް ވަންދެން ލަވައިގެ ރިހާސަލް ބޭއްވުމުން އަހަރެން ވަރަށް ހައިރާންވި،" ޑައިރެކްޓަރު ބުންޏެވެ.\nހަތަރު ދުވަސް ފަހުން ލަވަ ރެކޯޑް ކުރަން ފަށައިގެން ވެސް އެއް ފަހަރުން ލަތާ ލަވަ ރެކޯޑް ކޮށެއް ނުނިންމަ އެވެ. އޭނާ ހިތްހަމަޖެހޭ ފެންވަރަށް ލަވަ ރެކޯޑް ކުރެވުނީ ބަރާބަރު އަށް ގަޑިއިރު އެ ލަވަ ކިޔައިގެންނެވެ. އެ ހުރިހާ އިރެއްވީއިރުވެސް ލަތާ ހުރީ މައިކު ކައިރީ ކޮޅަށެވެ. އަދި ހުރިހާ ވަގުތެއް ހޭދަކުރީ ލަވަ ކިއުމުގަ އެވެ.\n"އޭނާގެ ސާޅީގެ ކަންގަނޑު ބިންމަތީގައި އޮތް. އަހަރެމެން ފެންފުޅި އާއި މީރުވަސްދުވާ މަލާއި ގޮނޑިއެއް ކައިރީގައި ބެހެއްޓިން. ނަމަވެސް އޭނާ އެ ހުރި ގޮތަށް ކޮޅަށް އަށް ގަޑިއިރުހުރެގެން ލަވަ ފުރިހަމަކުރީ،" ޑައިރެކްޓަރު ބުންޏެވެ.\n2022: އިންޑިއާގެ މިއުޒިކް އިންޑަސްޓްރީއަށް ކަޅު އަހަރެއް